**Evaluarea intervențiilor POSDRU în domeniul incluziunii sociale**

**(DMI 6.2). Anexa 7. Studii de caz**

Cuprins

[**Studiu de caz 1 - Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 5](#_Toc68516080)

[1. Introducere, scopul studiului de caz, justificarea selecției și metodologia utilizată 5](#_Toc68516081)

[2. Synopsis al proiectului 6](#_Toc68516082)

[3. Prezentarea proiectului 6](#_Toc68516083)

[4. Analiză 6](#_Toc68516084)

[4.1. Context și relevanță 6](#_Toc68516085)

[4.2. Actori implicați și resurse utilizate 7](#_Toc68516086)

[4.3. Mecanisme de implementare 8](#_Toc68516087)

[4.4. Eficacitate și impact 8](#_Toc68516088)

[4.5. Complementaritatea cu alte intervenții 10](#_Toc68516089)

[4.6. Costurile implicate pe categorii de activități 10](#_Toc68516090)

[4.7. Sustenabilitate, propagare și posibilități de multiplicare a acțiunilor care au dus la succesul intervențiilor 11](#_Toc68516091)

[4.8. Lecții învățate 11](#_Toc68516092)

[5. Concluzii 11](#_Toc68516093)

[Anexa 8.1. Buget executat – Studiu de caz 1 12](#_Toc68516094)

[**Studiu de caz 2 - Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii” 13**](#_Toc68516095)

[1. Introducere, scopul studiului de caz, justificarea selecției și metodologia utilizată 13](#_Toc68516096)

[2. Synopsis al proiectelor 14](#_Toc68516097)

[3. Prezentarea proiectelor 14](#_Toc68516098)

[4. Analiză 16](#_Toc68516099)

[4.1. Context și relevanță 16](#_Toc68516100)

[4.2. Actori implicați și resurse utilizate 17](#_Toc68516101)

[4.3. Mecanisme de implementare 18](#_Toc68516102)

[4.4. Eficacitate și impact 18](#_Toc68516103)

[4.5. Complementaritatea cu alte intervenții 22](#_Toc68516104)

[4.6. Costurile implicate pe categorii de activități 22](#_Toc68516105)

[4.7. Sustenabilitate, propagare și posibilități de multiplicare a acțiunilor care au dus la succesul intervențiilor 23](#_Toc68516106)

[4.8. Lecții învățate 23](#_Toc68516107)

[5. Concluzii 24](#_Toc68516108)

[Anexa 8.2. Buget executat – Studiu de caz 2 25](#_Toc68516109)

[**Studiu de caz 3 - Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 26](#_Toc68516110)

[1. Introducere, scopul studiului de caz, justificarea selecției și metodologia utilizată 26](#_Toc68516111)

[2. Synopsis al proiectului 27](#_Toc68516112)

[3. Prezentarea proiectului 27](#_Toc68516113)

[4. Analiză 28](#_Toc68516114)

[4.1. Context și relevanță 28](#_Toc68516115)

[4.2. Actori implicați și resurse utilizate 28](#_Toc68516116)

[4.3. Mecanisme de implementare 29](#_Toc68516117)

[4.4. Eficacitate și impact 30](#_Toc68516118)

[4.5. Complementaritatea cu alte intervenții 32](#_Toc68516119)

[4.6. Costurile implicate pe categorii de activități 32](#_Toc68516120)

[4.7. Sustenabilitate, propagare și posibilități de multiplicare a acțiunilor care au dus la succesul intervențiilor 32](#_Toc68516121)

[4.8. Lecții învățate 32](#_Toc68516122)

[5. Concluzii 33](#_Toc68516123)

[Anexa 8.3. Buget executat – Studiu de caz 3 34](#_Toc68516124)

[**Studiu de caz 4 – Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 35](#_Toc68516125)

[1. Introducere, scopul studiului de caz, justificarea selecției și metodologia utilizată 35](#_Toc68516126)

[2. Synopsis al proiectelor 36](#_Toc68516127)

[3. Prezentarea proiectelor 36](#_Toc68516128)

[4. Analiză 37](#_Toc68516129)

[4.1. Context și relevanță 37](#_Toc68516130)

[4.2. Actori implicați și resurse utilizate 38](#_Toc68516131)

[4.3. Mecanisme de implementare 38](#_Toc68516132)

[4.4. Eficacitate și impact 39](#_Toc68516133)

[4.5. Complementaritatea cu alte intervenții 40](#_Toc68516134)

[4.6. Sustenabilitate, propagare și posibilități de multiplicare a acțiunilor care au dus la succesul intervențiilor 40](#_Toc68516135)

[4.7. Costurile implicate pe categorii de activități 40](#_Toc68516136)

[4.8. Lecții învățate 40](#_Toc68516137)

[5. Concluzii 41](#_Toc68516138)

[Anexa 8.4. Buget executat – Studiu de caz 4 42](#_Toc68516139)

[**Studiu de caz 5 – Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 43](#_Toc68516140)

[1. Introducere, scopul studiului de caz, justificarea selecției și metodologia utilizată 43](#_Toc68516141)

[2. Synopsis al proiectului 44](#_Toc68516142)

[3. Prezentarea proiectului 44](#_Toc68516143)

[4. Analiză 44](#_Toc68516144)

[4.1 context și relevanță 44](#_Toc68516145)

[4.2 actori implicați și resurse utilizate 45](#_Toc68516146)

[4.3 mecanisme de implementare 45](#_Toc68516147)

[4.4 eficacitate și impact 46](#_Toc68516148)

[4.5 complementaritatea cu alte intervenții 47](#_Toc68516149)

[4.6 sustenabilitate, propagare și posibilități de multiplicare a acțiunilor care au dus la succesul intervențiilor 48](#_Toc68516150)

[4.7 costurile implicate pe categorii de activități 48](#_Toc68516151)

[4.8 lecții învățate 48](#_Toc68516152)

[5. Concluzii 48](#_Toc68516153)

[Anexa 8.5. Buget executat – Studiu de caz 5 49](#_Toc68516154)

[**Studiu de caz 6 – Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 50](#_Toc68516155)

[1. Introducere, scopul studiului de caz, justificarea selecției și metodologia utilizată 50](#_Toc68516156)

[2. Synopsis al proiectelor 51](#_Toc68516157)

[3. Prezentarea proiectelor 52](#_Toc68516158)

[4. Analiză 55](#_Toc68516159)

[4.1. Context și relevanță 55](#_Toc68516160)

[4.2. Actori implicați și resurse utilizate 56](#_Toc68516161)

[4.3. Mecanisme de implementare 56](#_Toc68516162)

[4.4. Eficacitate și impact 57](#_Toc68516163)

[4.5. Complementaritatea cu alte intervenții 62](#_Toc68516164)

[4.6. Costurile implicate pe categorii de activități 62](#_Toc68516165)

[4.7. Sustenabilitate, propagare și posibilități de multiplicare a acțiunilor care au dus la succesul intervențiilor 62](#_Toc68516166)

[4.8. Lecții învățate 62](#_Toc68516167)

[5. Concluzii 62](#_Toc68516168)

[Anexa 8.6. Buget executat – Studiu de caz 6 64](#_Toc68516169)

[**Studiu de caz 7 – Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 65](#_Toc68516170)

[1. Introducere, scopul studiului de caz, justificarea selecției și metodologia utilizată 65](#_Toc68516171)

[2. Synopsis al proiectelor 66](#_Toc68516172)

[3. Prezentarea proiectelor 66](#_Toc68516173)

[4. Analiză 68](#_Toc68516174)

[4.1. Context și relevanță 68](#_Toc68516175)

[4.2. Actori implicați și resurse utilizate 68](#_Toc68516176)

[4.3. Mecanisme de implementare 69](#_Toc68516177)

[4.4. Eficacitate și impact 69](#_Toc68516178)

[4.5. Complementaritatea cu alte intervenții 73](#_Toc68516179)

[4.6. Costurile implicate pe categorii de activități 73](#_Toc68516180)

[4.7. Sustenabilitate, propagare și posibilități de multiplicare a acțiunilor care au dus la succesul intervențiilor 73](#_Toc68516181)

[4.8. Lecții învățate 73](#_Toc68516182)

[5. Concluzii 73](#_Toc68516183)

[Anexa 8.7. Buget executat – Studiu de caz 7 74](#_Toc68516184)

[**Studiu de caz 8 - Axa Prioritară 6. Promovarea incluziunii sociale DMI 6.2. „Îmbunătăţirea accesului și a participării grupurilor vulnerabile pe piața muncii”** 75](#_Toc68516185)

[1. Introducere, scopul studiului de caz, justificarea selecției și metodologia utilizată 75](#_Toc68516186)

[2. Synopsis al proiectului 76](#_Toc68516187)

[3. Prezentarea proiectului 76](#_Toc68516188)

[4. Analiză 77](#_Toc68516189)

[4.1. Context și relevanță 77](#_Toc68516190)

[4.2. Actori implicați și resurse utilizate 77](#_Toc68516191)

[4.3. Mecanisme de implementare 78](#_Toc68516192)

[4.4. Eficacitate și impact 78](#_Toc68516193)

[4.5. Complementaritatea cu alte intervenții 80](#_Toc68516194)

[4.6. Costurile implicate pe categorii de activități 80](#_Toc68516195)

[4.7. Sustenabilitate, propagare și posibilități de multiplicare a acțiunilor care au dus la succesul intervențiilor 80](#_Toc68516196)

[5. Concluzii 80](#_Toc68516197)

[Anexa 8.8. Buget executat – Studiu de caz 8 82](#_Toc68516198)

[**Abordare metodologică privind realizarea studiilor de caz** 83](#_Toc68516199)

[i. Abordare 83](#_Toc68516200)

[ii. Criterii de selecție a studiilor de caz 83](#_Toc68516201)

# **Studiu de caz 1 - Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

**Prezentul studiu de caz este** **unul simplu**, tratând proiectul ***Participarea pe piața muncii a grupurilor vulnerabile din județul Timiș***, implementat în cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare pe care le redăm mai jos:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul Axei Prioritare 6, DMI 6.2. au fost contractate 144 de proiecte, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 6. Instrumente de evaluare DMI 6.2.*, atașată Raportului Inițial. Argumentul principal care stă la baza justificării selecției acestui proiect îl reprezintă tipologia grupului țintă (grupuri vulnerabile din mediul rural și urban) și diversitatea acestuia (persoane de etnie romă, persoane cu dizabilități, persoane care provin din sistemul instituționalizat de protecție a copilului).

Metodologia utilizată în prezentul studiu de caz combină analiza documentară (documente de proiect puse la dispoziție de către autoritatea contractantă) cu observații preluate prin intermediul interviului și al sondajului de opinie. În cadrul interviului a participat o singură persoană din partea beneficiarului, D.G.A.S.P.C. Timiș, având funcția de Manager de Proiect în cadrul instituției.

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 45519/ 123621 | Participarea pe piața muncii a grupurilor vulnerabile din județul Timiș | Direcția Generală de Asistență Socială și Protecția Copilului (D.G.A.S.P.C.) Timiș | P1. Fundația Serviciilor Sociale BethanyP2. Institutul de Cercetare pentru DezvoltareSocială și Inovare – ICED | Județul Timiș (Regiunea Vest) | 2.240.344,00 | 2.195.537,12 | 01.03.2013 28.02.2015 |

# **PREZENTAREA PROIECTULUI**

**Obiectivul general** al proiectului îl reprezintă facilitarea accesului pe piața muncii a grupurilor vulnerabile din județul Timiș în special din comunitățile rurale și/sau izolate, prin furnizarea unui program de servicii integrate.

**Obiectivele specifice** asumate în cadrul proiectului sunt:

**OS1**: Creșterea integrării/reintegrării profesionale a persoanelor provenite din categorii vulnerabile.

**OS2**: Dezvoltarea capacității de ocupare și a competentelor profesionale specifice ale membrilor grupului țintă prin furnizarea de servicii de calificare/recalificare, precum și de programe de formare în vederea dezvoltării competențelor de bază (TIC, competențe sociale și civice, competența de a învăța).

**OS3**: Îmbunătățirea condițiilor de viață și de activitate profesională pentru persoanele din grupuri vulnerabile, prin dezvoltarea capacității instituțiilor administrației locale/ONG privind lucrul cu persoanele din grupuri vulnerabile și prin informarea/sensibilizarea angajatorilor și comunității cu privire la respectarea dreptului la muncă și integrarea persoanelor din grupuri vulnerabile.

**Categorii de activități** planificate:

* Activități de management și monitorizare a proiectului, care includ și implementarea achizițiilor în cadrul proiectului;
* Activități de promovare și informare;
* Activități pentru dezvoltarea potențialului profesional al persoanelor vulnerabile şi pentru identificarea şi dezvoltarea oportunităților de ocupare, inclusiv formare profesională, grupuri de lucru, asistență, consiliere etc.
* Activități de motivare pentru grupurile vulnerabile pentru a se integra/ reintegra pe piața muncii, inclusiv asistență în căutarea unui loc de muncă.
* Dezvoltarea şi furnizarea ofertelor individualizate de formare profesională care vizează nevoile specifice ale grupurilor vulnerabile, inclusiv dezvoltarea competențelor de bază şi certificarea acestora.

**Grupul țintă** este reprezentat de comunități vulnerabile din mediul rural și urban care includ: persoane de etnie romă, persoane cu dizabilități, persoane care provin din sistemul instituționalizat de protecție a copilului).

1. **ANALIZĂ**
2. Context și relevanță

Proiectul este propus în contextul unui dezechilibru în creștere care s-a înregistrat pe piața muncii din România după criza financiară din 2008. Rata șomajului la nivel național a crescut la 7,5 % până la finalul lui 2009, când aproape 400.000 de români și-au pierdut locurile de muncă în acel an, majoritatea aflându-se în segmentul de vârstă 30 – 49 de ani. În justificarea proiectului se arată că, dintre aceștia, cei mai afectați au fost cei care provin din categorii vulnerabile, precum persoane de etnie romă, persoane cu dizabilități sau tineri care provin din sistemul instituționalizat de protecție a copilului.

Proiectul răspunde nevoilor acestor categorii și se axează pe situația grupurilor vulnerabile din județul Timiș, cu accent pe comunitățile izolate și expuse riscului de excluziune socială (comunele Satchinez, Checea, Sânnicolau Mare). Raportat la grupul țintă „tineri care provin din sistemul instituționalizat de protecție a copilului”, proiectul a implicat deopotrivă persoane provenind din zona urbană (Timișoara) și rurală (comuna Găvojdia, județul Timiș).

Sunt identificate **două obstacole comune acestor grupuri** în efortul de integrare a acestora pe piața muncii:

* lipsa de competențe și formări/calificări de bază;
* discriminarea acestora de către angajatori.

Direcțiile generale ale proiectului și activitățile propuse răspund acestor nevoi prin identificarea de modalități de combatere a discriminării şi promovarea măsurilor de integrare pe piața muncii, care implică acțiuni de cercetare, de dezvoltare de servicii de informare în comunități, de orientare şi consiliere, promovare de programe speciale pentru grupurile vulnerabile menită să afirme egalitatea de șanse, ca şi valorificarea şi dezvoltarea capitalului profesional.

Corelând profilul activităților proiectului cu cel al instituției beneficiare, se poate afirma că **intervențiile din proiect reprezintă, într-o anumită măsură, o extensie a serviciilor sociale destinate reducerii marginalizării și excluziunii sociale furnizate de către beneficiar în cadrul normativ și instituțional al D.G.A.S.P.C**.

Identificarea celor două obstacole ca având un aport cel puțin egal în inhibarea efortului de ameliorare a situației grupurilor vulnerabile raportat la șansele de angajare (slaba calificare/lipsa calificării și/sau a unor competențe de bază și discriminarea) și propunerea de servicii integrate de tip program se identifică drept **o soluție cu efect pozitiv la nivelul conceptualizării proiectului**, alături de dezvoltarea cursurilor de formare de competențe generale pe baza principiului egalității de șanse, conform descrierii din formularul de aplicație.

1. Actori implicați și resurse utilizate

**Diversitatea instituțională a proiectului este restrânsă**. Proiectul reprezentă un **parteneriat** între D.G.A.S.P.C. Timiș, solicitantul finanțării și beneficiarul principal, care este instituție publică aflată în subordinea Consiliului Județean, și două organizații non-guvernamentale, dintre care una cu expertiză de 8 ani în furnizarea de servicii sociale pentru grupuri vulnerabile, iar cealaltă, care are atribuții de fundamentare a studiilor și rapoartelor utilizate în proiect, a fost înființat recent și are o experiență instituțională limitată.

Ca **stakeholderi ai proiectului** **au fost identificați**: experți în ocupare, formare și asistență socială angajați pe durata proiectului, beneficiarii proiectului constând în persoane din grupuri vulnerabile, din categoriile menționate mai sus, angajatori, patronate, organizații sindicale, ONG-uri (asociații şi fundații) şi alți actori relevanți pe piața muncii.

**Resursele utilizate în implementarea proiectului au constat în**:

**Resurse umane** implicate în derularea activităților proiectelor. Acestea au inclus o echipă tehnică extinsă de experți și coordonatori (18 persoane,) personal cu atribuții legate direct de activitățile de recrutare, formare profesională, ocupare, mediere, consiliere etc., și coordonare a activităților tehnice.

**Resurse financiare** utilizate în implementarea proiectelor au fost:

* Fonduri nerambursabile UE: 2.006.720,93lei
* Contribuție națională: 188.816,19 lei
* Contribuție beneficiar: 44.806,88 lei
* **Buget total: 2.240.344,00 lei**

**Resursele materiale** au constat, pe de o parte, în spații puse la dispoziție de parteneri pe întreaga durată a proiectului (dintre care unul dotat cu mobilier) și ocazional, alte spații (de ex. săli de curs) pentru activități punctuale de consiliere și orientare și, după caz, autovehicule.

Achizițiile din cadrul proiectului care au implicat cheltuieli de tip FEDR au fost preponderent legate de resurse tehnice, între care 18 laptopuri și calculatoare și un laptop special pentru nevăzători.

1. Mecanisme de implementare

Ca **mecanism de implementare**, sunt de notat câteva **aspecte care au contribuit**, în viziunea reprezentantului beneficiarului, **la succesul intervențiilor planificate** în cadrul proiectului:

* beneficiarul principal a derulat, în aceeași perioadă, un alt proiect POSDRU cu activități complementare, și a făcut posibilă o sinergie a eforturilor de recrutare, ceea ce a dus la atingerea fără dificultăți a țintei de beneficiari pentru cursurile de formare profesională;
* activitățile de cercetare a pieței muncii au contribuit la identificarea corectă a tipurilor de servicii care răspund cel mai bine nevoilor din piață și pentru care grupurile țintă au fost calificate profesional în cadrul proiectului;
* pe baza cercetării de piață a fost elaborată oferta de cursuri care să răspundă nevoilor identificate. Ca exemplu concret menționat în cadrul interviului a fost menționat cursul de îngrijire și asistență pentru persoane în vârstă, care a fost ținut în mai multe locații din județul Timiș și care a avut constant un număr ridicat de participanți;
* crearea unei baze de date cu persoane din grupurile-țintă a servit proiectului printr-o facilitare a identificării și o comunicare mai rapidă cu persoanele din grupurile țintă.

La capitolul **probleme întâmpinate**, menționăm:

**Ponderea mică, la nivel instituțional, a personalului specializat în implementarea proiectelor cu finanțare europeană**. Acesta este unul dintre motivele pentru care beneficiarul percepe ca fiind dificil lucrul cu instrumentele POSDRU. Domeniul achizițiilor a fost un exemplu oferit în cadrul interviului: cerințele și cadrul de reglementare pentru proiecte europene sunt percepute ca fiind foarte diferite de practica instituțională în domeniul achizițiilor, lucru care împovărează persoana desemnată din cadrul instituției.

Coroborat cu faptul că, din totalul de 30 de achiziții planificate în proiect, doar 29 de proceduri au fost încheiate, iar documentele incluse în rapoartele de verificare menționează că unele dintre echipamentele achiziționate prin intermediul proiectului fac obiectul unei alerte de nereguli și a unei proceduri în justiție, se poate concluziona că **lipsa de expertiză în managementul de proiect este un factor inhibitor al implementării la nivel instituțional.**

1. Eficacitate și impact

La nivelul logicii de intervenție, **obiectivele specifice propuse răspund într-un grad ridicat nevoilor identificate în rândul grupurilor țintă**, iar **activitățile planificate și rezultatele așteptate au fost definite coerent și sunt în concordanță cu obiectivele specifice ale proiectului**.

**Activități implementate**

Activitățile propuse și implementate în cadrul proiectului au fost grupate în 6 categorii, în funcție de tipologia acestora:

* Activități de management și monitorizare;
* Activități de informare și promovare;
* Activități pentru dezvoltarea potențialului profesional al persoanelor vulnerabile şi pentru identificarea şi dezvoltarea oportunităților de ocupare, inclusiv formare profesională, asocierea în grupuri de lucru, asistență, consiliere, etc. (derulate pe toată durata proiectului);
* Activități de motivare pentru grupurile vulnerabile pentru a se integra/ re-integra pe piața muncii (crearea de grupuri-suport), inclusiv asistență în căutarea unui loc de muncă;
* Dezvoltarea şi furnizarea de oferte individualizate de formare profesională care vizează nevoile specifice ale grupurilor vulnerabile, inclusiv dezvoltarea competențelor de bază şi certificarea acestora.

Conform analizei documentelor tehnico-financiare, coroborate cu informațiile obținute prin interviu, **proiectul a avut o eficacitate ridicată**. Pentru activitățile planificate, gradul de îndeplinire este de 100 % și peste, cu excepția achizițiilor planificate. Pentru indicatorii de output și de rezultat, gradul de realizare este preponderent de peste 100 %.

Pentru **OS 1** și **OS 2** gradul de îndeplinire este ridicat. Pentru a putea aprecia gradul de îndeplinire al OS 3, se impune urmărirea impactului proiectului pentru o perioada mai lungă, ulterior finalizării acestuia. Câteva aspecte ce țin de **OS 3** se regăsesc menționate mai jos, în capitolul 4.5 referitor la sustenabilitate.

Referitor la **condițiile necesare pentru obținerea unor rezultate superioare sau mai bună soluționare a nevoilor grupului/ grupurilor țintă**, putem menționa că ținta depășită cu de peste 5 ori (577,77%) în cazul sub-activității A4.1[[1]](#footnote-2) (constituirea și actualizarea permanentă a bazei de date cu cele 3 categorii de beneficiari ai proiectului), deși un succes la nivel de output, poate fi interpretată ca un indiciu de evaluare deficitară a dimensiunii grupului țintă. O apreciere corectă a dimensiunii grupului poate conduce la un răspuns mai bun privind nevoile specifice ale acestuia.

Referitor la **gradul de eficiență al proiectului**, se poate afirma că obiectivele au fost atinse în limita costurilor planificate, documentele tehnico-financiare neindicând abateri de la planificarea inițială. Totuși, un aspect ce poate semnala o diminuare a eficienței în economia proiectului este legat de studiile de fundamentare, de impact și de cercetare a pieței care au fost elaborate de către P2 în cadrul proiectului. Acestea nu au putut fi identificate / accesate pe nicio platformă publică. Coroborat cu informațiile din cadrul interviului, acest lucru indică utilizarea lor doar pe o perioadă scurtă, lucru care ridică un semn de întrebare privitor la balanța cost-beneficiu în acest segment al rezultatelor proiectului.

**Nivelul de îndeplinirea a indicatorilor**

Gradul de realizare[[2]](#footnote-3) a indicatorilor asumați în cadrul **proiectului** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 100 | 100 | 100 % |
| Numărul participanților la programele de calificare/recalificare destinate grupurilor vulnerabile, dintre care: persoane de etnie romă | 15 | 15 | 100% |
| Numărul participanților la programele de calificare/recalificare destinate grupurilor vulnerabile, dintre care: persoane cu dizabilități | 60 | 60 | 100% |
| Numărul participanților la programe de calificare / recalificare destinate grupurilor vulnerabile, dintre care: tineri care părăsesc sistemul de stat de protecție a copilului | 25 | 25 | 100% |
| Număr de participanți la instruire – acces pe piața muncii | 190 | 243 | 128% |
| Număr de persoane care au beneficiat de consiliere / orientare – acces pe piața muncii | 200 | 229 | 115% |
| Număr de participanți FSE – femei | 125 | 155 | 124% |
| Număr de participanți FSE – persoane de etnie romă | 70 | 77 | 110% |
| Număr de participanți FSE – persoane cu dizabilități | 130 | 142 | 109% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 80% | 97% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 12% | 15% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane cu dizabilități | 48% | 57% | - |
| Ponderea participanților la programele de calificare/ recalificare pentru grupurile vulnerabile care obțin certificare, dintre care: tineri care părăsesc sistemul de stat de protecție | 20% | 25% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 15% | 41% | - |
| Număr de participanți la instruire care au găsit un loc de muncă în termen de 6 luni - acces pe piața muncii | 34% | 41% | - |
| Număr de participanți la instruire certificați – acces pe piața muncii | 152 | 239 | 157,23 % |

Ca **efecte anticipate** ale intervențiilor planificate în proiect se pot enumera:

* Creșterea accesului la formare pentru persoanele lipsite de calificare/ slab calificate;
* Creșterea şi dezvoltarea aptitudinilor şi calificărilor persoanelor aparținând grupurilor vulnerabile;
* Creșterea gradului de participare a persoanelor vulnerabile pe piața muncii, cu accent pe persoane de etnie romă, persoane cu dizabilități, tineri care părăsesc sistemul de protecție a copilului, femei aparținând grupurilor vulnerabile;
* Îmbunătățirea ofertei serviciilor de asistență și consiliere, în acest caz prin acreditarea DGASPC Timiș pentru furnizarea de servicii de informare și consiliere.

Toate aceste efecte au fost confirmate în cadrul interviului, reprezentantul beneficiarului apreciind că efectele legate de creșterea și dezvoltarea calificărilor au fost cele mai vizibile pe durata proiectului.

**Îndeplinirea efectelor așteptate și neașteptate ale intervenției**

Printre **efectele așteptate** generate de intervențiile POSDRU, DMI 6.2 putem menționa:

* Îmbunătățirea infrastructurii sociale și a calității serviciilor oferite în cadrul centrelor de incluziune socială;
* Creșterea accesului la formare pentru persoane lipsite de calificare/ slab calificate şi dezvoltarea aptitudinilor şi calificărilor persoanelor aparținând grupurilor vulnerabile;
* Creșterea gradului de participare a persoanelor vulnerabile pe piața muncii, ca urmare a participării la activitățile prevăzute în cadrul proiectelor;
* Sensibilizarea angajatorilor cu privire la situația persoanelor vulnerabile și deschiderea acestora înspre a lucra cu aceste categorii.

Intervențiile au generat și **efecte neașteptate**:

* Promovarea programelor de calificare și a beneficiilor aduse de participarea în cadrul acestora de către persoanele vulnerabile în comunitățile din care făceau parte;
* Creșterea motivației grupului țintă și încrederii în forțele proprii, arătând interes față de identificarea unui loc de muncă stabil pentru asigurarea unui trai decent;
* Îmbunătățirea stării de spirit a persoanelor vulnerabile, prin socializarea din cadrul activităților derulate.
1. Complementaritatea cu alte intervenții

La nivelul instituției au mai fost implementate: un proiect în domeniul incluziunii sociale, care a vizat dezvoltarea capitalului uman aferent serviciilor sociale, finanțat prin POCU 2014-2020. De asemenea, au fost atrase fonduri pentru dezvoltarea infrastructurii sociale prin POR, în mod complementar, însă întârzierea lansării POR a provocat blocaje la nivelul managementului proiectelor în cadrul instituției.

1. Costurile implicate pe categorii de activități

Referitor la tipologia costurilor implicate, **bugetul este unul echilibrat, așa cum se vede in tabelul din anexa 8.1.,** în care domină cheltuielile de personal (61,43%). Serviciile externalizate sunt doar 8% relevând faptul că activitățile s-au desfășurat cu personal propriu. Alte cheltuieli semnificative sunt cheltuieli de administrație, FEDR, subvenții si management de proiect.

Achizițiile din cadrul proiectului reprezintă singurul segment care pare să fi ridicat probleme prin neîndeplinirea unei proceduri de achiziție (achiziție care a implicat cheltuieli de tip FEDR). Acestea au inclus, printre altele, 18 laptopuri și calculatoare și un laptop special pentru nevăzători și au totalizat 169.800,00 lei, deci 7,6 % din valoarea totală a proiectului.

Proiectul a presupus și acordarea de subvenții pentru participanți, detaliați astfel pe liniile bugetare: angajați, cursuri de competențe, ajutoare, formare profesională. Valoarea totală a subvențiilor pe perioada celor 2 ani este de 106.400 lei, reprezentând 4,74% din valoarea totală a proiectului. Nu au fost identificate sau furnizate alte date pentru a putea detalia în ce fel subvențiile au constituit sau nu un factor motivant pentru participarea persoanelor din grupurile vulnerabile la cursuri.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Conform verificărilor efectuate ulterior încheierii proiectului[[3]](#footnote-4), **Beneficiarul a continuat să furnizeze servicii de ocupare persoanelor din grupul țintă după încheierea proiectului,** în colaborare cu Serviciul Evidență Drepturi Persoane cu Handicap (SEDPH).

Cel puțin **una dintre localitățile beneficiare** de servicii în cadrul proiectului (comuna Chelcea) **și-a intensificat la nivel local serviciile** de consiliere, acompaniere și mediere în vederea obținerii unui loc de muncă pentru persoanele din comunități dezavantajate. Comuna Checea a devenit partener al D.G.A.S.P.C. Timiș ulterior încheierii proiectului.

**Colaborarea dintre cei 3 parteneri ai proiectului a fost una echilibrată**, iar parteneriatul continua la data de 30.10.2015 când a fost întocmit un nou acord de parteneriat cu atribuții similare.

Cu toate acestea, unul dintre **punctele nevralgice constatate și confirmate** prin interviu este că, odată cu încheierea formală a proiectului, pârghiile de implicare la nivel instituțional nu mai funcționează suficient încât să fie generate rezultate noi și nici măcar la nivelul necesar pentru a se menține rezultatele bune obținute.

Astfel, ulterior finalizării proiectului, **baza de date cu persoane vulnerabile nu a mai fost funcțională**, **oferta de cursuri nu a mai putut fi susținută**, iar personalul instituțional calificat în cadrul proiectului nu a putut folosi ulterior abilitățile dobândite în cadrul proiectului în mod structurat la nivelul instituției sau a altor proiecte, datorită, în principal fluctuației mari din interiorul acesteia.

Deși o formă de monitorizare a beneficiarilor din proiect a fost menținută ulterior, aceasta are un caracter minimal și nu oferă suficiente informații pentru a se putea face vreo afirmație cu privire la îmbunătățirea condițiilor de viață și de angajare ulterioară a persoanelor din grupurile țintă vizate (OS 3).

1. Lecții învățate

Principala lecție care se desprinde din prezentul studiu de caz este legată, pe de o parte, de **experiența pozitivă generată de o compatibilitate ridicată între oportunitățile oferite prin intermediul proiectului și nevoile grupurilor țintă** și, pe de altă parte, **se conturează nevoia de a gândi încă din faza de elaborare a proiectului mecanisme și pârghii pentru a asigura o sustenabilitate mai bună**. Acest ultim lucru se leagă în principal de identificarea și ajustarea unor mecanisme interne, la nivel de instituție a beneficiarului (o stabilitate mai mare la nivel de personal, formarea și menținerea în poziții de implementare a personalului format, alocarea de resurse – în principal umane – suficiente pentru a nu perturba bunul mers al proiectului, etc.).

1. **CONCLUZII**

Studiul de caz prezentat a urmărit să ofere o perspectivă mai detaliată asupra mecanismelor de producere a efectelor și asupra impactului generat de proiectul ***Participarea pe piața muncii a grupurilor vulnerabile din județul Timiș,*** implementat de către un consorțiu format dintr-o instituție publică și două ONG-uri la nivelul județului Timiș.

Prin analiză au fost prezentate informații cu privire la contextul și factorii externi care au determinat așteptările și au influențat implementarea proiectului, la relevanța acțiunilor propuse și realizate; au fost prezentați actorii (atât beneficiarii, cât și stakeholderii principali) și resursele utilizate, s-a conturat o imagine asupra mecanismelor de implementare (factori pozitivi și probleme identificate).

Eficiența și eficacitatea proiectului au fost analizate din perspectiva gradului de îndeplinire a indicatorilor și a costurilor, a tipologiei de costuri propusă de proiect și a efectelor anticipate ale intervențiilor. Sustenabilitatea proiectului a urmărit să evidențieze atât aspectele pozitive, cu rol în multiplicarea efectelor proiectului, cât și lacunele și problemele, majoritatea de ordin sistemic, care inhibă această multiplicare sau care duc chiar la pierderea efectelor pozitive ulterior încheierii proiectului. La final, studiul de caz prezintă succint, principala lecție învățată în urma analizei detaliate la nivel de proiect.

**Anexa 8.1. Buget executat – Studiu de caz 1**

|  |  |
| --- | --- |
| Categorie cheltuieli | Participarea pe piața muncii a grupurilor vulnerabile din județul Timiș (45519) |
| **Valoare** | **Procentaj** |
| Valoare totală | 1.850.358,45 | n/a  |
| Cheltuieli aferente activităților externalizate | 147.989,89 | 8,00% |
| Cheltuieli aferente managementului de proiect | 88.207,24 | 4,77% |
| Cheltuieli cu cazarea, transportul si diurna pentru participanți | 11.845,28 | 0,64% |
| Cheltuieli cu cazarea, transportul si diurna pentru personal | 10.072,94 | 0,54% |
| Cheltuieli cu personalul | 1.136.755,00 | 61,43% |
| Cheltuieli de comunicare, informare si publicitate pentru proiect, care rezulta din obligația beneficiarului | 33.604,00 | 1,82% |
| Cheltuieli de tip FEDR | 156.020,03 | 8,43% |
| Cheltuieli financiare si juridice | 0,00 | 0,00% |
| Cheltuieli generale de administrație | 155.764,04 | 8,42% |
| Cheltuieli pentru închirieri, amortizări și leasing | 0,00 | 0,00% |
| Subvenții și burse | 102.180,00 | 5,52% |
| Taxe | 3.000,00 | 0,16% |
| TVA eligibil | 4.920,03 | 0,27% |

*Sursa: date furnizate de MIPE din baza de date SMIS.*

# **Studiu de caz 2 - Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

**Prezentul studiu de caz este unul multiplu, tratând trei proiecte** din cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung au fost resimțite.

Concluziile studiului de caz vor contribui la conturarea răspunsurilor întrebărilor de evaluare:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul axei prioritare 6, DMI 6.2. au fost contractate 144 de proiecte, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Selecția proiectelor pentru prezentul studiu de caz s-a realizat având la baza criteriile rezultate în urma analizei portofoliului de proiecte, descrise în Anexa 6. Instrumente de evaluare DMI 6.2., atașată Raportului Inițial. Argumentele principale care stau la baza justificării selecției celor trei proiecte sunt reprezentate de tipologia complexă a activităților derulate în cadrul acestora (furnizarea programelor de formare profesională în vederea calificării, respectiv consilierea și sprijinul acordat în vederea angajării persoanelor aparținând grupurilor vulnerabile și instruirea și profesionalizarea furnizorilor de servicii sociale) și de diversitatea grupului țintă (persoane cu dizabilități, persoane de etnie romă, tineri care au părăsit sistemul de protecție a copilului, personal din sistemul de servicii sociale).

În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare ), dar și metoda interviului (doi reprezentanți ai beneficiarilor de finanțare au participat în cadrul interviului).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 47434/ 124546 | Inovație și cooperare transnaționala pentru îmbunătățirea accesului și participării grupurilor vulnerabile din județul Vaslui pe piața muncii | Direcția Generală de Asistență Socială și Protecția Copilului a județului Vaslui | Parteneri naționali1.Asociația PARTENER – Grupul de Inițiativa pentru Dezvoltarea Locala IașiPartener transnațional:2.GIP FIPAG - Groupement d'intérêt public Formation et Insertion professionnelles de l'académie de Grenoble | Nord Est | 1.941.318,56 | 1.736.748,56 | 01.08.2013-31.07.2015 |
| 47440/ 124648 | Soluții complete de evaluare, formare și integrare pe piața muncii a grupurilor vulnerabile din județul Vaslui | Direcția Generală de Asistență Socială și Protecția Copilului a județului Vaslui | Parteneri naționali1.CCSE – Centrul de Consultanta si Studii Europene GalațiPartener transnațional2.SIDA GROUP | Nord Est | 2.239.071,20 | 2.005.581,20 | 01.08.2013-31.07.2015 |
| 57510/ 146756 | INFUSE - Instruire pentru furnizarea de servicii moderne | Ministerul Muncii și Protecției Sociale (anterior Ministerul Muncii, Familiei, Protecției sociale și Persoanelor Vârstnice) | Parteneri naționali: [1. INSOFT Development & Consulting](https://www.facebook.com/INSOFT-DevelopmentConsulting-100363313381227/?__cft__%5B0%5D=AZVvFz8tdmUfM3FZLPmSUFvUxIakvAO0Ec-k_4L7rr_Lcs3BeRY8B88z1MYGgFyDYWWrtkK1Juy2arl1QxRYKC4-69lErlbAIvX4IwmdADbuFA8HtsElOfTzXUyGPvusdiDwu8fu33geR689D8VdnmeI&__tn__=kK-R)2. Telekom Romania Mobile Communications3. Pro Solutions4. Euro Best Team5. [Ernst & Young Romania](https://www.facebook.com/EYCareersRomania/?__cft__%5B0%5D=AZVvFz8tdmUfM3FZLPmSUFvUxIakvAO0Ec-k_4L7rr_Lcs3BeRY8B88z1MYGgFyDYWWrtkK1Juy2arl1QxRYKC4-69lErlbAIvX4IwmdADbuFA8HtsElOfTzXUyGPvusdiDwu8fu33geR689D8VdnmeI&__tn__=kK-R) | București - Ilfov | 175.726.171,42 | 146.800.940,42 | 01.10.2014-01.09.2015 |

# **PREZENTAREA PROIECTELOR**

**Obiectivul general** al proiectului cod **SMIS 47434, ID 124546** - **Inovație și cooperare transnaționala pentru îmbunătățirea accesului și participării grupurilor vulnerabile din județul Vaslui pe piața muncii**, implementat de DGASPC Vaslui (denumit în continuare **proiectul DGASPC VS 1**), este reprezentat de facilitarea re/integrării persoanelor vulnerabile pe piața muncii, în vederea promovării unei societăți inclusive.

**Obiectivele specifice**, care au contribuit la îndeplinirea obiectivului general, constau în:

OS1: Crearea unui centru de asistență, orientare, consiliere și formare profesională.

OS2: Furnizarea serviciilor de asistență, consiliere și orientare profesională.

OS3: Dezvoltarea competențelor profesionale ale grupurilor vulnerabile în concordanță cu evoluțiile pieței muncii.

OS4: Sprijinirea persoanelor vulnerabile din județul Vaslui în procesul de angajare.

**Categoriile de activități** planificate în faza de aplicație, au inclus:

* Recrutarea grupului țintă și analiza nevoilor beneficiarilor finali;
* Înființarea unui centru de asistență, orientare, consiliere și formare profesională pentru grupurile vulnerabile;
* Furnizarea serviciilor de asistență, orientare, consiliere profesională și mediere pe piața muncii;
* Furnizarea programelor de formare profesională.

**Grupul țintă** a incluscategorii de persoane vulnerabile precum:

* persoane cu dizabilități;
* persoane de etnie romă;
* tineri peste 18 ani, care au părăsit sistemul instituționalizat de protecție a copilului; dar și angajați ai administrației publice locale.

**Obiectivul general** al proiectului cod **SMIS 47440, ID 124648** - **Soluții complete de evaluare, formare și integrare pe piața muncii a grupurilor vulnerabile din județul Vaslui,** implementat de DGASPC Vaslui (denumit în continuare **proiectul DGASPC VS 2** ),este promovarea și implementarea principiului egalității de șanse pentru accesul la educație și pe piața muncii a persoanelor cu dizabilități, romi și tineri peste 18 ani care au părăsit sistemul de protecția copilului, în vederea promovării unei societăți inclusive și coezive.

**Obiectivele specifice,** care au contribuit la îndeplinirea obiectivului general, constau în:

OS1: Identificarea categoriilor de grupuri vulnerabile și a nevoilor de formare profesională în vederea facilitării accesului pe piața muncii.

OS2: Dezvoltarea competențelor persoanelor incluse în grupul țintă.

OS3: Promovarea egalității de șanse pentru accesul pe piața muncii a persoanelor cu dizabilități și schimbarea atitudinii sociale privind grupurile vulnerabile în rândul angajatorilor și a angajaților din regiunile de implementare.

OS4: Implementarea unor măsuri active de acompaniere și ocupare pe piața muncii a 3 categorii de grupuri vulnerabile: persoane cu dizabilități, romi și tineri peste 18 ani, care au părăsit sistemul de protecție a copilului.

**Categoriile de activități** planificate în faza de aplicație, au inclus:

* Identificarea grupurilor vulnerabile și analiza nevoilor acestora;
* Furnizarea serviciilor de orientare și consiliere profesională a persoanelor vulnerabile, organizare de ateliere de motivare și acompaniere pe piața muncii;
* Furnizarea cursurilor de calificare/recalificare profesională;
* Organizarea campaniilor de sensibilizare împotriva discriminării și excluziunii grupurilor vulnerabile adresate angajatorilor și societății civile și a campaniilor de conștientizare în rândul grupurilor țintă;
* Furnizarea serviciilor de consultanță adresate angajatorilor în vederea identificării unor forme de lucru alternative și flexibile.

**Grupul țintă** a inclus categorii de persoane vulnerabile precum:

* persoane cu dizabilități;
* persoane de etnie romă;
* tineri peste 18 ani, care au părăsit sistemul instituționalizat de protecție a copilului; dar și
* manageri;
* personal angajat în instituțiile publice/private care furnizează servicii sociale şi de ocupare.

**Obiectivul general** al proiectului **cod SMIS 57510**, ID 146756 – **INFUSE - Instruire pentru furnizarea de servicii moderne**, implementat de Ministerul Muncii și Protecției Sociale (MMPS, anterior MMFPSPV - Ministerul Muncii, Familiei, Protecției Sociale și Persoanelor Vârstnice), (denumit în continuare proiectul **INFUSE**), alături de alți 5 parteneri, este reprezentat de îmbunătățirea participării pe piața muncii și promovarea incluziunii sociale pentru 7.000 de persoane care aparțin grupurilor vulnerabile prin cursuri de calificare, precum și formarea profesională, în vederea dobândirii de noi competențe pe cale non-formală, pentru 5.000 de specialiști implicați în domeniul incluziunii sociale.

În lipsa documentației de proiect, nu sunt suficiente date pentru a detalia obiectivele specifice și acțiunile proiectului. Din informațiile furnizate de către MIPE (anterior MFE) în cadrul portofoliului de proiecte aferent DMI 6.2, se identifică grupurile țintă ale proiectului ca fiind:

* **Grup țintă 1**: 7000 de participanți la programe de instruire și de acces pe piața muncii, calificare/recalificare destinate grupurilor vulnerabile și consiliere/orientare pe piața muncii (dintre aceștia, 6000 de persoane sunt femei, 300 sunt persoane de etnie romă, 100 sunt persoane cu dizabilități, iar 600 sunt persoane tinere care au părăsit sistemul de stat de protecție a copilului);
* **Grup țintă 2**: 5000 specialiști implicați în domeniul incluziunii sociale, participanți la programe de formare.
1. **ANALIZĂ**
2. Context și relevanță

2 dintre proiectele selectate în cadrul acestui studiu de caz au fost propuse a fi implementate în județul Vaslui, unul dintre cele mai sărace județe din România, județ în care marea majoritate a populației prezintă un grad ridicat de excluziune socială.

Situația persoanelor vulnerabile este agravată de mediul socio-economic nefavorabil, fiind un mediu de rezidență preponderent rural, cu activității agricole și forme de muncă nereglementate legal, la care se adaugă condițiile de viața precare. Marea majoritate a acestor persoane nu dețin un loc de muncă ca urmare a nivelului scăzut de educație și a lipsei motivației de a munci, beneficiind de asistență socială din partea statului.

În acest sens, se impunea necesitatea anumitor măsuri care să asigure facilitarea inserției pe piața muncii a categoriilor de persoane vulnerabile identificate în regiunea de implementare: persoanele cu dizabilități, persoanele de etnie roma, tinerii cu vârsta peste 18 ani care au părăsit sistemul de protecție a copilului, în rândul acestora manifestându-se o **serie de nevoi și probleme,** după cum urmează:

* lipsa calificărilor în concordanță cu evoluția pieței muncii;
* lipsa motivației si încrederii în vederea căutării unui loc de munca;
* stigmat social și discriminare;
* inegalitatea de șanse privind accesul la educație și formare profesională a categoriilor vulnerabile şi defavorizate social.

În mod suplimentar pot fi adăugate acele nevoi care vizează personalul /specialiștii și domeniul incluziunii sociale și anume:

* lipsa metodelor și instrumentelor specifice și individualizate de asistență, consiliere, orientare și formare profesională;
* competențe reduse în vederea derulării activităților de formare profesionala și incluziune pe piața muncii a persoanelor vulnerabile;
* capacitatea redusa de asistare în cadrul serviciilor dedicate persoanelor vulnerabile;
* disfuncționalități de comunicare și colaborare între instituțiile publice din domeniu, care duc la o eficiență redusă;
* nivel salarial nemotivant și lipsa programelor de formare profesională a personalului din sistemul de asistență socială.

Proiectele au fost concepute într-o maniera integrată, pentru a răspunde nevoilor și problemelor existente în rândul persoanelor vulnerabile, atât din mediul urban, cât și din cel rural, în vederea asigurării unui trai de viața decent și a bunăstării pe termen lung, vizând măsuri precum:

* creșterea gradului de ocupare prin dezvoltarea unei piețe a muncii flexibile şi incluzive, dezvoltarea inițiativei private și diversificarea oportunităților de ocupare în mediul rural;
* facilitatea accesului pe piața muncii a grupurilor expuse la riscul excluziunii sociale prin activități de consiliere, orientare, acompaniere, etc.;
* dezvoltarea investițiilor în capitalul uman – formarea profesională adaptă nevoilor pieței muncii și promovarea învățării pe tot parcursul vieții.

În cadrul proiectului implementat de către MMPS și cei 5 parteneri, prin informațiile disponibile în cadrul portofoliului de proiecte se motivează **nevoia** de a lua măsuri pentru a întări și profesionaliza sistemul de asistență socială din România. Principala problemă identificată se regăsește, conform argumentației expuse, la nivel instituțional și se constituie din rezistența la descentralizare a structurilor administrative. Această inerție afectează inclusiv instituțiile publice locale, demotivate din pricina lipsei de experiență în managementul și organizarea serviciilor sociale și este amplificată de către disparitățile majore dintre regiuni. Dintre problemele sistemice care afectează calitatea și eficiența serviciilor sociale, se menționează: la nivelul resurselor umane - sistemul neatractiv de salarizare, care încurajează migrația de personal, rezistența la schimbare a personalul care provine din vechile instituții de ocrotire și educare, lipsa unui sistem coerent de formare profesională continuă și slaba ofertă de servicii de formare existentă pe piață în acel moment; la nivelul finanțării serviciilor sociale sunt menționate: ritmul lent al reformelor economice, capacitatea redusă a instituțiilor locale de a susține un flux predictibil al plăților către beneficiari. În argumentația proiectului se arată că, în ciuda îmbunătățirilor înregistrate în ultimii ani, în toate instituțiile de administrație publică locală responsabile cu incluziunea socială, numărul celor care au reușit să realizeze schimbări radicale la nivelul tuturor grupurilor vulnerabile este unul destul de mic și, în continuare, răspunsul sistemului de protecție socială la nevoile complexe ale grupurilor vulnerabile este unul inadecvat. Lipsa documentației de bază aferente proiectului împiedică dezvoltarea analizei, iar din acest motiv nu se poate prezenta felul în care proiectul a ales să răspundă acestor provocări.

1. Actori implicați și resurse utilizate

**Actorii** implicați în cadrul proiectelor ce au avut ca beneficiar DGASPC Vaslui au inclus instituțiile publice și private din domeniul ocupării și incluziunii sociale a grupurilor vulnerabile și companiile din regiune. În cadrul proiectului INFUSE, consorțiul este alcătuit din MMPS, care este solicitantul finanțării și liderul de proiect și alți 5 parteneri, toți reprezentând companii private, 4 dintre ele având profil IT și telecomunicații, iar una dintre ele, profil de consultanță în management.

**Resursele** puse la dispoziție de către parteneri, în vederea implementării proiectelor au vizat:

**Resurse umane** implicate în derularea activităților proiectelor. În cazul proiectelor DGASPC VS1 și DGASPC VS2, acestea au inclus personal cu atribuții în managementul proiectului, dar și o echipa extinsă de experți și specialiști, responsabili de activitățile de mediere, consiliere și orientare profesională, formarea profesională, dezvoltare de metodologii și instrumente, etc.

În cazul proiectului INFUSE nu sunt suficiente date pentru a dezvolta, documentația de proiect nefiind disponibilă pentru analiză.

**Resurse financiare,** utilizate în implementarea proiectelor au fost:

Proiect **DGASPC VS 1:**

* Fonduri nerambursabile UE: 1.736.748,56 lei
* Contribuție națională: 163.414,05 lei
* Contribuție beneficiar: 41.155,95 lei
* **Buget total: 1.941.318,55 lei**

Proiect **DGASPC VS 2:**

* Fonduri nerambursabile UE: 2.005.581,20 lei
* Contribuție națională: 188.708,57 lei
* Contribuție beneficiar: 44.781,43 lei
* **Buget total: 2.239.071,20 lei**

Proiect **INFUSE:**

* Fonduri nerambursabile UE: 146.800.940,42 lei
* Contribuție națională: 13.812.780,26 lei
* Contribuție beneficiar: 15.112.450,74 lei
* **Buget total: 175.726.171,42 lei**

**Resursele materiale aferente proiectelor implementate de DGASPC VS** au constat în spațiile de birouri, mobilier de birou, calculatoare și dispozitive hardware periferice, telefon, fax, săli de curs, etc.

În cazul proiectului **INFUSE** nu au fost disponibile suficiente date despre proiect pentru a putea detalia.

1. Mecanisme de implementare

În ceea ce privește **factorii pozitivi** care au asigurat buna funcționare a mecanismelor de implementare în cazul celor două proiecte implementate de DGASPC VS, în cadrul interviului a fost menționată buna colaborare a beneficiarului cu organismul intermediar regional, precum și buna organizare a echipei de management și managementul parteneriatului, care au asigurat derularea tuturor activităților conform planificării.

Cu toate acestea, o serie de **factori negativi** au îngreunat procesul de implementare și producerea efectelor:

* Identificarea și recrutarea persoanelor în cadrul grupului ținta a presupus un mare efort la nivelul echipei de implementare. Acest aspect a fost cauzat de faptul că monitorizarea constantă asupra situației persoanelor vulnerabile la nivel regional/județean nu era realizată, în special în cazul tinerilor post-instituționalizați, cu care se pierdea legătura odată cu părăsirea de către aceștia a sistemului de protecție a copilului.
* Cu toate ca populația romă a fost cooperantă în derularea activităților de formare, principalul factor motivator în cazul acestora era reprezentant de acordarea subvențiilor în vederea participării și nu de dorința de a identifica un loc de muncă și de a activa pe piața muncii.
* Popularizarea proiectelor în rândul comunităților a dus la existența situațiilor de manifestarea a unui interes pentru activitățile proiectelor derulate, dar care nu erau eligibile, din vaste motive, precum cel al nivelului redus al educației (în cazul persoanelor de etnie romă și a celor cu dizabilități).
* Nivelul ridicat al birocrației a impus anumite blocaje (birocrația reprezintă și în prezent un aspect problematic, în ciuda digitalizării).
* Cash flow-ul a fost dificil de susținut, având în vedere întârzierile apărute în procesul de plată/ rambursare.
* Aplicarea de anumite corecții financiare a dus la formularea de contestații care deși au fost aprobate, sumele aferente acesteia nu au fost recuperate, fiind necesare alocări din resursele proprii partenerilor.

În cazul proiectului **INFUSE** nu au fost disponibile suficiente date despre proiect pentru a putea detalia.

1. Eficacitate și impact

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

Activitățile implementate au urmărit facilitarea accesului și încurajarea participării pe piața muncii a persoanelor vulnerabile – persoane cu dizabilități, persoane de etnie romă și tineri care părăsesc sistemul instituționalizat de protecție a copilului.

Acțiunile dedicate îmbunătățirii situației grupurilor vulnerabile au constat în:

* Formarea profesională și calificarea grupului țintă, fiind organizate cursuri de îngrijitor la domiciliu, babysitter, agent curățenie, zugrav, infirmier, etc.;
* Servicii de informare, consiliere, orientare, mediere și acompaniere pe piața muncii;
* Derularea campaniilor de sensibilizare în rândul societății civile și a angajatorilor din regiune;
* Organizarea burselor locurilor de muncă.
* Înființarea unui centru de incluziune socială și oferirea de servicii specifice.

Fiecare activitate întreprinsă își propunea ca persoanele identificate ca făcând parte din grupul țintă să beneficieze de intervenții prin care să se asigure creșterea șanselor de identificare și accesare a unui loc de muncă, iar barierele de menținere a acestuia să fie înlăturate. Activitățile proiectului, în special cele de formare, s-au bucurat de un mare succes în rândul persoanelor vulnerabile care prezentau un interes crescut de participare în cadrul acestora, existând solicitări de organizare a programelor de calificare și ulterior finalizării proiectului.

Pentru **asigurarea distribuției efectelor** au fost organizate activități, care să fie cât mai aproape posibil de domiciliul persoanelor vulnerabile, neexistând astfel discrepanțe în derularea acestora în mediul urban și cel rural. Au fost luate în considerare și măsuri de facilitare a participării în cadrul programelor de calificare prin decontarea costurilor de transport în cazul în care s-a impus această necesitate și acordarea de subvenții, care au avut un puternic impact motivator.

Cu toate acestea au existat persoane cu handicap și de etnie romă care prezentau nevoi prioritare în materie de formare și calificare, însă nu putut fi încadrate în grupul beneficiar, având un nivel minim de școlarizare. În acest sens pentru **asigurarea obținerii unor rezultate superioare** sau asigurarea bunăstării persoanelor vulnerabile sunt necesare și cursuri de inițiere/calificare aferente nivelului 1 sau derularea intervențiilor de tipul ,,a doua șansă”.

Intervențiile au produs schimbări în rândul categoriilor vulnerabile, ca urmare a participării la diferitele activități, fiindu-le îmbunătățite abilitățile și competențele, însă în vederea obținerii succesului privind accesul pe piața muncii rolul cel mai important este deținut de motivația persoanelor vulnerabile și de dorința acestora de a muncii.

**Nivelul de îndeplinirea a indicatorilor**

Gradul de realizare[[4]](#footnote-5) al indicatorilor asumați în cadrul proiectului DGASPC VS1 se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 212 | 205 | 96,70% |
| Numărul participanților la programele de calificare/recalificare destinate grupurilor vulnerabile, din care: persoane de etnie romă | 36 | 38 | 105,56% |
| Numărul participanților la programele de calificare/recalificare destinate grupurilor vulnerabile, din care: persoane cu dizabilități | 60 | 62 | 103,33% |
| Numărul participanților la programele de calificare/recalificare destinate grupurilor vulnerabile, din care: tineri care părăsesc sistemul de stat de protecție a copilului | 116 | 105 | 90,52% |
| Număr de persoane care au beneficiat de consiliere/orientare – acces pe piața muncii | 336 | 220 | 65,48% |
| Număr de participanți FSE - persoane cu dizabilități | 96 | 66 | 68,75% |
| Număr de participanți FSE – persoane de etnie roma | 60 | 37 | 61,67% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare  | 80% | 96,65% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 80% | 98,69% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane cu dizabilități | 80% | 96,69% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție | 80% | 89,76% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă | 5 % | 5,36% | - |
| Număr de participanți la instruire care au găsit un loc de muncă în termen de 6 luni - acces pe piața muncii | 11 | 11 | 100% |
| Număr de participanți la instruire certificați - acces pe piața muncii | 166 | 198 | 119,28% |
| Parteneri transnaționali implicați în proiect - acces pe piața muncii | 1 | 1 | 100% |

În ceea ce privesc indicatorii de output, se poate observa faptul că gradul de realizare a acestora variază între 61,67% și 96,70%, țintele nefiind atinse, cu excepția a doi indicatori: *Numărul participanților la programele de calificare/recalificare destinate grupurilor vulnerabile, din care: persoane de etnie romă* și *Numărul participanților la programele de calificare/recalificare destinate grupurilor vulnerabile, din care: persoane cu dizabilități,* ale căror ținte au fost depășite, gradul de realizare fiind 105,56%, respectiv 103,33%.

În cazul indicatorilor de output: *Număr de persoane care au beneficiat de consiliere/orientare – acces pe piața muncii, Număr de participanți FSE - persoane cu dizabilități* și *Număr de participanți FSE – persoane de etnie romă,* nerealizarea țintelor a fost cauzată de faptul că acestea nu au fost stabilite în mod corespunzător și în raport cu complexitatea activității de consiliere/orientare pe piața muncii, cu numărul de ore alocat fiecărei persoane vulnerabile și în raport cu numărul de consilieri implicați în cadrul activităților. Pe de altă parte, în cazul indicatorilor de rezultat, țintele propuse au fost depășite.

Gradul de realizare[[5]](#footnote-6) al indicatorilor asumați în cadrul proiectului DGASPC VS2, se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 238 | 240 | 100,84% |
| Numărul participanților la programele de calificare/recalificare destinate grupurilor vulnerabile, din care: persoane de etnie romă | 42 | 42 | 100% |
| Numărul participanților la programele de calificare/recalificare destinate grupurilor vulnerabile, din care: persoane cu dizabilități | 168 | 174 | 103,57% |
| Numărul participanților la programele de calificare/recalificare destinate grupurilor vulnerabile, din care: tineri care părăsesc sistemul de stat de protecție a copilului | 28 | 24 | 85,71% |
| Număr de persoane care au beneficiat de consiliere/orientare – acces pe piața muncii | 263 | 428 | 162,74% |
| Număr de participanți la instruire – acces pe piața muncii | 238 | 240 | 100,84% |
| Număr de participanți FSE - persoane cu dizabilități | 151 | 315 | 208,61% |
| Număr de participanți FSE – persoane de etnie roma | 35 | 61 | 174,29% |
| Număr de participanți FSE – femei | 100 | 186 | 186,00% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare  | 88% | 111,25% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | **83%** | 117,61% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane cu dizabilități | 89% | 115,03% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție | **85%** | 84,03% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă | 4% | 2% | - |
| Ponderea persoanelor care în termen de 6 luni după participarea la programe integrate urmează o altă formă de pregătire | **4%** | 4% | - |
| Număr de participanți la instruire care au găsit un loc de muncă în termen de 6 luni - acces pe piața muncii | 11 | 5 | 45,45% |
| Număr de participanți la instruire care urmează o altă formă de pregătire – acces pe piața muncii | **11** | 11 | 100% |
| Număr de participanți la instruire certificați - acces pe piața muncii | 210 | 233 | 110,95% |
| Parteneri transnaționali implicați în proiect - acces pe piața muncii | **1** | 1 | 100% |

Spre deosebire de proiectul, DGASPC VS1, țintele indicatorilor de output aferenți proiectului DGASPC VS2, au fost depășite, gradul de realizare al acestora având o variație între 100% și 209%, cu excepția indicatorului *Numărul participanților la programele de calificare/recalificare destinate grupurilor vulnerabile, din care: tineri care părăsesc sistemul de stat de protecție a copilului*, care a fost realizat în proporție de 86%.

Cu excepția a 3 indicatori de rezultat, ale căror ținte nu au fost atinse, în cazul celorlalți indicatori de rezultat țintele au atinse, respectiv depășite. Cei 3 indicatori care nu au fost îndepliniți sunt:

* Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție, în proporție de 84,03%, valoare foarte apropiată de ținta de 85%;
* Ponderea persoanelor care în termen de 6 luni după participarea la programe integrate şi-au găsit un loc de muncă, în proporție de 2% față de ținta de 4%;
* Număr de participanți la instruire care au găsit un loc de muncă în termen de 6 luni - acces pe piața muncii, a cărui grad de realizare era de 45,45%.

**Îndeplinirea efectelor așteptate și neașteptate ale intervenției**

Printre **efectele așteptate** generate de intervențiile POSDRU, DMI 6.2 putem menționa:

* Îmbunătățirea infrastructurii sociale și a calității serviciilor oferite în cadrul centrelor de incluziune socială și nu numai în cadrul acestora.
* Creșterea accesului la formare pentru persoane lipsite de calificare/ slab calificate şi dezvoltarea aptitudinilor şi calificărilor persoanelor aparținând grupurilor vulnerabile.
* Creșterea gradului de participare a persoanelor vulnerabile pe piața muncii, ca urmare a participării la activitățile prevăzute în cadrul proiectelor;
* Sensibilizarea angajatorilor cu privire la situația persoanelor vulnerabile și deschiderea acestora de a lucra cu aceste categorii.

Din păcate, chiar și după derularea campaniilor de sensibilizare, persoanele cu dizabilități întâmpinau probleme legate de stigmatizarea socială. Au fost întâlnite situații izolate în care ulterior angajării persoanele aparținând acestei categorii vulnerabile erau supuse unor tratamente discriminatorii din partea celorlalți angajați, astfel de situații ducând la izolarea socială a persoanelor cu dizabilități.

Intervențiile au generat și **efecte neașteptate**:

* Promovarea programelor de calificare și a beneficiilor aduse de participarea în cadrul acestora de către persoanele vulnerabile în comunitățile din care făceau parte.
* Depășirea așteptărilor de către o parte din persoanele vulnerabile, dovedind că sunt oameni serioși și muncitori.
* Creșterea motivației grupului țintă și încrederii în forțele proprii, arând interes față de identificarea unui loc de muncă stabil pentru asigurarea unui trai decent.
* Îmbunătățirea stării de spirit a persoanelor vulnerabile, prin socializarea din cadrul activităților derulate.

În cazul proiectului **INFUSE** nu au fost disponibile suficiente date despre proiect pentru a putea intra în detalii legate de eficacitate și impact. În lista portofoliului de proiecte aferent DMI 6.2 sunt indicate pentru acest proiect ca **rezultate** **așteptate** următoarele:

Numărul participanților la programele de calificare/recalificare destinate grupurilor vulnerabile, din care:

* tineri care părăsesc sistemul de stat de protecție a copilului = 600;

Numărul participanților la instruire

* acces pe piața muncii = 7000;

Număr de persoane care au beneficiat de consiliere/orientare:

* acces pe piața muncii = 7000;

Număr de participanți FSE, dintre care femei = 6000;

Număr de participanți FSE, dintre care persoane cu dizabilități = 100;

Număr de participanți FSE, dintre care persoane de etnie romă = 300;

Numărul participanților la programele de formare dedicate specialiștilor în domeniul incluziunii sociale = 5000.

Echipa a reușit, în urma unei cercetări extinse, să identifice câteva informații legate de **rezultatele imediate ale proiectului.** Astfel, în portofoliul de proiecte al companiei Soft Tehnica Moldova, companie cu profil IT, este menționat proiectul INFUSE. Nu reiese clar din materialul de prezentare dacă compania Soft Tehnica a fost subcontractată de către unul dintre partenerii proiectului (SC Insoft development & Consulting SRL) sau dacă a participat la o licitație în cadrul proiectului, însă a realizat, conform documentului, o aplicație web integrată pentru managementul grupurilor țintă din cadrul proiectului INFUSE. Se menționează, în paragraful de descriere a proiectului inclus în acest document, că grupul țintă aferent proiectului a fost gestionat prin sistemul Maximus, acesta fiind descris în următorii termeni: „managementul competențelor de grup țintă̆ a companiei noastre, fiind unul din cele mai de impact proiecte desfășurate în anul 2015”. În aceeași prezentare se menționează că proiectul INFUSE a presupus și dezvoltarea a 3 aplicații mobile (pentru Android, iOS și Windows Phone) destinate comunicării în timp real cu grupul țintă̆ și serviciilor pentru instruirea personalului.

Menționăm că în cercetarea noastră nu am identificat nicio indiciu public a acestor aplicații mobile, nici pe paginile (în prezent inactive) ale proiectului sau ale foștilor parteneri de consorțiu, nici în alte documente de prezentare a diferitelor acțiuni din cadrul proiectului și care totuși au fost identificate. Acest lucru ridică semne de întrebare referitoare, în primul rând, la impactul pe care aceste rezultate l-au avut asupra grupurilor țintă / beneficiarilor finali și asupra viabilității unor soluții tehnice de tipul celor menționate mai sus, atâta timp cât durata de viață a acestora tinde să fie una scurtă sau medie, în cel mai bun caz.

1. Complementaritatea cu alte intervenții

La nivelul instituției DGASPC VS au fost implementate proiecte prin intermediul programului PHARE, care au vizat dezvoltarea sistemului social, a infrastructurii și a resurselor umane (2007 – 2013). De asemenea, au fost atrase fonduri pentru dezvoltarea infrastructurii sociale prin POR, în mod complementar, prin POCU (proiectul fiind într-o fază incipientă - 2014 – 2020), dar și prin ființările norvegiene.

1. Costurile implicate pe categorii de activități

Bugetele celor trei proiecte diferă semnificativ ca structură. Astfel cele doua proiecte ale DGASPC VS au cea mai mare cheltuiala cu personalul 66,86% respectiv 46,59%, în timp ce proiectul INFUSE are cea mai mare cheltuială cu subvențiile și bursele. Pentru proiectul INFUSE, cheltuielile de tip FEDR depășesc procentul de 10%, acesta fiind 10,33%.

Cheltuielile aferente managementului de proiect este foarte mic în cazul proiectelor DGASPC VS 0,54%, respectiv 3,61%, comparativ cu proiectul INFUSE, unde cheltuielile au reprezentat 21,77%.

1. Sustenabilitate, propagare și posibilități de multiplicare a acțiunilor care au dus la succesul intervențiilor

După finalizarea proiectelor implementate de DGASPC VS au fost prevăzute măsuri menite să asigure valorizarea rezultatelor. Planul de acțiune al proiectelor prevedea nu doar facilitarea accesului pe piața forței de munca a persoanelor aparținând grupurilor vulnerabile vizate, ci și ca prin intermediul acestora fiecare actor implicat în procesul de incluziune socială să aibă posibilitate de a-și actualiza cunoștințele pentru a iniția noi acțiuni, prin diverse abordări specifice fiecărei situații în parte, într-un mod cât mai eficient pentru a contura acțiuni aplicabile tuturor grupurilor vulnerabile, din toate regiunile tării.

Măsurile și acțiunile propuse a fi derulate după finalizarea proiectelor au fost:

* permanentizarea serviciilor oferite în cadrul centrelor de incluziune (consiliere și orientare, formare continuă, etc), și orientarea acestor servicii spre alte categorii de grupuri vulnerabile;
* continuarea consolidării și dezvoltării parteneriatelor, prin atragerea de noi parți interesate;
* mediatizarea poveștile de succes pentru stimularea altor persoane vulnerabile de a participa la activități menite sa le faciliteze accesul la piața muncii;
* utilizarea instrumentelor și a metodelor de consiliere, orientare și formare în cadrul activităților similare;
* extinderea paletei de servicii menite să asigure accesul la piața muncii către toate categoriile de grupuri vulnerabile;
* încurajarea creării de noi locuri de muncă pentru persoanele cu dizabilități, mai flexibile si mai adaptate nevoilor acestora;
* sensibilizarea angajatorilor cu privire la caracteristicile și nevoile fiecărui grup țintă;
* sprijinire antreprenorialului în rândul persoanelor de etnie romă;
* oferirea sprijinului moral tinerilor care provin din sistemul instituționalizat și derularea de acțiuni menite să ii formeze pentru a duce o viață independentă.

Din punct de vedere al sustenabilității financiare, partenerii proiectul își propuneau să susțină din resurse proprii sau de la bugetul de stat, acțiunile propuse a fi derulate ulterior finalizării proiectelor, intenționând în acest sens să aplice în cadrul altor programe, pentru obținerea de fonduri nerambursabile.

Instrumentele furnizate de partenerii proiectelor, dezvoltate prin proiect sunt utilizate și în prezent. În cadrul DGASPC VS funcționează un centru de tineri, în cadrul căruia au fost continuate activitățile dedicate tinerilor instituționalizați (în special cele de formare profesională și mediere).

Raportat la categoriile de beneficiari finali implicate în proiecte, nu a fost dezvoltat un sistem de monitorizare pentru a fi observată evoluția profesională a acestora. Oferta limitată a locurilor de muncă la nivel regional, este considerat ca fiind un factor care a îngreunat procesul de inserție profesională a persoanelor vulnerabile.

La nivel regional, persoanele care aparțin familiilor monoparentale, precum și cele vârstnice/ dependente prezintă nevoi prioritare, însă doar persoanele aparținând primei categorii pot fi incluse în cadrul unor activități similare celor din proiecte, dar și în cazul acestora sunt necesare acțiuni de sprijin (îngrijirea copiilor sau a altor persoane dependente), însă fondurile limitate creează anumite impedimente în acest sens.

În cazul proiectului **INFUSE** nu au fost disponibile suficiente date despre proiect și nici nu am identificat informații suplimentare pentru a putea detalia.

1. Lecții învățate

Principala lecție care se desprinde din prezentul studiu de caz este corelată pe de o parte, cu experiența dobândită ca urmare a derulării proiectelor implementate de către DGASPC VS, apreciată ca fiind extrem de folositoare. În rândul beneficiarilor de finanțare a fost creată o imagine asupra ceea ce presupune implementarea unor astfel de proiecte și depășirea unor blocaje, survenite ca urmare a manifestării influenței unor factori (mecanismul de plată, recrutarea grupului țintă, corecții financiare, etc.).

Pe de altă parte, se evidențiază exemplul proiectului INFUSE, un proiect care, în corpul prezentului studiu de caz poate fi catalogat drept „problematic” pentru că a avut cea mai mare valoare bugetară din cadrul DMI 6.2 (peste 175 milioane de lei), dar al cărui impact nu poate fi identificat și cuantificat, atât din lipsa documentației de proiect, dar și din ceea ce presupunem că a însemnat un impact redus și rezultate care nu au mers dincolo de perioada de implementare și sustenabilitate a proiectului.

1. **CONCLUZII**

Prin finanțarea proiectelor implementate de DGASPC VS s-a produs o îmbunătățire asupra situației categoriilor vulnerabile, în sensul în care formarea profesională a ajutat în vederea dezvoltării capabilităților acestora, însă efectele asupra ocupării sunt limitate, având în vedere tendințele pieței muncii și gradul de motivare redus a grupului țintă de a fi angrenat pe piața muncii.

Cu toate că prin intermediul proiectelor implementate de DGASPC VS au fost identificate oportunități în vederea facilitării accesului pe piața muncii a persoanelor vulnerabile, pentru obținerea unor rezultate pe termen mediu și lung sunt necesare pârghii de asigurare a sustenabilității și a durabilității efectelor. În acest sens, buna colaborare între instituțiile publice și entitățile nonguvernamentale din domeniu, precum și crearea unui sistem de monitorizare la nivel național a persoanelor vulnerabile și implicarea acestora în activități complementare sunt deosebit de importante.

Pe de altă parte, în cazul proiectului INFUSE, lipsa disponibilității datelor face dificilă o analiză aprofundată asupra impactului proiectului. Reiterăm aici îngrijorarea legată de faptul că, în ciuda solicitărilor adresate, în continuare lipsesc documentele necesare pentru a alcătui o imagine de ansamblu asupra rezultatelor și impactului unui proiect care a primit cea mai mare finanțare acordată în cadrul DMI 6.2. De asemenea, este regretabil și că în urma cercetării extinse nu s-au putut obține mai multe informații despre rezultatele proiectului, în condițiile în care scopul acestuia, așa cum reiese din argumentația citată, a fost să adreseze nevoi sistemice precum îmbunătățire a cadrului serviciilor sociale din România.

**Anexa 8.2. Buget executat – Studiu de caz 2**

|  |  |  |  |
| --- | --- | --- | --- |
| Categorie cheltuieli | DGASPC VS 1 (47434) | DGASPC VS 2 (47440) | INFUSE (57510) |
| **Valoare** | **Procentaj** | **Valoare** | **Procentaj** | **Valoare** | **Procentaj** |
| Valoare totală | 1.568.230,60 | n/a  | 2.016.573,42 | n/a  | 136.200.226,53 | n/a  |
| Cheltuieli aferente activităților externalizate | 161.652,81 | 10,31% | 767.112,62 | 38,04% | 13.485.825,73 | 9,90% |
| Cheltuieli aferente managementului de proiect | 8.443,48 | 0,54% | 72.827,38 | 3,61% | 29.644.224,86 | 21,77% |
| Cheltuieli cu cazarea, transportul si diurna pentru participanți | 10.134,50 | 0,65% | 0,00 | 0,00% | 0,00 | 0,00% |
| Cheltuieli cu cazarea, transportul si diurna pentru personal | 54.729,92 | 3,49% | 1.058,00 | 0,05% | 185.006,25 | 0,14% |
| Cheltuieli cu personalul | 1.048.577,52 | 66,86% | 939.611,00 | 46,59% | 24.526.882,51 | 18,01% |
| Cheltuieli de comunicare, informare si publicitate pentru proiect, care rezulta din obligația beneficiarului | 21.284,60 | 1,36% | 0,00 | 0,00% | 0,00 | 0,00% |
| Cheltuieli de tip FEDR | 70.195,98 | 4,48% | 34.610,00 | 1,72% | 14.063.650,69 | 10,33% |
| Cheltuieli financiare si juridice | 0,00 | 0,00% |  | 0,00% | 0,00 | 0,00% |
| Cheltuieli generale de administrație | 54.132,44 | 3,45% | 97.174,56 | 4,82% | 1.836.743,28 | 1,35% |
| Cheltuieli pentru închirieri, amortizări și leasing | 21.447,00 | 1,37% | 0,00 | 0,00% | 8.036.840,01 | 5,90% |
| Subvenții și burse | 96.600,00 | 6,16% | 93.200,00 | 4,62% | 44.414.099,56 | 32,61% |
| Taxe | 3.400,00 | 0,22% | 0,00 | 0,00% | 6.953,64 | 0,01% |
| TVA eligibil | 17.632,35 | 1,12% | 10.979,86 | 0,54% | 0,00 | 0,00% |

# **Studiu de caz 3 - Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

Prezentul studiu de caz este unul simplu, tratând proiectul ***Împreună pe piața muncii***, implementat în cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare pe care le redăm mai jos:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul Axei Prioritare 6, DMI 6.2. au fost contractate 144 de proiecte, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 6. Instrumente de evaluare DMI 6.2.*, atașată Raportului Inițial. Argumentul principal care stă la baza **justificării selecției acestui proiect îl reprezintă tipologia grupului țintă (persoane de etnie romă) și numărul mare de beneficiari vizați de proiect (6.770 de persoane)**.

Metodologia utilizată în prezentul studiu de caz se bazează **pe analiza documentară** a materialelor de proiect puse la dispoziție de către autoritatea contractantă **și interviul** cu reprezentantul ANR.

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 3991/ 1525 | Împreună pe piața muncii | Agenția Națională pentru Romi | P1. Asociația Pakiv RomâniaP2. (partener transnațional) Fundacion Secretariado Gitano, Spania | Național (8 regiuni: București-Ilfov, Alba-Iulia, Brăila, Călărași, Cluj-Napoca, Craiova, Iași, Timișoara) | 18.162.375,00 | 16.268.403,00 | 1.11.2008 - 31.10.2011 |

# **PREZENTAREA PROIECTULUI**

**Obiectivul general** al proiectului îl reprezintă generarea de bunăstare prin promovarea incluziunii sociale a populației rome (6.770 de persoane) pe piața muncii la nivelul întregii țări, asigurând oportunități sporite pentru participarea pe o piață a muncii modernă, flexibilă și incluzivă și accesul la locuri de muncă stabile și la beneficiile ce decurg din calitatea de angajați cu drepturi depline.

**Obiectivele specifice** asumate în cadrul proiectului sunt:

**OS1:** Dezvoltarea unui program specific de intervenție în scopul creșterii accesului populației de romi pe piața muncii din România, prin adaptarea la contextul românesc a modelului de intervenție pe piața muncii „ACCEDER” implementat de P2 în Spania în perioada 2000-2006.

**OS2:** Promovarea incluziunii sociale a populației de etnie romă pe piața forței de muncă, facilitând accesul egal la un loc de muncă prin formare profesională specifică și adaptată la cerințele pieței muncii naționale.

**OS3:** Dezvoltarea unei scheme de sporire a oportunităților de participare viitoare pe piața muncii acționând asupra populației de etnie romă, cu preponderență asupra tinerilor din segmentul 14-16 ani, cuprinși sau necuprinși în sistemul național de educație, prin stimularea participării școlare și prin prevenirea abandonului școlar.

**OS4:** Elaborarea a două rapoarte de progres pe tema incluziunii sociale a romilor pe piața muncii prin monitorizare sistematică (într-un sistem informațional), ținând cont de toți factorii care conduc la statutul de neangajat al persoanelor de etnie romă.

**Categorii de activități planificate:**

* Activități de management a proiectului și monitorizare;
* Dezvoltarea unui program specific de intervenție în scopul creșterii accesului populației de romi pe piața muncii din România, prin adaptarea modelului de intervenție „ACCEDER” implementat de P2 în Spania în perioada 2000-2006;
* Activități de înregistrare, informare, consiliere, instruire și acțiuni de integrare pe piața muncii;
* Activități de pregătire vocațională: implementarea activităților specifice de pre-instruire și pregătire vocațională pentru populația de romi;
* Activități de analiză și sondare a pieței muncii;
* Activități suport pentru consultare în contractarea angajatului, facilitarea informațiilor și asistența tehnică;
* Activități de întărire, sprijinire și menținere a tinerilor romi în școală și de readucerea în sistemul educațional a celor care au abandonat școala;
* Activități de promovare a proiectului și diseminare a rezultatelor.

**Grupul țintă** este reprezentat **exclusiv de persoane de etnie romă (6.770 de persoane) din 8 regiuni din România.**

1. **ANALIZĂ**
2. Context și relevanță

Proiectul este propus:

* pe de o parte, în contextul identificării unor nevoi legate de grupul țintă, astfel: nevoia de a reduce și reorienta ajutorul de stat pentru sprijinirea grupului țintă; nevoia de a crește gradul de ocupare și rata de participare a grupului țintă pe piața muncii, nevoia de a stimula ocuparea forței de muncă și îmbunătățirea calității resurselor umane.
* pe de altă parte, în contextul implementării unui model de bună practică în ceea ce privește politica de ocupare și promovarea ocupării și incluziunii sociale. În 2004, ACCEDER a fost recunoscut ca fiind cel mai bun model de bună practică în domeniu de către Consiliul Europei. În Spania, proiectul a obținut rezultate în 50 de orașe pe durata a 6 ani.

Întrucât populația romă reprezintă unul dintre grupurile cele mai defavorizate din societatea românească în ceea ce privește integrarea pe piața muncii, proiectul își propune să crească participarea persoanelor de etnie romă pe piața muncii plecând de la premisa că rata de inactivitate mai mare de 75% reprezintă o sursă importantă de potențial neutilizat. Rata de inactivitate este de 4 ori mai mare la populația romă decât media națională. Nivelul de educație şi aptitudinile profesionale sunt în general scăzute, cu grad ridicat de analfabetismul și majoritate de persoane care nu şi-au încheiat studiile obligatorii. Acest lucru contribuie și la menținerea unui nivel ridicat de sărăcie (în 2003 riscul de sărăcie era de 3 ori mai ridicat pentru romi față de cel național).

Studiile demografice arată că structura populației de romi este una predominant tânără, astfel că proiectul „Împreună pe piața muncii” se adresează populației active de romi cuprinsă între 16 şi 64 de ani, dar şi tinerilor cu vârste între 14 şi 16 ani, care se află în etapa finală a studiilor obligatorii pentru a avea acces la un loc de muncă ca şi persoane calificate.

Activitățile vizate de proiect vizează măsuri de specializare profesională, dezvoltarea de acțiuni care să reducă tendința de abandonare a școlii, acțiuni de instruire profesională şi dezvoltare personală, cu accent deosebit pe perspectiva de gen (acțiuni specifice pentru femeile rome), prin toate acestea urmărind să crească posibilitățile populației de romi de a accede pe piața muncii.

1. Actori implicați și resurse utilizate

Diversitatea instituțională a proiectului este restrânsă. **Proiectul reprezintă un parteneriat** între Agenția Națională pentru Romi, solicitantul finanțării și beneficiarul principal, care este **organ de specialitate al administrației publice centrale**, și **două organizații non-guvernamentale**, dintre care **una națională**, având sediul social în Alba-Iulia și experiență în implementare de proiecte și campanii de advocacy pe teme sociale (grupuri vulnerabile, în special populație romă) și **una** **transnațională**, având sediul social în Madrid, Spania, și o experiență organizațională la nivel european de peste 25 de ani în dezvoltarea comunităților rome.

Ca **stakeholderi** ai proiectului au fost identificați: experți în ocupare, formare și asistență socială angajați pe durata proiectului, beneficiarii proiectului constând în persoane din rândul populației rome, patronate, sindicate și ONG-uri (asociații şi fundații), și alți actori relevanți pe piața muncii, precum și decidenți la nivel central (Ministerul Muncii, guvernul României).

**Resursele utilizate în implementarea proiectului au constat în**:

**Resursele umane** implicate în derularea activităților proiectelor.

Modelul ACCEDER pe care îl urmărește îndeaproape prezentul proiect presupune organizarea de echipe interculturale și inter-disciplinare de romi și non-romi în fiecare din cele 8 centre teritoriale ale proiectului. Fiecare dintre acestea este alcătuită din cel puțin cinci persoane:

* coordonatorul centrului;
* mediator intercultural;
* consilier educațional;
* consilier socio-ocupațional;
* agent de intermediere;

Aceste persoane au ca rol:

* recrutarea şi primirea romilor cu scopul de a le oferi informații despre procesul de căutare a unui loc de muncă (mediatorului intercultural);
* sprijinirea, urmărirea şi îndrumarea tinerilor romi cu vârstele între 14-16 ani încadrați în sistemul educațional şi prevenirea abandonării școlii (consilierul educațional);
* consiliere, consultații şi integrarea în piața muncii şi monitoring de angajare (consilierul social şi al ocupării forței de muncă);
* formare profesională care include implementarea activităților de pre-instruire şi de instruire profesională create în special pentru comunitatea romilor sau ale programelor externe de instruire (consilierul social şi al ocupării forței de muncă);
* intermediere pe piața muncii care include o analiză a ofertelor de angajare, însoțirea şi consilierea utilizatorilor şi colaborarea cu întreprinzătorii (agentul de intermediere);
* activități complementare (culegere de informații şi activități de conștientizare).

**Resursele financiare** utilizate în implementarea proiectului au fost:

* Fonduri nerambursabile UE: 16.268.403 lei
* Contribuție națională: 1.530.724,50 lei
* Contribuție beneficiar: 363.247,50 lei
* **Buget total: 18.162.375,00 lei**

**Resursele** materiale implicate în derularea activităților proiectelor.

În cererea de finanțare au fost prevăzute următoarele resurse aferente operaționalizării biroului central:

* spațiul necesar - închiriat de către solicitant;
* echipamente: 4 laptop-uri cu softurile corespunzătoare, 3 imprimante alb-negru, 1 imprimantă color, telefon/fax, scanner;
* 10 autovehicule pentru efectuarea vizitelor în teren;
* programe specifice: internet bank accounting, programe legislative;
* servicii de telefonie fixă și mobilă.

Pentru desfășurarea activităților au fost alocate următoarele resurse:

* servicii de expediere prin poștă & curier;
* softurile necesare operaționalizării conținutului online al proiectului;
* servicii de organizare a sesiunilor de instruire (subcontractate);
1. Mecanisme de implementare

Ca **mecanism de implementare**, se apreciază că modelul de intervenție al proiectului adaptat se bazează pe o abordare individuală, menită să conducă, la finalul proiectului, la întărirea capacității beneficiarului de a acționa autonom.

Potrivit raportului Tehnico-Financiar nr. 7/11.01.2012, modelul ACCEDER presupune o succesiune de intervenții la nivelul grupurilor-țintă: informare, orientare socio-ocupațională, educație, formare profesională, angajare.

Operaționalizarea proiectului a avut o dimensiune puternic teritorială, prin deschiderea celor 8 centre de regionale în 8 localități din România. Selecția acestor localități a fost făcută pe baza a 6 criterii de selecție:

* ponderea ridicată a populației de romi în totalul populației regionale de romi cuprinși în ținta de vârstă a proiectului;
* situația socio-ocupațională (număr de persoane inactive);
* nivelul educațional crescut (raportat la media pe țară);
* disponibilitatea arătată de autoritățile locale de a se implica în proiect;
* existența suportului din partea diferiților agenți locali (asociații ale romilor, sindicate muncitorești, agenți de dezvoltare locală, firme şi companii private).

Sunt de notat și alte aspecte care au contribuit la **succesul intervențiilor planificate în cadrul proiectului și** care se evidențiază din analiza documentației și din interviul cu reprezentantul ANR:

* selecția optimă a zonelor și comunităților, realizată după cartografierea prealabilă a nevoilor grupurilor țintă din comunitățile rome incluse în proiect;
* o colaborare bună între centrele de incluziune socială ale proiectului, inspectoratele județene și unitățile de învățământ, lucru ce a dus la o implementare fără sincope a proiectului;
* un anumit grad de încredere care s-a obținut la nivelul echipei extinse de implementare și a persoanelor din grupurile țintă, și care a generat și efecte indirecte, de exemplu în cadrul tinerilor romi care au dezvoltate anumite competențe și calități de adresabilitate, aspecte confirmate în cadrul interviului.

La capitolul **probleme întâmpinate**, din raportul tehnico-financiar și din interviul cu reprezentantul ANR s-au desprins câteva aspecte care au îngreunat desfășurarea activităților și au inhibat parțial efectele directe ale proiectului:

* cadrul legislativ incert și lipsa de claritate a regulamentului privind modalitatea de contractare a experților în proiect a dus la constituirea cu întârziere a echipei de management și derularea cu întârziere a activităților de training pentru echipa tehnică;
* lipsa de implicare a liderilor locali și colaborarea cu sincope cu birourile județene și inspectorii școlari și sanitari; din interviu reiese că relațiile tensionate au fost generate în principal de înțelegerea superficială pe care autoritățile locale o au privind implementarea proiectelor de acest tip („adică nu pot fi implementate proiecte pentru romi fără romi”.
1. Eficacitate și impact

La nivelul logicii de intervenție, se remarcă faptul că **obiectivele specifice propuse răspund într-o măsură ridicată nevoilor identificate în rândul grupurilor țintă.**

Conform RTF final nr. 7/ 11.01.2012, **gradul de implementare al acțiunilor prevăzute în proiect este de 100%** de-a lungul tuturor obiectivelor specifice prevăzute.

**Activități implementate**

Activitățile propuse și implementate în cadrul proiectului au fost grupate în **6 categorii**, în funcție de tipologia acestora:

* Activități de management și monitorizare;
* Activități de informare și promovare, facilitând accesul egal la un loc de muncă prin formare profesională specifică și adaptată la cerințele pieței din România;
* Activități de programare de intervenții structurate în scopul creșterii accesului populației de romi pe piața muncii din România (adaptarea modelului de intervenție „ACCEDER” implementat de P1 în Spania în perioada 2000-2006).;
* Activități de implementare a unei scheme de sporire a oportunităților de participare viitoare pe piața muncii acționând asupra populației de etnie romă, cu preponderență asupra tinerilor din segmentul 14-18 ani, cuprinși sau necuprinși în sistemul național de educație, prin stimularea participării școlare și prin prevenirea abandonului școlar;
* Activități de elaborarea a două rapoarte de progres pe tema incluziunii sociale a romilor pe piața muncii prin monitorizare sistematică (într-un sistem informațional), ținând cont de toți factorii care conduc la statutul de neangajat al persoanelor de etnie romă.

Valorile realizate au fost integral depășite raportat la țintele pentru fiecare indicator de realizare imediată și de rezultat, așa cum sunt prezentate în tabelul de mai jos. Se remarcă o eroare privind valoarea planificată a indicatorului persoanele de etnie romă sprijinite din totalul numărului persoanelor dezavantajate sprijinite, care ar trebui să fie egal cu numărul persoanelor dezavantajate sprijinite (având în vedere că grupul țintă al proiectului este constituit exclusiv din persoane de etnie romă).

Este de menționat și limbajul greoi și lipsit de claritate din raportul tehnic, datorat, într-o anumită măsură și designului metodologic și cerințelor de raportare care nu sunt favorabile obținerii unei perspective calitative asupra monitorizării și evaluării proiectului, ci mai degrabă încurajează proliferarea detaliilor tehnico-administrative, care au o valoare informațională scăzută.

**Nivelul de îndeplinirea a indicatorilor**

Gradul de realizare[[6]](#footnote-7) a indicatorilor asumați în cadrul **proiectului** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 1070 | 1329 | 124 % |
| Numărul persoanelor dezavantajate sprijinite (total): | 6670 | 7477 | 112% |
| dintre care: femei | 3585 | 60 | Eroare de raportare |
| dintre care: persoane de etnie romă | 3585 | 7477 | Eroare de raportare |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile  | 16%  | 29,84% | **-** |
| dintre care: persoane de etnie romă | 100% | 100% | - |
| Ponderea persoanelor care în termen de 6 luni după participarea la programe integrate urmează o altă formă de pregătire sau şi-au găsit un loc de muncă | 23% | 20% | **-** |

Raportul Tehnico-Financiar nr. 7 conține câteva remarci legate de impactul activităților cu caracter educațional. Astfel, se identifică:

* un interes crescut al beneficiarilor pentru procesul de educație (peste 80 % dintre elevii din cele 8 centre regionale au participat la sesiuni individuale sau de grup de suport educațional);
* creștere a implicării beneficiarilor în procesul de educație;
* creștere a cunoștințelor acestora (conform declarațiilor cadrelor didactice implicate în ședințele suport);
* importanță sporită acordată educației de către beneficiari și familiile lor (concluziile experților și declarațiile beneficiarilor la finele anului școlar 2010-11).

Referitor la **condițiile necesare pentru obținerea unor rezultate superioare sau mai bună soluționare a nevoilor grupului/ grupurilor țintă**, în interviul cu reprezentantul ANR se arată că:

* proiectul nu a reușit să implice reprezentanți din categoriile vulnerabile care ar fi avut cel mai mult de beneficiat din urma participării în proiect, fiind printre cei mai expuși excluziunii sociale (de pildă, familii monoparentale și tineri instituționalizați);
* în lipsa unor politici holistice de combatere a discriminării sau măcar a unor parteneriate care să semnalizeze existența unui cadrul instituțional de combatere a discriminării („ar fi fost extrem de important ca și condiționalitate în toate parteneriatele să fie implicat și Consiliul Național pentru Combaterea Discriminării”), unii dintre angajatori vor aplica politici individuale prin care continuă o formă de discriminare la adresa persoanelor de etnie romă, chiar și în cazul în care acestea sunt angajate.

O analiză a **efectelor anticipate și a celor realizate** **la nivelul intervențiilor din proiect relevă** câteva indicii privind zonele de impact ale proiectului. Acestea au fost completate cu informații care s-au desprins din interviu și din documentația tehnică disponibilă:

* oferta de cursuri nu a răspuns întotdeauna cerințelor de pe piața muncii și a nevoilor grupurilor țintă (nevoile femeilor rome care au în grijă copii sunt neglijate cel mai adesea);
* racordul intensității activităților de acompaniere și mediere nu a fost mereu unul optim, grupurile provenind din mediul rural necesitând o atenție sporită și individualizată, gradul de școlarizare al acestora fiind, de obicei, unul mai scăzut;
* având în vedere că, în ciuda decalajului proiectului datorat întârzierii în constituirea echipei de proiect și a demarării activităților de training pentru echipa proiectului s-au atins țintele prevăzute pentru indicatorii de realizare imediate și de rezultat, se ridică o întrebare legată de eficiența implementării proiectului și de acuratețea planificării.
1. Complementaritatea cu alte intervenții

La nivelul instituției, intervențiile din proiectul care face obiectul prezentului studiu de caz au avut sinergii cu intervențiile altor două proiecte implementate în perioade similare. Acestea au fost: un proiect în domeniul incluziunii sociale, „Participarea grupurilor vulnerabile în economia socială”, finanțat prin POSDRU în cadrul DMI 6.1, având ANR ca beneficiar și care a vizat creșterea capacității de a realiza o dezvoltare locală durabilă şi incluzivă la nivelul comunităților locale, inclusiv a celor de etnie romă. În cadrul celuilalt proiect, intitulat „Educația, Șansa noastră pentru un viitor mai bun!”, ANR a avut calitatea de partener, proiectul fiind implementat de către Primăria Municipiului Câmpulung și finanțat prin POSDRU, în cadrul DMI 2.2.

1. Costurile implicate pe categorii de activități

Așa cum se arată în bugetul estimat al proiectului, inclusă în Cererea de Finanțare, din valoarea totală bugetată de 18.162.375,00 lei, 13.060.000 lei (aprox. 72 %) au fost alocate către resurse umane, iar 4.316.125 (aprox. 24%) au fost bugetate pentru alte tipuri de costuri. Cheltuielile de tip FEDR au reprezentat 3,5% din valoarea bugetată, iar cele administrative 4,3%.

Așa cum se arată în documentul sinteză „Concluzii finale la proiectul POSDRU / 15/6.2/S/4 1525”, aferent documentației de proiect primite din partea autorității contractante, totalul cheltuielilor efectuate în proiect a fost cu 2.967.127 lei mai mic decât valoarea bugetată inițial, iar valoarea cheltuielilor efectuate cu resursele umane a avut cel mai mult de suferit, scăzând cu 2.634.602 lei. În total, cuantumul cheltuielilor efectuate în proiect a fost de 15.195.247,23 lei.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Conform documentației proiectului, acesta a fost monitorizat de către un comitet („follow-up comitete”) care, pe baza evaluării de impact la nivelul comunităților rome, a ajuns la concluzia că se impune continuarea programului ACCEDER în România, în parteneriat cu fundația inițiatoare a modelului din Spania. Perioada de implementare propusă a fost încă 4 ani. În acest sens, s-au făcut demersuri de către ANR pe lângă Guvernul României pentru alocarea unei sume de la bugetul de stat în vederea continuării proiectului și asigurarea sustenabilității rezultatelor. Nu am identificat date disponibile care să confirme soluționarea cererii și / sau date legate de accesarea ulterioară a altor surse de finanțare pentru continuarea implementării proiectului.

Așa cum reiese din raportul Tehnico-Financiar nr. 7, realizarea proiectului și modelul adaptat după cel spaniol se bazează, într-o măsură semnificativă, pe colectarea de date de profunzime pentru oferirea unor servicii individualizate către grupurile țintă. Datele sunt gestionate și prelucrate cu ajutorul unei aplicații digitale. Nu s-au identificat urme digitale ale acestei aplicații și nici nu sunt menționate aspecte legate de perioada de activitate pentru astfel de platforme. În general, dacă pentru astfel de servicii nu sunt prevăzute mecanisme și resurse de mentenanță ulterior încheierii proiectului, ele au o eficiență redusă, beneficiile generate necompensând efortul investit în realizarea ei. Mai mult, datele cantitative și calitative care stau la baza implementării, bazele de date cu beneficiari, dintre care unele conțin și informații personale cu grad ridicat de senzitivitate, sunt irosite, și/sau, mai problematic, sunt supuse riscului de expunere, fără a se putea lua măsuri de control ulterior.

1. Lecții învățate

Principala lecție care se desprinde din prezentul studiu de caz este legată de **nevoia de a asigura sustenabilitatea rezultatelor, mai ales în cadrul proiectelor care presupun transfer de bune practici și know-how** și care par să reprezinte un model de succes în domeniul incluziunii, sau cel puțin un model care poate fi îmbunătățit pe baza observațiilor empirice concrete.

1. **CONCLUZII**

Studiul de caz prezentat a urmărit să ofere o perspectivă mai detaliată asupra mecanismelor de producere a efectelor și asupra impactului generat de proiectul ***Împreună pe piața muncii,*** implementat, la nivel național, de către un consorțiu format dintr-o instituție publică și două ONG-uri cu experiență în domeniul incluziunii sociale, dintre care unul partener transnațional.

În măsura în care datele au fost disponibile, analiza a urmărit să prezinte contextul și factorii externi care au determinat așteptările și au influențat implementarea proiectului, relevanța acțiunilor propuse și realizate; actorii principali implicați (atât beneficiarii, cât și stakeholderii principali). Totodată, s-a urmărit conturarea unei imagini de ansamblu asupra mecanismelor de implementare, în special asupra modelului de practică ACCEDER furnizat de către Partenerul transnațional din cadrul proiectului.

Eficiența și eficacitatea proiectului au fost analizate din perspectiva gradului de îndeplinire a indicatorilor și a efectelor anticipate și realizate ale intervențiilor. Sustenabilitatea proiectului a urmărit să evidențieze două aspecte esențiale care trebuie luate în calcul, în special în acest tip de proiecte, încă din perioada de planificare. La final, studiul de caz prezintă succint, principala lecție învățată în urma analizei proiectului.

**Anexa 8.3. Buget executat – Studiu de caz 3**

|  |  |
| --- | --- |
| Categorie cheltuieli | Împreună pe piața muncii (3991) |
| **Valoare** | **Procentaj** |
| Valoare totală | 17.770.029,30 | n/a  |
| Cheltuieli aferente activităților externalizate | 0,00 | 0,00% |
| Cheltuieli aferente managementului de proiect | 511.811,99 | 2,88% |
| Cheltuieli cu cazarea, transportul si diurna pentru participanți | 0,00 | 0,00% |
| Cheltuieli cu cazarea, transportul si diurna pentru personal | 683.076,14 | 3,84% |
| Cheltuieli cu personalul | 12.087.676,89 | 68,02% |
| Cheltuieli de comunicare, informare si publicitate pentru proiect, care rezulta din obligația beneficiarului | 33.730,36 | 0,19% |
| Cheltuieli de tip FEDR | 527.593,21 | 2,97% |
| Cheltuieli financiare si juridice | 1.237.753,33 | 6,97% |
| Cheltuieli generale de administrație | 780.896,86 | 4,39% |
| Cheltuieli pentru închirieri, amortizări și leasing | 1.907.490,52 | 10,73% |
| Subvenții și burse | 0,00 | 0,00% |
| Taxe | 0,00 | 0,00% |
| TVA eligibil | 0,00 | 0,00% |

# **Studiu de caz 4 – Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

Prezentul studiu de caz este unul multiplu, tratând 2 proiecte din cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung a fost resimțite.

Concluziile studiului de caz vor contribui la conturarea răspunsurilor întrebărilor de evaluare:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul **axei prioritare 6, DMI 6.2.** au fost contractate **144 de proiecte**, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Selecția proiectelor pentru prezentul studiu de caz s-a realizat având la baza criteriile rezultate în urma analizei portofoliului de proiecte, descrise în Anexa 6. Instrumente de evaluare DMI 6.2, atașată Raportului Inițial. Argumentele principale care stau la baza justificării selecției celor două proiecte sunt reprezentate de tipologia variată a activităților derulate în cadrul acestora (furnizarea serviciilor sociale de ocupare, formare profesională, organizarea bursei locurilor de muncă, etc.) precum și de diversitatea grupului țintă (persoane cu dizabilități, persoane de etnie romă, tineri care au părăsit sistemul de protecție a copilului, persoane dependente).

În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare secundară).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 50454/ 143248 | Sprijin pentru persoanele dependente | Asociația pentru Dezvoltare și Promovare Socio Economica –CATALACTICA | Parteneri naționali:1. Asociația pentru promovare incluziva INTEGRAT2.Asociaţia pentru dezvoltare integrată | Sud-Muntenia, Sud-Vest Oltenia, și Sud Est | 6.532.102,00 | 5.850.337,00 | 29.04.2014-28.10.2015 |
| 58458/ 155254 | Decență și respect pentru vulnerabili | MMPS (anterior MMFPSPV) | Partener național:Agrafics Communication | Centru,Nord-Est | 14.957.439, 00 | 12.036.503,00 | 03.03.2015-03.03.2015 |

# **PREZENTAREA PROIECTELOR**

**Obiectivul general** al proiectului cod **SMIS 50454 (ID 143248) - Sprijin pentru persoanele dependente, implementat de Asociația pentru Dezvoltare și Promovare Socio Economica – CATALACTICA** (denumit în continuare **proiectul Catalectica)** este reprezentat de facilitarea accesului la formare și integrare/reintegrare a persoanelor vulnerabile pe piața muncii, în scopul evitării excluziunii sociale, marginalizării și discriminării, prin implementarea de masuri active care să asigure șanse egale în integrarea pe piața muncii, prin oportunități de ocupare, servicii de sprijin și acompaniere și conștientizarea actorilor de pe piața muncii și a comunității cu privire la abilitățile, drepturile și beneficiile sociale ale participării persoanelor vulnerabile pe piața muncii.

**Obiectivele specifice**, care au contribuit la îndeplinirea obiectivului general constau în:

OS1: Dezvoltarea de programe specifice pentru integrarea/reintegrarea pe piața muncii a membrilor familiilor, susținători pentru persoane dependente - persoane vârstnice.

OS2: Dezvoltarea competențelor de baza, adaptate atât pieței muncii, cât și nevoilor grupului ținta prin furnizarea de programe de formare pentru membrii ai familiilor – susținătorii pentru persoane dependente - persoane vârstnice.

OS3: Facilitarea accesului la ocupare a membrilor familiilor, susținători pentru persoane dependente - persoane vârstnice din cele 3 regiuni prin implementarea de măsuri active în vederea identificării și menținerii locului de muncă.

OS4: Îmbunătățirea condițiilor de viată și de activitate profesională pentru persoanele din grupurile vulnerabile, prin dezvoltarea capacitații instituțiilor administrației locale/ONG-uri, privind lucrul cu persoanele din grupuri vulnerabile și prin informarea/sensibilizarea angajatorilor și comunității cu privire la respectarea dreptului la munca și integrarea persoanelor din grupuri vulnerabile.

**Categoriile de activități** planificate în faza de aplicație au inclus:

* Identificare persoanelor dependente și analiza nevoilor acestora;
* Furnizarea serviciilor de informare și consiliere, mediere pe piața muncii și acompaniere post-angajare;
* Organizarea bursei locurilor de muncă pentru persoanele vulnerabile;
* Furnizarea cursurilor de formare profesională, în vederea calificării;
* Organizarea atelierelor de lucru dedicate personalului din instituții publice şi private cu atribuții în domeniul incluziunii sociale şi combaterii discriminării pe piața muncii a persoanelor vulnerabile;
* Dezvoltarea şi promovarea diferitelor forme de cooperare între actorii relevanți pe piața muncii în vederea identificării şi promovării oportunităților de ocupare pentru grupurile vulnerabile;
* Derularea campaniilor pentru promovarea voluntariatului și de sensibilizare a angajatorilor, a comunităților locale şi factorilor de decizie județeni și locali cu privire la schimbarea atitudinii privind grupurile vulnerabile.

**Grupul țintă** a inclus persoane vulnerabile, aparținând categoriei persoane dependente.

**Obiectivul general** al proiectului cod **SMIS 58458** (ID 155254) **– Decență și respect pentru vulnerabili, implementat de** MMPS(denumit anterior **MMFPSPV**) în parteneriat cu Agrafics Communication este reprezentat de îmbunătăţirea participării pe piața muncii și promovarea incluziunii sociale a 1.100 de persoane ce aparțin grupurilor vulnerabile din regiunile Centru și N-E prin cursuri de calificare, precum și prin servicii integrate de ocupare și formare (evaluare, informare, consiliere, evaluare).

Nu sunt suficiente date disponibile pentru a putea detalia obiectivele specifice și categoriile de activități ale proiectului. Am identificat, în schimb, în portofoliul de proiecte aferent DMI 6.2, grupurile țintă ale proiectului:

**Grupul țintă** include 1100 de persoane vulnerabile precum:

* 180 de tineri peste 18 ani care părăsesc sistemul public de protecție a copilului;
* 220 de copii aflați în situații de risc;
* 700 de persoane fără adăpost.

# **ANALIZĂ**

1. Context și relevanță

Punctul comun al celor două proiecte selectate în cadrul prezentului studiu de caz îl reprezintă măsurile de facilitare a accesului pe piața muncii a persoanelor aparținând grupurilor vulnerabile.

**Proiectul Catalactica** a fost propus spre implementare ca urmare a manifestării în regiunile vizate a unei tendințe accentuate de îmbătrânire a populației rezidente, populație mai vulnerabilă în ceea ce privește accesul la piața muncii. Pe lângă existența unei rate ridicate de populație îmbătrânită demografic, în regiunile Sud-Muntenia, Sud-Vest Oltenia, și Sud Est, o parte din această categorie de persoane se încadrează în rândul persoanelor dependente ca urmare a existenței unui grad de invaliditate, care alături de susținătorii familiali, prezintă anumite nevoi specifice referitoare la viața socială și accesul la piața muncii, înfățișate prin:

* lipsa de oportunităților de implicare în activități sociale, culturale şi civice;
* condiții de viață necorespunzătoare, neadaptate nevoilor pe care această categorie le prezintă;
* absenta unui sistem de servicii sociale adresate persoanelor vârstnice dependente, cu accent pe asigurarea serviciilor de îngrijire de lungă durată acordate la domiciliu şi în sistem rezidențial, precum şi prevenirea oricăror forme de abuz şi neglijență;
* absenta inițiativelor direcționate către promovarea sănătății si securității în muncă, prevenirii îmbolnăvirilor profesionale și recuperarea capacitații de muncă ale lucrătorilor vârstnici ca precondiție a menținerii lor pe piața muncii.

**Proiectul Decență și respect pentru vulnerabili** a fost conceput plecând de la constatările diferitelor studii din domeniu legate de disfuncționalitățile sistemice și factorii de mediu care contribuie la tendința de permanentizare a situației grupurilor vulnerabile, în special a tinerilor. În justificare se arată că tinerii care părăsesc sistemul instituționalizat de protecție sunt pers vulnerabile, ce se confruntă cu un grad ridicat de marginalizare, excluziune socială, sărăcie, lipsa unui loc de muncă și a accesului la educație, acești factori cumulați fiind de multe ori o sursă de creștere a delincvenței și infracționalității. Cauzele acestor stări de fapt sunt multiple și sistemice, tinerilor lipsindu-le o serie de abilități de bază pentru a se orienta și putea funcționa independent.

Proiectul propune, ca răspuns la nevoile identificate, un program integrat de evaluare, consiliere, planificare și calificare, și totodată, oferirea unei subvenții lunare către grupurile țintă. În justificarea proiectului se arată că mijloacele de instruire si educație oferite, inclusiv în zona dezvoltării personale, răspund principalelor probleme cu care se confruntă grupurile țintă. Sunt menționate ca acțiuni specifice terapii personalizate de motivare și creștere a stimei de sine și activități de combatere și prevenție a abandonului timpuriu prin promovarea unei metode integrate formate care combină filmul interactiv și dezbaterea asistată de psiholog.

Având în vederea nevoile grupurilor țintă din aceste proiecte, se evidențiază faptul că proiectele au adus în prim plan abordări integrate, acțiuni țintite asupra nevoilor persoanelor identificate ca aparținând grupurilor țintă din regiunile de implementare, precum: consilierea, orientarea și formarea profesională în vederea corelării competențelor cu cerințele pieței muncii; campanii de sensibilizare a comunităților cu scopul facilitării integrării persoanelor vulnerabile; calificarea profesională; facilitarea accesului pe piața muncii a însoțitorilor persoanelor dependente, programe de motivare, etc.

1. Actori implicați și resurse utilizate

**Actorii** implicați în cadrul proiectelor au inclus instituțiile publice și private din domeniul ocupării și incluziunii sociale, și angajatorii din regiunile de implementare.

**Resursele** necesare în implementarea proiectelor au vizat:

**Resurse umane** implicate în derularea activităților proiectului Catalectică. Acestea au inclus personal cu atribuții în managementul proiectului, dar și o echipă extinsă de voluntari, experți și specialiști, responsabili de activitățile de asistență, mediere, motivare, consiliere și orientare profesională, formarea profesională, etc..

**Resurse materiale** au constat în spațiile de birouri, mobilier de birou, calculatoare și dispozitive hardware periferice, telefon, fax, săli de curs și după caz autovehicule, etc.

Nu sunt suficiente date disponibile pentru a putea detalia resursele umane și materiale implicate în proiectul **Decență și respect pentru vulnerabili.**

**Resurse financiare** utilizate în implementarea proiectelor au fost:

Proiect **Catalectica**:

* Fonduri nerambursabile UE: 5.850.337,00 lei
* Contribuție națională: 550.469,75 lei
* Contribuție beneficiar: 131.295,25 lei
* **Buget total: 6.532.102,00 lei**

Proiect **Decență și respect pentru vulnerabili:**

* Fonduri nerambursabile UE: 12.036.503,00 lei
* Contribuție națională: 2.920.936 lei
* Contribuție beneficiar: 0,00 lei
* **Buget total: 14.957.439 ,00 lei**
1. Mecanisme de implementare

Similar altor proiecte cu același profil, și în cazul proiectului Catalectică unul din factorii care par să fi asigurat succesul intervențiilor a fost faptul că s-a pus accent pe dobândirea de calificării, formarea ducând la îmbunătățirea unor abilități în rândul grupului țintă. Subcontractarea cursurilor de la furnizori de formare, conform nevoilor identificate pe piața muncii, este, și în cazul proiectului Catalectică, un ajutor în implementare, contribuind la fluidizarea activității și evitării supraîncărcării beneficiarilor.

Pe de altă parte, o constatare din cadrul evaluării POSDRU o reprezentă faptul că facilitarea accesului și participarea pe piața muncii a grupurilor vulnerabile a fost îngreunată de faptul că nu s-a pus atât de mult accent pe angajare, lucru care a generat, în unele cazuri, o la inflație de cursuri, cu o calitate slabă oferită de furnizor.

Nu au fost identificate date suplimentare pentru niciunul dintre proiecte, prin care să putem valida sau infirma această constatare.

1. Eficacitate și impact

Nu sunt suficiente date disponibile pentru a putea detalia acest capitol în cazul proiectul Decență și respect pentru vulnerabili, astfel că paragrafele de mai jos se referă doar la proiectul Catalectică.

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

Prin activitățile derulate se urmarea ca persoanele identificate ca făcând parte din grupul țintă să beneficieze de intervenții prin care să se asigure creșterea șanselor de identificare și accesare a unui loc de muncă, iar barierele de menținere a acestuia să fie înlăturate.

**Intervențiile** care au produs un mare **impact** au fost cele de formare și cele de mediere pe piața muncii, însă o mare parte din grupurile țintă prezentau nevoi prioritare la nivel de educație primară, nefinalizând ciclul primar.

În cazul persoanelor vulnerabile sunt necesare **servicii speciale** pentru că și cerințele acestora sunt speciale – accesibilitate, înțelegere a culturii organizaționale, etc. Ținând cont de faptul că rata de angajare în rândul persoanelor vulnerabile este scăzută și nevoile acestora în materie de servicii sociale integrate, rezultatele superioare pot fi obținute prin conceperea și implementarea de proiecte cu grupuri țintă mai mici, dar beneficiare de o paletă mai variată de servicii.

**Nevoia de servicii de ocupare** dedicate persoanelor vulnerabile este constantă, însă este nevoie și de finanțare în vederea **pregătirii resurselor umane** pentru lucrul cu acestea. Un proiect dedicat îmbunătățirii situațiilor persoanelor din categorii precum: persoane cu dizabilități, de etnie romă, persoane dependente, tineri post instituționalizați, necesită un buget mare pentru componenta de ocupare.

**Nivelul de îndeplinirea a indicatorilor**

Gradul de realizare[[7]](#footnote-8) al indicatorilor asumați în cadrul proiectului Catalactica se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 756 | 797 | 105,42% |
| Numărul de persoane dependente sprijinite | 756 | 743 | 98,28% |
| Număr de participanți la instruire – acces pe piața muncii | 946 | 939 | 99,26% |
| Număr de persoane care au beneficiat de consiliere/orientare – acces pe piața muncii | 756 | 903 | 119,44% |
| Număr de participanți FSE – femei | 568 | 720 | 126,76% |
| Numărul de locuri de muncă nou create – acces pe piața muncii | 38 | 22 | 57,89% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 80% | 98,1% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 5% | 2,9% | - |
| Număr de participanți la instruire care au găsit un loc de muncă în termen de 6 luni - acces pe piața muncii | 38 | 22 | 57,89% |
| Număr de participanți la instruire certificați - acces pe piața muncii | 757 | 887 | 117,17% |

În ceea ce privesc indicatorii de output, se poate observa faptul că realizările sunt foarte apropiate (98% și 99%) sau depășesc țintele propuse (variație de 105% 127%), cu excepția indicatorului *Numărul de locuri de muncă nou create – acces pe piața muncii,* a cărui grad de îndeplinire este de doar 58%.

În cazul indicatorilor de rezultat a fost depășite țintele aferente indicatorilor *Ponderea participanților la programele de calificare/recalificare pentru grupurile vulnerabile care obțin certificare* (98% fața de ținta de 80%), respectiv *Număr de participanți la instruire certificați - acces pe piața muncii*, a cărui grad de îndeplinire este de 117 %. În cazul indicatorilor *Ponderea persoanelor care în termen de 6 luni după participarea la programe integrate şi-au găsit un loc de muncă (%)* (2,9 % fața de 5%)și *Număr de participanți la instruire care au găsit un loc de muncă în termen de 6 luni - acces pe piața muncii* (grad de îndeplinire de 58%), țintele nu au fost atinse.

**Îndeplinirea efectelor așteptate și neașteptate ale intervenției**

Printre **efectele așteptate** generate de intervențiile POSDRU, DMI 6.2 putem menționa:

* Îmbunătățirea ofertei serviciilor de asistență și consiliere;
* Creșterea accesului la formare pentru persoane lipsite de calificare/ slab calificate;
* Creșterea şi dezvoltarea aptitudinilor şi calificărilor persoanelor aparținând grupurilor vulnerabile;

Printre **efectele neașteptate** ale intervențiilor pot fi enumerate: creșterea gradului de motivare și a interesului persoanelor vulnerabile față de identificarea unui loc de muncă și creșterea stimei de sine.

1. Complementaritatea cu alte intervenții

Proiectul CATALACTICA este complementar cu alte două proiecte implementate de către beneficiarul de finanțare, prin POSDRU. Primul proiect a fost implementat prin intermediul DMI 5.1, fiind dedicat persoanelor vulnerabile din județul Olt, aflate în căutarea unui loc de muncă, iar cele de-al doilea proiect prin intermediul DMI 6.1, fiind implicate comunitățile vulnerabile – persoane de etnie romă. Activitățile derulate au constat în: evaluarea nevoilor individuale ale beneficiarilor; activități de informare şi consiliere profesională personalizată; realizarea planurilor individuale de integrare profesională; formare profesionala, etc.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Ulterior finalizării proiectelor, entitățile beneficiare de finanțare și-au propus să încadreze marea majoritate a activităților dedicate grupurilor vulnerabile în activitatea curentă (informare și consiliere, calificare/recalificare).

Rezultatele notabile și experiența acumulată ca urmare a implementării proiectelor erau propuse a fi promovate ca și exemple de bună practică și pentru a fi integrate în strategiile și politicile de la diferitele nivele dacă prezintă interes.

Nu sunt suficiente date disponibile pentru a putea detalia concret dacă și cum rezultatele din cele două proiecte au fost ulterior integrate în alte măsuri/acțiuni.

1. Costurile implicate pe categorii de activități

În cazul proiectului CATALACTICA cele mai mari cheltuieli sunt reprezentate de cheltuielile cu personalul 54,47%, iar în cazul proiectului MMFPSPV de cheltuielile aferente activităților externalizate 52,91%.

Altă pondere semnificativă a cheltuielilor pentru cele două proiecte este reprezentată de cheltuielile cu subvențiile și bursele, pentru proiectul CATALACTICA 21,16%, iar pentru proiectul MMFPSPV 12,34%.

Cheltuielile aferente managementului de proiect este mic în cazul ambelor proiecte, 0,20% pentru proiectul CATALACTICA, respectiv 2,52% pentru proiectul MMFPSPV.

1. Lecții învățate

Derularea proiectelor POSDRU a condus la dobândirea de experiență în rândul beneficiarilor, care au reușit să depășească diferitele probleme apărute pe parcursul implementării (implicarea grupului țintă și motivarea acestuia în vederea angrenării pe piața muncii, managementul parteneriatului, susținerea cash flow-ului, etc.).

# **CONCLUZII**

POSDRU, prin DMI 6.2, a reprezentat o oportunitate unică prin care persoanele vulnerabile au putut să beneficieze de diferite intervenții, special concepute în vederea asigurării creșterii gradului acestora de an gajabilitate. În acest sens, prin accentul pus asupra programelor de formare/ calificare, abilitățile grupurilor țintă au fost îmbunătățite, însă nefiind urmărită în mod concret și plasarea și menținerea pe piața muncii a acestora, utilitatea cursurilor de formare este greu de evaluat. Astfel de aspecte sunt aduse în atenție cu atât mai mult cu cât în anumite situații subvenția reprezenta singurul factor motivator al implicării în cadrul activității de formare, dar mai ales că o parte a persoanelor vulnerabile prezintă nevoi prioritare în materie de educație. Pentru asigurarea unor rezultate durabile, orientarea spre grupuri țintă mai mici (chiar și asupra unei singure categorii de persoane vulnerabile) și creionarea unor servicii mai particularizate și integrate, în funcție de nevoile prioritare ale acestora, ar putea reprezenta o opțiune. Astfel, definirea indicatorilor, precum și stabilirea țintelor prin consultarea actorilor relevanți în domeniul incluziunii sociale și profesionale a diferitelor categorii vulnerabile este deosebit de importantă.

**Anexa 8.4. Buget executat – Studiu de caz 4**

|  |  |  |
| --- | --- | --- |
| Categorie cheltuieli | CATALACTICA (50454) | MMFPSPV (58458) |
| **Valoare** | **Procentaj** | **Valoare** | **Procentaj** |
| Valoare totală | 6.724.253,04 | n/a | 10.538.904,43 | n/a |
| Cheltuieli aferente activităților externalizate | 319.828,64 | 4,76% | 5.576.263,30 | 52,91% |
| Cheltuieli aferente managementului de proiect | 13.400,74 | 0,20% | 266.008,52 | 2,52% |
| Cheltuieli cu cazarea, transportul si diurna pentru participanți | 0,00 | 0,00% | 0,00 | 0,00% |
| Cheltuieli cu cazarea, transportul si diurna pentru personal | 0,00 | 0,00% | 0,00 | 0,00% |
| Cheltuieli cu personalul | 3.662.940,00 | 54,47% | 2.447.095,69 | 23,22% |
| Cheltuieli de comunicare, informare si publicitate pentru proiect, care rezulta din obligația beneficiarului | 166.104,20 | 2,47% |  | 0,00% |
| Cheltuieli de tip FEDR | 89.041,03 | 1,32% | 644.637,73 | 6,12% |
| Cheltuieli financiare si juridice | 0,00 | 0,00% | 0,00 | 0,00% |
| Cheltuieli generale de administrație | 957.189,43 | 14,23% | 277.443,01 | 2,63% |
| Cheltuieli pentru închirieri, amortizări și leasing | 84.029,00 | 1,25% | 25.000,00 | 0,24% |
| Subvenții și burse | 1.422.720,00 | 21,16% | 1.300.506,18 | 12,34% |
| Taxe | 9.000,00 | 0,13% | 1.950,00 | 0,02% |
| TVA eligibil | 0,00 | 0,00% | 0,00 | 0,00% |

# **Studiu de caz 5 – Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

Prezentul studiu de caz este unul simplu, tratând 1 proiect din cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung a fost resimțite.

Concluziile studiului de caz vor contribui la conturarea răspunsurilor întrebărilor de evaluare:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul **axei prioritare 6, DMI 6.2.** au fost contractate **144 de proiecte**, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Selecția proiectului pentru prezentul studiu de caz s-a realizat având la bază criteriile rezultate în urma analizei portofoliului de proiecte, descrise în Anexa 6. Instrumente de evaluare DMI 6.2, atașată Raportului Inițial. Argumentele principale care stau la baza justificării selecției proiectului sunt reprezentate de tipologia activităților derulate în cadrul acestuia (servicii de dezvoltare a potențialului profesional al grupurilor vulnerabile), care este una adaptată nevoilor și condițiilor în care trăiesc persoanele vulnerabile și, totodată, selecția este justificată de diversitatea grupul țintă alcătuit din persoane vulnerabile (persoane de etnie romă, persoane cu dizabilități, persoane care părăsesc sistemul instituționalizat de protecție a copilului).

În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă), dar și metoda interviului.

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 49578/ 140197 | Motivare pentru ocupare | Fundația Motivation Romania | Partener transnațional: 1.GOALS UK CICParteneri naționali:2.Fundatia Special Olympics din Romania3.HR Specialist SRL4.Ministerul Muncii, Familiei, Protecției Sociale si Persoanelor Vârstnice | București-Ilfov, Nord-Est, Sud-Est, Sud-Muntenia, Sud-Vest Oltenia | 10.174.670,00 | 9.112.726,00 | 29.04.2014-28.10.2015 |

# **PREZENTAREA PROIECTULUI**

**Obiectivul general** al proiectului cod **SMIS 49578** (ID 140197) **- Motivare pentru ocupare, implementat de** Fundația Motivation Romania,este reprezentat de facilitarea integrării pe piața muncii a principalelor grupuri vulnerabile, prin servicii de dezvoltare a potențialului lor profesional și acces la formare profesională și ocupare.

**Obiectivele specifice**, care au contribuit la îndeplinirea obiectivului general constau în:

OS1: Dezvoltarea potențialului profesional a persoanelor aparținând grupurilor vulnerabile, îmbunătățirea competențelor personale și profesionale și a abilitaților de identificare a unui loc de muncă.

OS2: Atragerea pe piața muncii a persoanelor vulnerabile.

OS3: Îmbunătățirea atitudinii specialiștilor față de grupurile vulnerabile, eliminarea prejudecaților și stereotipurilor, crearea de așteptări pozitive cu privire la potențialul de integrare socială și profesională a grupurilor vulnerabile.

**Categoriile de activități** planificate în faza de aplicație au inclus:

* Recrutarea persoanelor vulnerabile și evaluarea nevoilor de formare ale acestora;
* Furnizarea serviciilor de informare și consiliere profesională, de motivare și asistarea/acompanierea persoanelor vulnerabile la locul de muncă;
* Furnizarea cursurilor de (re)calificare pentru persoanele vulnerabile și dezvoltarea abilităților de identificare a unui loc de muncă;
* Organizarea campaniilor de conștientizare a angajatorilor, comunităților locale și factorilor de decizie, organizațiilor neguvernamentale, unităților de învățământ si furnizorilor de servicii sociale si de ocupare, etc;
* Furnizarea cursurilor de specializare pentru specialiștii din domeniu incluziunii sociale.

**Grupul țintă** include categorii de persoane vulnerabile precum:

* persoane cu dizabilități;
* tineri peste 18 ani care părăsesc sistemul instituționalizat de protecție a copilului;
* persoane de etnie romă.

# **ANALIZĂ**

1. Context și relevanță

Proiectul selectat în cadrul prezentului studiu de caz pleacă de la nevoia de a facilita accesul pe piața muncii a persoanelor aparținând grupurilor vulnerabile.

**Proiectul Motivation** a fost conceput având la bază nevoile pe care 3 categorii de persoane vulnerabile - romi, persoane cu dizabilități și tinerii care părăsesc sistemul instituționalizat, din 5 regiuni: București-Ilfov, Nord-Est, Sud-Est, Sud-Muntenia, Sud-Vest Oltenia, le prezintă raportat la accesul pe piața muncii. Caracteristicile pe care le prezinta cele 3 grupuri sunt într-o mare măsură comune, cu toate că factorii care au favorizat apariția acestora sunt diferiți:

* nivel scăzut al competențelor personale și profesionale, fiind cauza cea mai frecventă a inaccesibilității locurilor de muncă și a existenței unei rate ridicată a șomajului;
* abandon școlar timpuriu;
* lipsa sprijinului și slaba dezvoltare a deprinderilor de viată independenta, în cazul tinerilor care provin din sistemul instituționalizat;
* stigmatizare sociala, atitudine discriminatori din partea angajatorilor și a opiniei publice, în special în rândul persoanelor de etnie romă și a celor cu dizabilități;
* reticenta angajatorilor de a încadra pe piața muncii persoanele vulnerabile;
* lipsa motivației de a căuta un loc de muncă și a se angaja în viată socială publică.

Având în vederea aceste nevoi, proiectul a adus în prim o abordare integrată prin acțiuni țintite asupra nevoilor persoanelor identificate ca aparținând grupurilor țintă: consiliere, orientare și formare profesională în vederea corelării competențelor cu cerințele pieței muncii; calificarea profesională; acțiuni susținute de motivare.

1. Actori implicați și resurse utilizate

**Actorii** implicați în cadrul proiectelor au inclus instituțiile publice și private din domeniul ocupării și incluziunii sociale, și angajatorii din regiunile de implementare.

**Resursele** necesare în implementarea proiectelor au vizat:

**Resurse umane** implicate în derularea activităților proiectului. Acestea au inclus personal cu atribuții în managementul proiectului, dar și o echipă extinsă de voluntari, experți și specialiști, responsabili de activitățile de asistență, mediere, motivare, consiliere și orientare profesională, formarea profesională.

**Resurse financiare** utilizate în implementarea proiectului au fost:

* Fonduri nerambursabile UE: 9.112.726,00 lei
* Contribuție națională: 857.433,13 lei
* Contribuție beneficiar: 204.510,87 lei
* **Buget total: 10.174.670,00 lei**

**Resurse materiale** au constat în spațiile de birouri, mobilier de birou, calculatoare și dispozitive hardware periferice, telefon, fax, săli de curs.

1. Mecanisme de implementare

Din experiența împărtășită de către managerul de proiect, unul din factorii care au asigurat succesul intervențiilor a fost faptul că s-a pus accent pe dobândirea de calificării, formarea ducând a îmbunătățirea unor abilități în rândul grupului țintă. Subcontractarea cursurilor de la furnizori de formare, conform nevoilor identificate pe piața muncii a fost un mare ajutor în procesul de implementare, din punct de vedere al fluidizării activității și evitării supraîncărcării beneficiarilor (în cazul proiectului Motivation, la Severin a fost identificată o nevoie de lucrători comerciali pentru societățile comerciale din zona, fiind contractate astfel de cursuri care erau adresate grupului țintă).

Pe de altă parte, facilitarea accesului și participarea pe piața muncii a grupurilor vulnerabile a fost îngreunată de faptul că nu s-a pus atât de mult accent pe angajare, iar la final de POSDRU s-a ajuns la inflație de cursuri, cu o calitate slabă oferită de furnizor.

În ceea ce privește medierea pe piața muncii au fost întâmpinate anumite dificultăți, din mai multe motive, pe de-o parte reticența angajatorilor și pe de altă parte faptul că locurile de muncă oferite de angajatori nu presupuneau îndeplinirea unei singure sarcini, iar pentru persoanele cu dizabilități este de multe ori dificil să gestioneze mai multe responsabilități, să ia decizii sau să își organizeze și prioritizare sarcinile de serviciu.

Capacitatea limitată a beneficiarilor (în special cei privați), managementul deficitar al parteneriatului, dar și crizele economice și financiare, care au dus la scăderea numărului de locuri de muncă, au îngreunat implementarea și producerea efectelor într-o măsura considerabilă. La acestea se poate adăuga și faptul că anumite categorii de persoane vulnerabile (persoane de etnie romă) au ,,vânat” subvenția cea mai mare acordată în vedere participării la cursurile de formare, motiv pentru care s-a impus condiția ca cei înscriși să nu mai fi participat la alte cursuri finanțate prin POSDRU. În acest sens este nevoie de reglementare pentru a fi asigurată eficiența cheltuielilor aferente acestor tipuri de activități.

1. Eficacitate și impact

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

Prin activitățile derulate se urmarea ca persoanele identificate ca făcând parte din grupul țintă să beneficieze de intervenții prin care să se asigure creșterea șanselor de identificare și accesare a unui loc de muncă, iar barierele de menținere a acestuia să fie înlăturate.

**Intervențiile** care au produs un mare **impact** au fost cele de formare și cele de mediere pe piața muncii, însă o mare parte din grupurile țintă prezentau nevoi prioritare la nivel de educație primară, nefinalizând ciclul primar.

Astfel, s-a conturat concluzia că cel mai important predictor al ocupării este educația și doar mai apoi formarea profesională (în cazul persoanelor cu dizabilități care au beneficiat de o pregătire școlară mai bună, s-a observat faptul ca acestea nu au mai avut nevoie de mediere pentru găsirea unui loc de muncă).

În cazul persoanelor vulnerabile sunt necesare **servicii speciale** pentru că și cerințele acestora sunt speciale – accesibilitate, înțelegere a culturii organizaționale, etc. Acestor categorii de persoanelor le lipsesc și obiceiuri simple precum trezitul la timp pentru a merge la serviciu, învoirea pentru probleme personale, trebuie învățați cum să se prezinte la interviu, cum să se comporte pentru a-și păstra locul de muncă, de aceea e important să li se ofere servicii integrate, nu doar cursuri de formare. Ținând cont de faptul că rata de angajare în rândul persoanelor vulnerabile este scăzută și nevoile acestora în materie de servicii sociale integrate, rezultatele superioare pot fi obținute prin conceperea și implementarea de proiecte cu grupuri țintă mai mici, dar beneficiare de o paletă mai variată de servicii.

**Nevoia de servicii de ocupare** dedicate persoanelor vulnerabile este constantă, însă este nevoie și de finanțare în vederea **pregătirii resurselor umane** pentru lucrul cu acestea. Un proiect dedicat îmbunătățirii situațiilor persoanelor din categorii precum: persoane cu dizabilități, de etnie romă, persoane dependente, tineri post instituționalizați, necesită un buget mare pentru componenta de ocupare.

**Nivelul de îndeplinirea a indicatorilor**

Gradul de realizare[[8]](#footnote-9) al indicatorilor asumați în cadrul proiectului **Motivation** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 800 | 846 | 105,75% |
| Numărul participanților la programele de calificare/recalificare destinate grupurilor vulnerabile, din care: persoane de etnie romă | 84 | 84 | 100% |
| Numărul participanților la programele de calificare/recalificare destinate grupurilor vulnerabile, din care: persoane cu dizabilități | 518 | 561 | 108% |
| Numărul participanților la programele de calificare/recalificare destinate grupurilor vulnerabile, din care: tineri care părăsesc sistemul de stat de protecție a copilului | 198 | 201 | 102% |
| Număr de participanți la instruire – acces pe piața muncii | 900 | 948 | 105% |
| Număr de persoane care au beneficiat de consiliere/orientare – acces pe piața muncii | 750 | 866 | 115% |
| Număr de participanți FSE – femei | 795 | 919 | 116% |
| Număr de participanți FSE - persoane cu dizabilități | 525 | 659 | 126% |
| Număr de participanți FSE – persoane de etnie roma | 95 | 95 | 100% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 87% | 95% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 90% | 96% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane cu dizabilități | 90% | 96% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție | 80% | 91% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 10% | 12% | - |
| Ponderea persoanelor care în termen de 6 luni după participarea la programe integrate urmează o altă formă de pregătire | 3% | 3,44% | - |
| Număr de participanți la instruire care au găsit un loc de muncă în termen de 6 luni - acces pe piața muncii | 80 | 86 | 108% |
| Număr de participanți la instruire care urmează o altă formă de pregătire – acces pe piața muncii | 24 | 31 | 129% |
| Număr de participanți la instruire certificați - acces pe piața muncii | 786 | 903 | 115% |
| Parteneri transnaționali implicați în proiect - acces pe piața muncii | 1 | 1 | 100% |

Atât în cazul indicatorilor de output, cât și a celor de rezultat, țintele au fost atinse și, în unele cazuri, depășite.

**Îndeplinirea efectelor așteptate și neașteptate ale intervenției**

Printre **efectele așteptate** generate de intervențiile POSDRU, DMI 6.2 putem menționa:

* Îmbunătățirea ofertei serviciilor de asistență și consiliere;
* Creșterea accesului la formare pentru persoane lipsite de calificare/ slab calificate;
* Creșterea şi dezvoltarea aptitudinilor şi calificărilor persoanelor aparținând grupurilor vulnerabile;
* Sensibilizarea angajatorilor cu privire la situația persoanelor vulnerabile și a societății civile și creșterea nivelului de informare și conștientizare a cetățenilor cu privire la discriminarea grupurilor vulnerabile;
* Creșterea gradului de participare a persoanelor vulnerabile pe piața muncii;
* Scăderea discriminării și creșterea diversității în cadrul proceselor de angajare.

Printre **efectele neașteptate** ale intervențiilor pot fi enumerate: creșterea gradului de motivare și a interesului persoanelor vulnerabile față de identificarea unui loc de muncă și crearea sentimentului de valorizare în societate, creșterea stimei de sine, mărirea cercului de cunoștințe și învățarea de noi lucruri.

Un efect neașteptat negativ a fost reprezentat de interesul crescut manifestat de o parte a grupului țintă, în vederea participării la cursurile de formare ca urmare a acordării subvențiilor și nu din dorința dezvoltării profesionale și a identificării unui loc de muncă.

1. Complementaritatea cu alte intervenții

Proiectul este complementar cu alte trei proiecte implementate de beneficiarul de finanțare. Acestea vizează: integrarea în muncă a persoanelor cu dizabilități intelectuale (prin POSDRU, DMI 6.2), pregătirea sportivilor cu dizabilități intelectuale pentru participarea pe piața muncii; respectiv educarea unui număr de 9.000 de elevi din școlile de masă, din 20 de județe din țară cu privire la importanta unei atitudini non-discriminatorii cu privire la persoanele cu dizabilități.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Ulterior finalizării proiectului, fundația Motivation și-a propus să încadreze marea majoritate a activităților dedicate grupurilor vulnerabile în activitatea curentă (informare și consiliere, calificare/recalificare).

Rezultatele notabile și experiența acumulată ca urmare a implementării proiectelor erau propuse a fi promovate ca și exemple de bună practică și pentru a fi integrate în strategiile și politicile de la diferitele nivele dacă prezintă interes.

Partenerii urmau să asigure sustenabilitatea financiară a activităților de informare, consiliere și motivare și de derulare a programelor de re/calificare, asigurând totodată și resursele umane necesare derulării acestora, coroborat cu diverse finanțări publice nerambursabile și private atrase.

1. Costurile implicate pe categorii de activități

Cheltuielile cu cea mai mare pondere sunt reprezentate de cheltuielile cu personalul 51,40%, iar cheltuielile cu ponderea cea mai mică sunt reprezentate de cheltuielile aferente managementului de proiect, care reprezintă 0,56%.

1. Lecții învățate

Pentru succesul unor intervenții de tipul celor care au făcut obiectul prezentului proiect este importantă consolidarea capacității interne a beneficiarilor de finanțare și închegarea parteneriatelor dezvoltate astfel încât întreaga atenție să fie orientată asupra grupului țintă și asupra schimbărilor care pot surveni pe parcursul implementării.

# **CONCLUZII**

POSDRU, prin DMI 6.2, a reprezentat o oportunitate unică prin care persoanele vulnerabile au putut să beneficieze de diferite intervenții, special concepute în vederea asigurării creșterii gradului acestora de an gajabilitate. În acest sens, prin accentul pus asupra programelor de formare/ calificare, abilitățile grupurilor țintă au fost îmbunătățite, însă nefiind urmărită în mod concret și plasarea și menținerea pe piața muncii a acestora, utilitatea cursurilor de formare este greu de evaluat. Astfel de aspecte sunt aduse în atenție cu atât mai mult cu cât în anumite situații subvenția a reprezentat singurul factor motivator al implicării în cadrul activității de formare, dar mai ales atunci când o parte a persoanelor vulnerabile prezintă nevoi de bază în materie de educație.

Pentru asigurarea unor rezultate durabile, orientarea spre grupuri țintă mai mici (chiar și asupra unei singure categorii de persoane vulnerabile) și creionarea unor servicii particularizate, cu accent pe înțelegerea mediului din care previne persoana, și integrate, în funcție de nevoile prioritare ale acestora, ar putea reprezenta o opțiune. Astfel, definirea indicatorilor, precum și stabilirea țintelor prin consultarea actorilor relevanți în domeniul incluziunii sociale și profesionale a diferitelor categorii vulnerabile este deosebit de importantă.

**Anexa 8.5. Buget executat – Studiu de caz 5**

|  |  |
| --- | --- |
| Categorie cheltuieli | Motivare pentru ocupare (49578) |
| **Valoare** | **Procentaj** |
| Valoare totală | 5.732.209,11 | n/a  |
| Cheltuieli aferente activităților externalizate | 895.256,82 | 15,62% |
| Cheltuieli aferente managementului de proiect | 31.846,65 | 0,56% |
| Cheltuieli cu cazarea, transportul si diurna pentru participanți | 16.658,61 | 0,29% |
| Cheltuieli cu cazarea, transportul si diurna pentru personal | 102.498,27 | 1,79% |
| Cheltuieli cu personalul | 2.946.163,33 | 51,40% |
| Cheltuieli de comunicare, informare si publicitate pentru proiect, care rezulta din obligația beneficiarului | 100.751,95 | 1,76% |
| Cheltuieli de tip FEDR | 112.660,68 | 1,97% |
| Cheltuieli financiare si juridice | 0,00 | 0,00% |
| Cheltuieli generale de administrație | 260.576,86 | 4,55% |
| Cheltuieli pentru închirieri, amortizări și leasing | 345.795,94 | 6,03% |
| Subvenții și burse | 920.000,00 | 16,05% |
| Taxe | 0,00 | 0,00% |
| TVA eligibil | 0,00 | 0,00% |

# **Studiu de caz 6 – Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

Prezentul studiu de caz este unul multiplu, tratând cinci proiecte din cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs.

Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung a fost resimțite.

Concluziile studiului de caz vor contribui la conturarea răspunsurilor întrebărilor de evaluare:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul axei prioritare 6, DMI 6.2. au fost contractate 144 de proiecte, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Selecția proiectelor pentru prezentul studiu de caz s-a realizat având la baza criteriile rezultate în urma analizei portofoliului de proiecte, descrise în Anexa 6. Instrumente de evaluare DMI 6.2, atașată Raportului Inițial. Argumentele principale care stau la baza justificării selecției celor cinci proiecte sunt reprezentate de tipologia activităților derulate în cadrul acestora (furnizarea programelor de formare profesională, prestarea serviciilor sociale de ocupare, mediere pe piața muncii în vederea angajării, studii de impact, înființarea de centre de consiliere, formare profesională pentru specialiști) și de diversitatea grupului țintă (deținuți, persoane cu dizabilități, persoane de etnie romă, tineri care au părăsit sistemul de protecție a copilului, persoane care provin din familii sărace, persoane dependente, personal din sistemul serviciilor sociale).

În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă), dar și metoda interviului (doi reprezentanți ai beneficiarilor de finanțare au răspuns invitației de a participa în cadrul unui interviu).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect (Lei) | Valoare finanțare nerambursabilă UE (Lei) | Perioadă implementare |
| 22459/ 52980 | Tranziția spre libertate prin Centre regionale de Incluziune Socială | Centrul Roman pentru Educație și Dezvoltare Umană | Partener transnațional: * ARPEGE – Action Reparatrice prestation et guidance educative
* High-Five

Parteneri naționali:* Asociația KELSEN
* Penitenciarul Galați
* Penitenciarul Ploiești
* Asociația Filantropia Ortodoxă Alba Iulia
* Fundația de Îngrijiri Comunitare
 | București Ilfov, Centru, Nord-Vest, Sud Muntenia, Sud Est | 20.063.891,00 | 17.958.791,00 | 03.01.2011-02.04.2014 |
| 58452/155220 | Un pas înainte pentru integrarea pe piața muncii a grupurilor vulnerabile! | MMPS (anterior MMFPSPV) | Parteneri naționali:* SC Merlin Business Consulting SRL
 | Sud Muntenia, Sud Vest, Nord Vest | 13.326.112,91 | 11.132.580,91 | 03.03.2015-0312.2015 |
| 58456/155229 | Vulnerabili redivivus | MMPS (anterior MMFPSPV) | Parteneri naționali:* Agrafics Communication
 | București-Ilfov, Sud-Est  | 17.183.639,00  | 14.353.573,00 | 03.03.2015-31.12.2015 |
| 23537/62982 | Îmbunătățirea accesului grupurilor vulnerabile pe piața muncii | Primăria Sectorului 4, București  | Partener transnațional: * A.Vo.G.

Parteneri naționali:* Primăria Municipiului Curtea de Argeș
* Primăria Orașului Murfatlar
 | București-Ilfov, Sud-Muntenia, Sud-Est | 16.898.922,00 | 13.759.581,00 | 01.01.2011-31.12.2013 |
| 23541/63885 | COMBAT - Consiliere, Ocupare, schimbarea Mentalităților, eliminarea Barierelor, Accesibilizare, Training | Autoritatea Națională pentru Persoanele cu Handicap | Parteneri naționali:* Institutul Național pentru Prevenirea şi Combaterea Excluziunii Sociale a Persoanelor cu Handicap
* Colegiul National al Asistenților Sociali
 | București-Ilfov, Centru, Nord-Est, Nord-Vest, Sud-Est, Sud-Muntenia, Sud-Vest Oltenia, Vest | 18.608.726,50 | 17.008.376,50 | 01.10.2010-30.09.2013 |

# **PREZENTAREA PROIECTELOR**

**Obiectivul general** al proiectului cod **SMIS 22459, ID 52980 - Tranziția spre libertate prin Centre regionale de Incluziune Socială,** implementat de Centrul Roman pentru Educație și Dezvoltare Umană (denumit în continuare **proiectul CRED)**, este reprezentat de creșterea șanselor de inserție în comunitate și pe piața muncii a deținuților din aria de implementare a proiectului.

**Obiectivele specifice**, care au contribuit la îndeplinirea obiectivului general, constau în:

OS1: Creșterea abilităților de inserție a deținuților în comunitate și pe piața muncii prin intermediul programelor integrate de pregătire pentru perioada de libertate (programe de calificare, programe de consiliere și orientare, acțiuni privind prevenirea și combaterea aducțiilor de alcool și droguri, programe privind reducerea, prevenirea și diminuarea comportamentului delincvent, etc.).

OS2: Creșterea implicării comunităților în derularea procesului de inserție socială a deținuților - crearea de centre de incluziune socială ( București, Alba Iulia, Baia Mare, Brăila).

OS3: Dezvoltarea abilităților personalului din penitenciare, instituțiile publice și ONG-uri, implicat în procesul de inserție a deținuților.

**Categoriile de activități** planificate în faza de aplicație au inclus:

* Analiza nevoilor grupurilor vulnerabile și identificarea factorilor psiho-sociali care favorizează inserția acestora;
* Furnizarea serviciilor de sprijin pentru reinserția socială și familială (consiliere psihologică; dezvoltarea abilităților pentru o viața independentă; educație pentru sănătate, combaterea consumului de alcool și droguri; igienă personală; sprijin pentru realizarea planurilor individuale de inserție după eliberare; etc.);
* Activități de prevenire a comiterii infracționalității;
* Activități de informare în vederea identificării unui loc de muncă; dezvoltare a competențelor TIC pentru identificarea facilă a unui loc de muncă;
* Organizarea bursei locurilor de muncă;
* Furnizarea cursurilor de formare profesională în vederea calificării, în concordanță cu cerințele pieței muncii;
* Elaborarea de strategii de inserție socială a deținuților care părăsesc sistemul penitenciar și propunerea acesteia ca baza de îmbunătățire a legislației existente în domeniu;
* Furnizarea programelor de specializare adresate personalului din sistemul penitenciar și din cadrul instituțiilor publice și private cu atribuții în domeniul incluziunii sociale a deținuților.

**Grupul țintă** include persoane aflate în sistemul de detenție, personalul din sistemul penitenciar și cel implicat în procesul de incluziune socială și ocupare a deținuților.

**Obiectivul general** al proiectului cod **SMIS 58452, ID 155220 - Un pas înainte pentru integrarea pe piața muncii a grupurilor vulnerabile!,** implementat de Ministerul Muncii și Protecției Sociale (denumit anterior MMFPSPV**)**, (denumit în continuare **proiectul MMPS 1)** este reprezentat de îmbunătăţirea participării pe piața muncii și promovarea incluziunii sociale a 1.100 de persoane din regiunile Sud Muntenia, Sud Vest și Nord Vest ce aparțin grupurilor vulnerabile prin cursuri de calificare, precum și prin servicii integrate de ocupare și formare (informare, consiliere, evaluare).

**Obiectivele specifice**, care au contribuit la îndeplinirea obiectivului general constau în:

OS1: Creșterea nivelului de educație, dezvoltarea competențelor, a gradului de independentă̆ și integrare pe piața muncii a persoanelor vulnerabile în vederea incluziunii pe piața muncii.

OS2: Creșterea nivelului de instruire a aproximativ 650 de persoane ce aparțin grupurilor vulnerabile prin intermediul cursurilor de calificarea oferite în concordantă cu piața muncii din România.

OS3: Creșterea nivelului de pregătire, a performanțelor educaționale și a gradului de succes în accesarea unui nivel superior de educație în vederea facilitării accesului pe piața muncii pentru aproximativ 150 de persoane din grupurile vulnerabile prin programe integrate de tutorat si mentorat.

OS4: Creșterea nivelului de încredere și a stimei de sine în vederea integrării în societate și participării pe piața muncii pentru aproximativ 75 de persoane cu nevoi speciale aparținând grupurilor țintă.

OS5: Îmbunătăţirea accesului pe piața muncii pentru aproximativ 200 de persoane din grupurile țintă vulnerabile prin tehnici specifice de mediere.

OS6: Creșterea gradului de implicare a voluntariatului în favoarea incluziunii sociale și integrării pe piața muncii a grupurilor vulnerabile prin campanii integrate de promovare și conștientizare.

OS7: Îmbunătățirea atitudinii sociale a angajatorilor, angajaților și factorilor de decizie privind grupurile vulnerabile prin campanii de promovare și informare.

Nu sunt disponibile informații legate de categoriile de activități planificate în cadrul proiectului.

**Grupul țintă** a inclus categorii de persoane vulnerabile precum:

* tineri peste 18 ani care au părăsit sistemul public de protecție a copilului;
* copii aflați în in situații de risc;
* persoane fără adăpost;
* persoane care provin din familii cu mai mult de 2 copii, inclusiv familii monoparentale.

**Obiectivul general** al proiectului cod **SMIS 58456, ID 155229 - Vulnerabili redivivus,** implementat de Ministerul Muncii și Protecției Sociale (denumit anterior MMFPSPV), (denumit în continuare **proiectul MMPS 2)** este reprezentat de îmbunătăţirea participării pe piața muncii și promovarea incluziunii sociale a 1.100 de persoane din regiunile București-Ilfov și Sud-Est ce aparțin grupurilor vulnerabile prin cursuri de calificare, precum și prin servicii integrate de ocupare și formare (informare, consiliere, evaluare).

**Nu sunt disponibile informații legate de obiectivele specifice și categoriile de activități** planificate în cadrul proiectului.

**Grupul țintă** a inclus categorii de persoane vulnerabile precum:

* tineri peste 18 ani care au părăsit sistemul public de protecție a copilului;
* copii aflați în in situații de risc;
* persoane fără adăpost.

**Obiectivul general** al proiectului cod **SMIS 23537, ID 62982 - Îmbunătățirea accesului grupurilor vulnerabile pe piața muncii,** implementat de Primăria Sectorului 4, București (denumit în continuare proiectul **Acces îmbunătățit pe piața muncii)**, este reprezentat de facilitarea accesului la ocupare a persoanelor aparținând grupurilor vulnerabile în scopul evitării excluziunii sociale, marginalizării, discriminării și riscului de sărăcie.

**Obiectivele specifice**, care au contribuit la îndeplinirea obiectivului general constau în:

OS1: Înființarea unui Centru de Incluziune Socială, dedicat sprijinului psihologic și social pentru persoanele cu risc de excluziune socială.

OS2: Includerea persoanelor defavorizate din grupul țintă în programe de formare profesională.

OS3: Producerea unei schimbări pozitive în atitudinea angajatorilor în ceea ce privește integrarea grupurilor vulnerabile.

OS4: Implementarea de măsuri de acompaniere în vederea identificării și menținerii unui loc de muncă.

OS5: Participarea la programe de formare pentru dezvoltarea competentelor și calificărilor de baza pentru grupurile vulnerabile.

**Categoriile de activități** planificate în faza de aplicație au inclus:

* Analiza situației integrării sau reintegrării sociale și a nevoilor pe care persoanelor care aparțin familiilor sărace și a tinerilor peste 18 ani care părăsesc sistemul instituționalizat de protecție a copilului le prezintă;
* Înființarea unui Centru de Incluziune Socială (formarea profesională a personalului angajat, transfer de know-how în domeniul incluziunii sociale) și furnizarea de servicii integrate în cadrul acestuia;
* Furnizarea de servicii de consiliere psihologică și profesională individuala și de grup;
* Furnizarea cursurilor de formare profesională în vederea calificării;
* Organizarea unor sesiuni de informare cu posibili angajatori, sub forma târgurilor de job-uri;
* Servicii de acompaniere a persoanelor din grupul țintă care au participat în cadrul programelor de formare și au obținut calificări, pe piața muncii.
* Realizarea campaniilor de informare a angajatorilor, comunității locale și a autorităților locale.

**Grupul țintă** include categorii de persoane vulnerabile precum:

* tineri peste 18 ani care au părăsit sistemul de stat de protecție a copilului;
* persoane care provin din familii foarte sărace.

**Obiectivul general** al proiectului cod **SMIS 23541, ID 63885 COMBAT - Consiliere, Ocupare, schimbarea Mentalităților, eliminarea Barierelor, Accesibilizare, Training**, implementat de Autoritatea Națională pentru Persoanele cu Handicap (denumit în continuare **proiectul COMBAT)**, este reprezentat de facilitarea accesului pe piața muncii a persoanelor cu dizabilități.

**Obiectivele specifice**, care au contribuit la îndeplinirea obiectivului general constau în:

OS1: Dezvoltarea de instrumente pentru adaptarea locului de muncă, prin prisma persoanei cu dizabilități, a angajatorilor şi a locurilor de muncă propriu-zise.

OS2: Dezvoltarea unui centru de consiliere şi asistentă pentru dezvoltarea de noi locuri de muncă adaptate nevoilor grupului vulnerabil.

OS3: Realizarea unei campanii de informare şi conștientizare privind accesul pe piața muncii a persoanelor cu dizabilități.

**Categoriile de activități** planificate în faza de aplicație au inclus:

* Elaborarea ghidurilor privind adaptarea locurilor de muncă (identificarea nevoilor specifice ale persoanelor cu handicap privind incluziunea în piața muncii; asistența în căutarea unui loc de muncă; dezvoltarea de noi locuri de muncă protejate; dezvoltarea serviciilor de îngrijire/asistență pentru persoanele cu handicap dependente, în vederea sprijinirii integrării pe piața muncii);
* Realizarea de studii, cercetări şi analize privind eficacitatea măsurilor şi intervențiilor suport oferite persoanelor cu handicap (inclusiv studiu privind identificarea măsurilor legislative pentru a dezvolta cadrul legal referitor la orientarea, formarea profesională şi angajarea persoanelor cu dizabilități din România);
* Înființarea Centrului de Consiliere şi Asistență și acordarea serviciilor de consiliere şi îndrumare privind accesibilitatea la locul de muncă, pentru angajatori şi persoanele cu handicap;
* Furnizarea programelor de formare a angajaților din organizații relevante, precum și a furnizorii de servicii de ocupare, administrațiile locale şi angajatori ai persoanelor cu handicap pentru a le îmbunătățirea modalităților de abordare în activitatea desfășurată cu/sau pentru persoanele cu handicap;
* Derularea unei campanii de informare națională pentru combaterea discriminării și accesul pe piața muncii a persoanelor cu dizabilități.

**Grupul țintă** include o singura categorie de persoane vulnerabile, fiind vorba de persoanele cu dizabilități.

# **ANALIZĂ**

1. Context și relevanță

Cele 5 proiecte selectate au la baza combaterea fenomenului de excluziune socială și facilitarea accesului pe piața muncii a persoanelor aparținând grupurilor vulnerabile, ca urmare a manifestării unor situații prin care participarea acestora pe piața muncii este îngreunată.

**Proiectul CRED** a fost propus spre implementare având la baza nevoile pe care persoanele lipsite de libertate le prezintă în ceea ce privește accesul la piața muncii. O mare parte din cei care părăsesc sistemul de detenție nu au fost angrenați într-o activitate profesională niciodată, sau pentru o perioadă scurtă. Situația persoanelor vulnerabile din acesta categorie este cu atât mai critică cu cât mai mult de jumătate din aceștia ajung să se reîntoarcă în penitenciar într-un timp foarte scurt ca urmare a continuării săvârșirii unor infracționalități. Accesul limitat privind piața muncii de către persoanele eliberate din sistemul de detenție este cauzat de o serie de probleme precum:

* nivel educațional scăzut și lipsa calificărilor;
* incapacitatea personalelor vulnerabile de a identica un loc de muncă;
* calitatea slabă a programelor și activităților prevăzute pentru reinserția socială a persoanelor deținute, precum și a cursurilor de formare destinate acestora;
* stigmatizarea socială a persoanelor deținute și reticența angajatorilor de a angaja persoane recent eliberate.

**Proiectul MMPS 1** pleacă de la constatări bazate pe statistici Eurostat și statistici naționale care arată ponderi ridicate ale persoanelor vulnerabile, în special în rândul tinerilor care părăsesc sistemul instituționalizat de protecție al copilului în toate cele 4 zone selectate pentru implementare.

**Proiectul MMPS** pleacă de la constatări similare celor menționate în argumentația proiectului anterior, însă sunt contextualizate pentru zonele București-Ilfov și Sud-Est care fac obiectul acestui proiect.

În cazul ambelor proiecte informațiile obținute sunt limitate și nu permit o detaliere la nivel de nevoi observate și justificare a intervențiilor din cadrul proiectului.

**Proiectul Acces îmbunătățit pe piața muncii** se adresa nevoilor prioritare pe care două categorii de persoane vulnerabile, persoane aflate în sărăcie extremă și tineri peste 18 ani care părăsesc sistemul instituționalizat de protecție a copilului, le prezintă cu privire la facilitarea accesului pe piața muncii. Aceste categorii prezintă următoare caracteristici:

* nivel scăzut al veniturilor;
* nivel scăzut a pregătirii profesionale și lipsa calificărilor;
* lipsa abilităților de identificare a unor locuri de muncă și de păstrare a acestora;
* instabilitate pe piața muncii și inexistența unei activități profesionale constante;
* lipsa motivației și a încrederii în sine.

**Proiectul COMBAT** a fost propus spre implementare în contextul unei prezențe scăzute pe piața muncii a persoanelor cu dizabilități, existând o serie de factori care au favorizat acest fapt:

* calitatea scăzută a informației şi imobilismului formelor de angajare;
* mediul de lucru fizic şi informațional ne accesibilizat;
* acces limitat la educație şi pregătire profesională în rândul persoanelor cu handicap;
* atitudine reticentă din partea angajatorilor față de această categorie de persoane vulnerabile;
* necunoașterea drepturilor pe care le dețin persoanele cu dizabilități;
* lipsa de viziune şi de perspectivă a personalului implicat în munca cu persoane care prezintă diverse forme de handicap, lipsa experienței și cunoștințe neactualizate;
* lipsa oportunităților de pe piața muncii, adaptate nevoilor pe care această categorie de persoane le prezintă.

Factori precum cei expuși anteriori duc la izolarea socială și profesională a persoanelor vulnerabile, fiind necesare abordări integrate asupra problematicii accesului pe piața muncii. Proiectele selectate își propuneau înlesnirea participării pe piața muncii a grupurilor vulnerabile, prin creșterea gardului de angajabilitate ca urmare a diverselor activități de pregătire profesională și a sprijinului oferit în vedere identificării unui loc de muncă și a menținerii acestui, dar și adaptarea locurilor de muncă în conformitate cu necesitățile specifice fiecărei categorii (persoane cu dizabilități). Totodată, era urmărită schimbarea mentalității sociale față de grupurile vulnerabile, prin sensibilizarea societății civile și a angajatorilor și conștientizarea importanței acordării unei șanse egale tuturor persoanelor, pentru ca acestea să fie capabile de a se susține în mod independent, de a le fi creat sentimentul utilității în cadrul societății, iar în cazul persoanelor recent eliberate prevenindu-se reîntoarcerea în detenție.

1. Actori implicați și resurse utilizate

**Actorii** implicați în cadrul proiectelor au inclus instituțiile publice și private din domeniul ocupării și incluziunii sociale a persoanelor deținute, a persoanelor de etnie romă, a persoanelor cu dizabilități și a tinerilor proveniți din sistemul instituționalizat; penitenciare, angajatori, ONG-uri, parteneri locali, regionali și transnaționali, autorități locale.

**Resursele** necesare în implementarea proiectelor au vizat:

**Resurse umane** implicate în derularea activităților proiectelor. Acestea au inclus o echipă extinsă de personal cu atribuții în managementul proiectului, din partea fiecărui partener, dar și o echipa extinsă de voluntari, experți, specialiști și asistenți sociali, responsabili de activitățile de asistență, consiliere și orientare profesională, formarea profesională, etc..

**Resurse financiare** utilizate în implementarea proiectelor au fost:

**Proiect CRED:**

* Fonduri nerambursabile UE: 17.958.791,00 lei
* Contribuție națională: 1.689.778,00 lei
* Contribuție beneficiar: 415.322,00 lei
* **Buget total: 20.063.891,00 lei**

**Proiect MMPS 1:**

* Fonduri nerambursabile UE: 11.132.580,91 lei
* Contribuție națională: 1.047.486,29 lei
* Contribuție beneficiar: 1.146.045,71 lei
* **Buget total: 13.326.112,91 lei**

**Proiect MMPS 2:**

* Fonduri nerambursabile UE: 15.704.127,68 lei
* Contribuție națională: 1.350.554,68 lei
* Contribuție beneficiar: 1.479.511,32 lei
* **Buget total: 17.183.639 lei**

**Proiect Acces îmbunătățit pe piața muncii:**

* Fonduri nerambursabile UE: 13.759.581,00 lei
* Contribuție națională: 1.294.664,50 lei
* Contribuție beneficiar: 307.229,50 lei
* **Buget total: 16.898.922,00 lei**

**Proiect COMBAT:**

* Fonduri nerambursabile UE: 17.008.376,50 lei
* Contribuție națională: -0,47 lei
* Contribuție beneficiar: 1.600.350,47 lei
* **Buget total: 18.608.726,50 lei**

**Resurse materiale** au constat în birouri și mobilier de birou, calculatoare și dispozitive hardware periferice, telefon, fax, aplicații informatice, clădiri - săli de curs sau pentru activitatea de consiliere și orientare și după caz autovehicule, etc.

1. Mecanisme de implementare

Derularea proiectelor în condiții optime s-a datorat expertizei și experienței deținute de către partenerii proiectelor în desfășurarea activităților concepute pentru persoanele vulnerabile. În ciuda acestui fapt, recrutarea grupului țintă s-a dovedit a fi extrem de dificilă, atât din punct de vedere a identificării persoanelor vulnerabile, cât și a includerii acestora în cadrul activităților, presupunând un efort ridicat. În acest context fenomenul participării în cadrul activității de formare ca urmare a acordării subvențiilor s-a manifestat, împiedicând producere efectelor așteptate.

Birocrația a dus la supra încărcarea beneficiarilor de finanțare, solicitând timp suplimentar în derularea activităților prevăzute.

Nu sunt disponibile informații legate de mecanismele de implementare aferente proiectelor implementate de către MMPS.

1. Eficacitate și impact

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

Prin activitățile planificate în cadrul proiectelor selectate s-a urmărit facilitarea accesului și încurajarea participării pe piața muncii a persoanelor vulnerabile, pentru ca un număr cât mai mare de persoane beneficiare ale intervențiilor să fie capabile de a identifica un loc de muncă și a fi angrenate în activități profesionale recunoscute legal.

În acest sens au fost propuse abordări integrate în concordanță cu nevoile particulare ale acestor grupurilor țintă:

* Informarea, consilierea și medierea profesională (evaluare ofertelor de pe piața muncii și orientarea persoanelor vulnerabile în funcție de potențialul acestora).
* Organizarea cursurilor de formare profesională, pentru calificarea persoanelor (lucrător în alimentație; operator introducere, validare și prelucrare date; lucrător în cultura plantelor; frizer; lucrător în domeniul creșterii animalelor; lucrător în construcții și tâmplărie, agent de paza, operator IT, ospătar, bucătar, îngrijitori bătrâni la domiciliu, etc.), acordând-se în acest sens subvenții financiare pentru a facilita participare în cadrul cursurilor (în situațiile femeilor singure, a persoanelor care au în grija persoane dependente, etc.).
* Derularea campaniilor de sensibilizare în rândul angajatorilor și în rândul societății civile pentru prevenirea discriminării și excluziunii sociale a persoanelor vulnerabile.
* Organizarea programelor de dezvoltare a abilitaților TIC în vederea identificării unui loc de muncă, informare cu privire la identificarea unui loc de muncă;
* Organizarea burselor locurilor de muncă;
* Dezvoltarea personală și pregătirea profesională a persoanelor aflate în sistemul penitenciar, în vederea integrării sociale și pe piața muncii, pentru ca aceste persoane sa fie capabile de a-și asigura condiții bune de trai și pentru a nu recidiva, ceea ce i-ar readuce în situația de privare de liberate (proiectul CRED): programe de educație pentru sănătate, activități de consiliere socială și psihologică în vederea pregătirii pentru eliberare, suport în întocmire planurilor individualizate de inserție socială, derularea programelor de prevenție a comiterii de infracțiuni, etc.).
* Pregătire pentru muncă, consiliere și orientare, angajare asistată prin care persoana cu dizabilități, să fie însoțită într-o primă fază de un specialist pentru a se familiariza cu mediul de lucru, cu ceea ce înseamnă angajator, personal de conducere, etc. Prin angajare asistată s-a urmărit și ca personalul să înțeleagă ce înseamnă un program de lucru adaptat, gestionarea unor probleme de sănătate, modul în care se produce interacțiunea colegilor cu persoanele cu dizabilități (proiectul COMBAT).
* Formarea profesională a personalului din sistemul de incluziune socială.

Proiectele își propuneau și realizarea de studii în domeniu (privind nevoile, atitudinea față de muncă a grupului țintă, barierele care restricționează accesul pe piața muncii a acestora, nevoile de formare profesională, percepția managerilor față de accesul pe piața muncii și păstrarea locurilor de muncă de către persoanele vulnerabile); dezvoltarea de strategii cu privire la integrarea persoanelor vulnerabile, care să reprezinte o baza de îmbunătățire a legislației din domeniul protecției sociale a persoanelor care părăsesc sistemul penitenciar, neexistând la momentul depunerii proiectului un sistem de protecție socială post-detenție bine structurat (proiectul CRED) și elaborarea de pachete de măsuri legislative ce vizează domeniul ocupării forței de muncă, formării profesionale şi accesibilizării locurilor de muncă pentru persoanele cu dizabilități (proiectul COMBAT).

Proiectele aveau în vedere și crearea de rețele de susținere a procesului de inserție socială a persoanelor vulnerabile prin implicarea actorilor relevanți în domeniu: angajatori, patronate, organizații sindicale, ONG-uri, a autorităților responsabile în domeniu, etc. vizând obținerea celor mai bune rezultate menite să asigure reușita reintegrării în comunitate și pe piața muncii a acestor persoane.

O parte din persoanele vulnerabile nu s-au angajat ulterior finalizării intervențiilor și nu lucrează nici în prezent, nefiind motivați să muncească și să își depășească situația (o parte din aceste persoane trăiesc în condiții precare), din vaste motive precum: consideră că locurile de muncă sunt sub așteptările lor, se complac în situația în care se află și beneficiază de vaste servicii sociale, în cazul tinerilor dezinstituționalizați, activitatea din centru nu îi obișnuiește pentru ceea ce urmează să întâlnească pe piața muncii, iar aceștia se obișnuiesc a trai din mila altora, salariile sunt prea mici, etc.

 Angajatorii se dovedeau a fi încă reticenți în a-i angaja pe cei vulnerabili, având așteptări prea mari de la aceștia, cu toate că nu pot fi comparați cu restul angajaților din nici un punct de vedere al evoluției profesionale. Aceste categorii de persoane au nevoie de înțelegere și acompaniere pentru a putea fi obținute rezultate favorabile.

Pentru **asigurarea bunăstării persoanelor vulnerabile** ar fi fost extrem de util încurajarea intervențiilor care vizează și dezvoltarea personală a persoanelor vulnerabile, îmbunătățirea stimei de sine, creșterea interesului față de modul în care arată, schimbarea mentalităților, stimularea interesului față de diversele acțiuni derulate pentru îmbunătățirea situației proprii (pentru succesul oricărei intervenții interesul trebuie să fie manifestat de beneficiarul final), prin consiliere psihologică.

Sunt necesare abordări integrate, prin colaborarea tuturor serviciilor sociale (inclusiv acțiunile de asigurare a nevoilor de bază), însă pentru reușita unei intervenții inițial trebuie identificați factorii care au stat la baza vulnerabilității și aplicarea de intervenții particularizate, pentru ca persoanele în cauză să depășească situația vulnerabilă. Prin POSDRU, persoanele vulnerabile au fost implicate în mare parte, în cadrul acelorași tipuri de intervenții, cu toate că prezentau nevoi specifice, ceea ce nu a dus la o îmbunătățire a situației critice în care acestea se aflau. În acest sens, sunt necesare strategii bine puse la punct, pe o perioadă mai îndelungată și implicarea autorităților locale, regionale și centrale cu atribuții în domeniul incluziunii sociale.

**Nivelul de îndeplinirea a indicatorilor**

Gradul de realizare[[9]](#footnote-10) al indicatorilor asumați în cadrul **proiectului CRED** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 500 | 560 | 112% |
| Numărul participanților la programele de calificare/recalificare destinate grupurilor vulnerabile, din care: persoane de etnie romă | 100 | 131 | 131% |
| Număr de persoane care au beneficiat de consiliere/orientare – acces pe piața muncii | 1200 | 1644 | 137% |
| Număr de participanți FSE – femei | 300 | 264 | 88% |
| Număr de participanți FSE – persoane de etnie romă | 200 | 906 | 453% |
| Indicatori adiționali |  |  |  |
| Număr de participanți informare piața muncii  | 4000 | 4856 | 121,40% |
| Număr de participanți educației pentru sănătate  | 2000 | 2120 | 106% |
| Număr participanți programe de prevenției  | 150 | 173 | 115,33% |
| Număr participanți întocmire plan de reinserția socială  | 800 | 1068 | 133,50% |
| Număr participanți specializare profesioniști  | 93 | 141 | 151,61% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 80%  | 108% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 80% | 120% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 10% | 10%[[10]](#footnote-11) | - |
| Ponderea persoanelor care în termen de 6 luni după participarea la programe integrate urmează o altă formă de pregătire | 10% | 8%[[11]](#footnote-12) | - |
| Număr de participanți la instruire care au găsit un loc de muncă în termen de 6 luni - acces pe piața muncii | 50 | 139 | 278%[[12]](#footnote-13) |
| Parteneri transnaționali implicați în proiect  | 2 | 2 | 100% |
| Indicatori adiționali |  |  |  |
| Număr de persoane asistate în centrele de incluziune socială  | 800 | 802 | 100% |
| Ponderea deținuților care și-au schimbat atitudinea negativă față de inserția pe piața muncii % ( dintr-un total de 1200) | 60%  | 139% | 231% |

În cazul indicatorilor de output, incluzând și indicatorii adiționali propuși, țintele au fost depășite, gradul de realizare variind între 106% și 453%, cu excepția indicatorului *Număr de participanți FSE – femei*, a cărui grad de realizare este de 88%. În ceea ce privesc indicatorii de rezultat, se poate observa că țintele au fost atinse, sau chiar depășite, cu excepția indicatorului *Ponderea persoanelor care în termen de 6 luni după participarea la programe integrate urmează o altă formă de pregătire,* a cărui valoare realizată este de 8% față de ținta de 10%.

**Nu sunt disponibile informații legate de rezultatele propuse și cele realizate aferente proiectelor implementate de către MMPS.**

În cazul **proiectului** **Acces îmbunătățit pe piața muncii**, Raportului Tehnic de Implementare pus la dispoziția echipei de evaluare nu este cel aferent ultimei cereri de rambursare, astfel nivelul de îndeplinire al indicatorilor este surprins conform Raportului Tehnic de Implementare intermediar. Gradul de realizare[[13]](#footnote-14) al indicatorilor asumați în cadrulproiectului se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 800 | 642 | 80,25% |
| Numărul participanților la programele de calificare/recalificare destinate grupurilor vulnerabile, din care: tineri care părăsesc sistemul de stat de protecție a copilului | 200 | 16 | 8% |
| Număr de participanți la instruire – acces pe piața muncii  | 800 | 642 | 80,25% |
| Număr de persoane care au beneficiat de consiliere/orientare – acces pe piața muncii | 800 | 684 | 85,50% |
| Număr de participanți FSE - femei | 400 | 606 | 151,50% |
| Indicatori adiționali |
| Ghid de bune practici în vederea promovării măsurilor active de incluziune socială | 1 | 1 | 100% |
| Studiu privind situația integrării sau reintegrării sociale a persoanelor care aparțin familiilor sărace sau a tinerilor de peste 18 ani care părăsesc sistemul instituționalizat de protecție a copilului | 1 | 1 | 100% |
| Analiza situației privind facilitarea accesului pe piața muncii a persoanelor care aparțin familiilor sărace sau a tinerilor de peste 18 ani care părăsesc sistemul instituționalizat de protecție a copilului, inclusiv analiza privind accesul la educație și pregătirea profesională a acestora | 1 | 1 | 100% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 100% | 100% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție a copilului | 100% | 100% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 50% | 0% | - |
| Ponderea persoanelor care în termen de 6 luni după participarea la programe integrate urmează o altă formă de pregătire (%) | 20% | 0% | - |
| Număr de participanți la instruire care au găsit un loc de muncă în termen de 6 luni - acces pe piața muncii  | 400 | 0 | 0% |
| Număr de participanți la instruire certificați – acces pe piața muncii | 800 | 642 | 80,25% |
| Parteneri transnaționali implicați în proiect | 1 | 1 | 100% |
| Indicatori adiționali |
| Centru de incluziune socială dedicat sprijinului psihologic și social pentru persoanele cu risc de excluziune socială  | 1 | 1 | 100% |
| Membri ai familiilor sărace care obțin calificare  | 600 | 628 | 104,67% |
| Planuri individualizate de servicii de ocupare elaborate  | 800 | 800 | 100% |

În cazul indicatorilor de output (de program), gradul de realizare variază între 8% și 85,5%, cu excepția unui singur indicator - *Număr de participanți FSE – femei,* a cărui grad de realizare este de aproximativ 150%. Țintele indicatorilor de output (adiționali) au fost atinse (grad de realizare de 100%).

În ceea ce privesc indicatorii de rezultat (de program), țintele au fost atinse în cazul a 3 din aceștia (*Ponderea participanților la programele de calificare/recalificare pentru grupurile vulnerabile care obțin certificare, Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție a copilului* și *Parteneri transnaționali implicați în proiect*), indicatorul *Număr de participanți la instruire certificați – acces pe piața muncii,* avea gradul de realizare de 80,25%, pe când în cazul celorlalți indicatori progresul era 0.

Gradul de realizare[[14]](#footnote-15) al indicatorilor asumați în cadrul **proiectului COMBAT** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 50 | 50 | 100% |
| Numărul participanților la programele de calificare/recalificare destinate grupurilor vulnerabile, din care: persoane cu dizabilități  | 50 | 50 | 100% |
| Număr de participanți la instruire – acces pe piața muncii  | 400 | 384 | 96% |
| Număr de persoane care au beneficiat de consiliere/orientare – acces pe piața muncii | 500 | 911 | 182,20% |
| Număr de participanți FSE - femei | 200 | 894 | 447% |
| Număr de participanți FSE - persoane cu dizabilități | 100 | 215 | 215% |
| Număr de locuri de muncă nou create – acces pe piața muncii | 4 | 25 | 625% |
| Indicatori adiționali |
| Studii cercetări și analize privind eficacitatea măsurilor și intervențiilor suport oferite persoanelor cu handicap  | 2 | 2 | 100% |
| Elaborarea ghidurilor privind locurile de muncă  | 4 | 5 | 125% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 80% | 80% | - |
| Număr de participanți la instruire certificați – acces pe piața muncii | 320 | 380 |  118,75% |
| Indicatori suplimentari  |  |  |  |
| Creșterea nivelului de informare a grupului ținta  | 30% | 30% | 100% |
| Număr specialiști care și-au îmbunătățit competențele  | 4 | 4 | 100% |

Țintele indicatorilor de output (de program și adiționali) au fost atinse și depășite, excepție făcând *Număr de participanți la instruire – acces pe piața muncii*, a cărui grad este de 96%. De asemenea, țintele indicatorilor de rezultat (de program și adiționali) au fost depășite.

**Îndeplinirea efectelor așteptate și neașteptate ale intervenției**

Printre **efectele așteptate** generate de intervențiile POSDRU, DMI 6.2 putem menționa:

* Creșterea calității vieții pentru persoanele aparținând grupurilor vulnerabile și creșterea gradului de participare a persoanelor vulnerabile pe piața muncii, prin angrenarea lor pe piața muncii și crearea de noi locuri de muncă.
* Îmbunătățirea infrastructurii sociale și creșterea calității serviciilor de informare și consiliere profesională.
* Creșterea accesului persoanelor vulnerabile la servicii de ocupare.
* Creșterea accesului la formare pentru persoane lipsite de calificare/ slab calificate.
* Creșterea şi dezvoltarea aptitudinilor şi calificărilor persoanelor aparținând grupurilor vulnerabile.
* Creșterea abilităților de identificare a unui loc de muncă, utilizând TIC.
* Creșterea gradului de angajabilitate al persoanelor vulnerabile.
* Dezvoltarea şi promovarea formelor alternative de ocupare, adaptate la nevoile persoanelor vulnerabile.
* Creșterea nivelului de informare și conștientizare a cetățenilor cu privire la discriminarea grupurilor vulnerabile.
* Scăderea discriminării în rândul societății civile și deschiderea angajatorilor de a angaja persoane vulnerabile, cu toate că reticența persistă în cazul unor situații izolate.
* Îmbunătățirea practicilor, procedurilor și instrumentelor de asistentă socială și intervenție individualizată post-penală, în cazul persoanelor care au părăsit sistemul penitenciar.

Intervențiile au generat și **efecte neașteptate**:

* Creșterea motivației, a stimei și încrederii în sine a persoanelor vulnerabile, ca urmare a derulării diverselor activități în cadrul proiectelor și a socializării.
* Stârnirea curiozității persoanelor vulnerabile și a dorinței de a fi implicate în activități similare.
* Conștientizarea de către persoanele vulnerabile a importanței educației și pregătirii profesionale.
* Schimbarea percepției persoanelor vulnerabile față de derulare unor activități profesionale în condiții legale.
* Acomodarea foștilor deținuți cu condițiile de lucru și conform cerințelor sociale.

Principalul efect neașteptat negativ a fost participarea la programele de formare profesională doar pentru a beneficia de subvenția acordată în acest sens și nicidecum dorința de a-și dezvolta anumite competențe, dar mai ales de a identifica un loc de muncă pentru asigurarea nevoilor traiului de zi cu zi.

Cu toate că prin POSDRU a generat manifestarea de efecte, care la o primă vederea trebuiau să asigure facilitatea accesului și participarea pe piața muncii a persoanelor vulnerabile, durabilitatea acestora este greu de apreciat, neexistând situații/informații care să dovedească ocuparea și menținerea acestora pe piața muncii, mai ales în condițiile în care anumite persoane nu fost motivate în a munci (așa cum este cazul persoanelor calificate care nu au profesat ulterior finalizării proiectelor sau au profesat pentru o perioadă scurtă și care odată cu încetarea acordării subvențiilor/stimulentelor să fi încetat orice formă de activitate).

1. Complementaritatea cu alte intervenții

În cadrul Centrului Român pentru Educație și Dezvoltare Umană au fost implicate o serie de proiecte care aveau ca și principal scop reinserția socială a persoanelor defavorizate, prin introducerea de noi programe și module educaționale, prin finanțări Phare, Leonardo, Grundtving, Fondul Europa, Unicef, etc.

Primăria Sectorului 4 a derulat intervenții care vizau campanii de sensibilizare și responsabilizare a comunității locale în legătură cu persoanele aflate în dificultate în vederea evitării marginalizării sociale a acestora (inclusiv a persoanelor cu dizabilități); integrarea familiilor de rromi în comunitate, dezvoltarea serviciilor socio-medicale prin includerea unui serviciu de ambulanta sociala pentru persoanele defavorizate; furnizarea programelor de formare profesională pentru copii/tineri proveniți din familii aflate in dificultate; reinserția socială a tinerilor care părăsesc sistemul rezidențial de protecție, având ca sursă de finanțare fondurile publice naționale și comunitare.

La nivelul Autorității Naționale pentru Persoanele cu Handicap (beneficiar de finanțare proiect Combat) au fost desfășurate proiecte cu finanțare națională şi europeană care vizau reglementarea domeniului privind persoanele cu dizabilității, dezvoltarea cadrului juridic corespunzător protecției persoanelor cu dizabilități, respectarea drepturilor acestora și măsuri de îmbunătățire a calității vieții persoanelor cu dizabilități.

1. Costurile implicate pe categorii de activități

Referitor la tipologia costurilor implicate, **bugetul este unul echilibrat, așa cum se vede in tabelul din anexa 8.6.,** în care domină cheltuielile cu personalul, relevând faptul că activitățile s-au desfășurat cu personal propriu, doar în cazul proiectului MMPS 2, ponderea cea mai mare este reprezentată de cheltuielile aferente activităților externalizate 48,18%.

Alte cheltuieli semnificative sunt cheltuieli aferente managementului de proiect, cheltuieli de tip FEDR și subvenții și burse.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Ulterior finalizării proiectelor, partenerii urmau să asigure resursele financiare, logistice și umane necesare în vederea derulării activităților, cu implicarea autorităților locale și regionale, ONG-urilor și entităților de cult relevante.

Rezultatele și bunele practici urmau a fi diseminate către toate părțile interesate și implicate în procesul de incluziune socială și profesională a persoanelor vulnerabile. Totodată, metodele și instrumentele de lucru puteau fi adaptate și asupra nevoilor prezente în rândul altor categorii de persoane vulnerabile. Astfel, se dorea ca proiectele sa aibă un efect de multiplicare, dorindu-se dezvoltare serviciilor sociale, iar efectele să fie propagate și asupra altor categorii de grupuri vulnerabile decât cele implicate în cadrul acestora. Aceste aspecte erau susținute și prin dezvoltarea parteneriatelor la nivel local, regional și transnațional, ceea ce ducea la intercorelarea acțiunilor furnizorilor de servicii sociale.

1. Lecții învățate

POSDRU a reprezentat un prim exercițiu în implementarea proiectelor cu finanțare europeană, experiența dobândită fiind folositoare în tot ceea ce presupune managementul de proiect, managementul parteneriatului și depășirea blocajelor apărute, indiferent de factorii care au favorizat aspectele problematice.

# **CONCLUZII**

Intervențiile POSDRU au fost binevenite pentru îmbunătățirea situației persoanelor vulnerabile, având în vederea nivelul de școlarizare scăzut al acestora, lipsa calificărilor și faptul că aceste categorii au nevoie de îndrumare în ceea ce privește accesul pe piața muncii. Accentul pus pe cursurile de formare profesională a ajutat în vederea calificării și dezvoltării unor abilități în rândul persoanelor aparținând grupurilor vulnerabile, însă aportul în vederea participării pe piața muncii este greu de apreciat în condițiile în care nu a existat obligativitatea angajării, cu atât mai mult cu cât există premisa că POSDRU a oferit o mulțime de cursuri și nu a asigurat evaluarea corecta a nevoilor din piață și nici nu a analizat în ce măsură cursurile erau potrivite pentru grupul țintă.

Efecte precum creșterea calității vieții sau creșterea gradului de participare a persoanelor vulnerabile pe piața muncii și durabilitatea acestora, sunt greu de analizat, neexistând un mecanism de urmărire a evoluției pe piața muncii a persoanelor vulnerabile și/sau de observare a modificărilor survenite în cadrul situațiilor personale și condițiilor de trai, fiind necesar a fi analizați o serie de factori în mod complementar (statutul pe piața muncii, ascensiune profesională, fluctuație/instabilitate profesională, acordarea de beneficii sociale, etc.) Altfel spus, *la nivel național se impune necesitatea interoperabilității informațiilor referitoare la persoanele vulnerabile, prin crearea unor baze de date complexe si actualizarea acestora în mod constant.*

**Anexa 8.6. Buget executat – Studiu de caz 6**

|  |  |  |  |  |  |
| --- | --- | --- | --- | --- | --- |
| Categorie cheltuieli | CRED (22459) | MMPS 1 – *date indisponibile* (58452) | MMPS 2 (58456) | Acces îmbunătățit pe piața muncii (23537) | COMBAT (23541) |
| **Valoare** | **Procentaj** | **Valoare** | **Procentaj** | **Valoare** | **Procentaj** | **Valoare** | **Procentaj** | **Valoare** | **Procentaj** |
| Valoare totală | 15.518.249,06 | n/a | - | - | 12.149.002,62 | n/a | 5.036.326,78 | n/a | 14.044.489,03 | n/a |
| Cheltuieli aferente activităților externalizate | 868.150,09 | 5,59% | - | - | 5.853.722,42 | 48,18% | 0,00 | 0,00% | 0,00 | 0,00% |
| Cheltuieli aferente managementului de proiect | 307.175,76 | 1,98% | - | - | 655.971,16 | 5,40% | 801.403,00 | 15,91% | 3.192.479,94 | 22,73% |
| Cheltuieli cu cazarea, transportul si diurna pentru participanți | 238.986,31 | 1,54% | - | - | 0,00 | 0,00% | 0,00 | 0,00% | 0,00 | 0,00% |
| Cheltuieli cu cazarea, transportul si diurna pentru personal | 453.478,03 | 2,92% | - | - | 0,00 | 0,00% | 266.365,91 | 5,29% | 0,00 | 0,00% |
| Cheltuieli cu personalul | 12.656.218,26 | 81,56% | - | - | 2.627.459,69 | 21,63% | 2.206.887,25 | 43,82% | 6.909.484,00 | 49,20% |
| Cheltuieli de comunicare, informare si publicitate pentru proiect, care rezulta din obligația beneficiarului | 66.532,00 | 0,43% | - | - | 0,00 | 0,00% | 77.049,56 | 1,53% | 1.514.587,34 | 10,78% |
| Cheltuieli de tip FEDR | 158.936,23 | 1,02% | - | - | 1.154.782,57 | 9,51% | 1.012.774,65 | 20,11% | 684.600,93 | 4,87% |
| Cheltuieli financiare si juridice | 0,00 | 0,00% | - | - | 0,00 | 0,00% | 64.320,00 | 1,28% | 8.474,00 | 0,06% |
| Cheltuieli generale de administrație | 346.532,66 | 2,23% | - | - | 342.297,78 | 2,82% | 152.994,92 | 3,04% | 538.023,17 | 3,83% |
| Cheltuieli pentru închirieri, amortizări și leasing | 241.988,70 | 1,56% | - | - | 33.119,00 | 0,27% | 91.269,20 | 1,81% | 586.418,42 | 4,18% |
| Subvenții și burse | 0,00 | 0,00% | - | - | 1.479.700,00 | 12,18% | 264.500,00 | 5,25% | 0,00 | 0,00% |
| Taxe | 15.960,00 | 0,10% | - | - | 1.950,00 | 0,02% | 1.570,00 | 0,03% | 610.421,23 | 4,35% |
| TVA eligibil | 164.291,02 | 1,06% | - | - | 0,00 | 0,00% | 97.192,29 | 1,93% | 0,00 | 0,00% |

# **Studiu de caz 7 – Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

Prezentul studiu de caz este unul multiplu, tratând două proiecte din cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs.

Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung a fost resimțite.

Concluziile studiului de caz vor contribui la conturarea răspunsurilor întrebărilor de evaluare:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul axei prioritare 6, DMI 6.2. au fost contractate 144 de proiecte, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Selecția proiectelor pentru prezentul studiu de caz s-a realizat având la baza criteriile rezultate în urma analizei portofoliului de proiecte, descrise în Anexa 6. Instrumente de evaluare DMI 6.2, atașată Raportului Inițial. Argumentele principale care stau la baza justificării selecției celor două proiecte sunt reprezentate de tipologia activităților derulate în cadrul acestora (realizarea de centre de incluziune pentru persoanele vulnerabile și furnizarea unor programe integrate de formare profesională,) și de diversitatea grupului țintă (cu accent, însă, pe persoane cu dizabilități și persoane de etnie romă).

În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă) și metoda interviului.

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect (Lei) | Valoare finanțare nerambursabilă UE(Lei) | Perioadă implementare |
| 23505/62849 | CIPS - Centre de Incluziune Profesională și Socială | Agenția Națională pentru Ocuparea Forței de Muncă | *Partener transnațional:** *Grupo SEC Formacion y Consultoria*

*Parteneri naționali:** Patronatul Național Român
* Consiliu Județean Giurgiu
* Primăria Comunei Frumușani
* Primăria Cervenia
* Primăria Jidvei
* UAT Făurei
* Primăria Siret
 | Sud Est, Sud Muntenia, Nord Est, Centru  | 18.254.965,00 | 15.697.034,00 | 03.01.2011-02.01.2014 |
| 23511/63444 | Împreună pentru un început sigur | Direcția de Asistență Socială și Medicală Cluj Napoca  | *Partener transnațional:* * *Totherham Metropolitan Borough Council*

*Parteneri naționali:** *Direcția de dezvoltare și Asistență Comunitară Arad*
* *Fundația Centrului de Resurse pentru Comunitățile de Romi*
* *Asociația de ajutor familial ASISTMED*
 | Nord Vest, Vest  | 17.805.712,00 | 13.455.513,00 | 01.04.2011-31.03.2014 |

# **PREZENTAREA PROIECTELOR**

**Obiectivul general** al proiectului cod **SMIS 23505, ID 62849 - CIPS - Centre de Incluziune Profesională și Socială,** implementat de Agenția Națională pentru Ocuparea Forței de Muncă (denumit în continuare **proiectul CIPS)**, este reprezentat de îmbunătățirea capacității solicitantului de a facilita accesul pe piața muncii a grupurilor vulnerabile.

**Obiectivele specifice**, care au contribuit la îndeplinirea obiectivului general constau în:

OS1: Analiza situației grupurilor vulnerabile.

OS2: Înființarea, dezvoltarea și susținerea a 6 centre de incluziune socio-profesionale pentru persoanele vulnerabile.

OS3: Schimbarea opiniei sociale privind grupurile vulnerabile.

OS4:Promovarea în rândul grupurilor vulnerabile a unui stil de viață sănătos, a informărilor privind riscurile îmbolnăvirii, părăsirii timpurii a scolii, în scopul combaterii disfuncțiilor sociale.

OS5: Dezvoltarea competențelor și calificărilor de baza a persoanelor aparținând grupului țintă, în vederea valorificării lor într-o ocupație.

**Categoriile de activități** planificate în faza de aplicație au inclus:

* Identificarea nevoilor prioritare a grupurilor vulnerabile.
* Înființarea și dezvoltarea centrelor de incluziune socială (inclusiv formarea profesională a personalului angajat);
* Derularea de campanii de sensibilizare în rândul angajatorilor și în rândul societății civile pentru prevenirea discriminării și excluziunii persoanelor vulnerabile;
* Derularea campaniilor de informare pentru prevenirea disfuncțiilor sociale precum: consumul de droguri, alcool, comiterea de infracționalități, etc.;
* Activități de informare și consiliere profesională a persoanelor încadrate în grupul țintă;
* Furnizarea de cursuri de formare profesională în vederea calificării și oferirea de sprijin financiar pentru facilitarea participării la programele de formare profesională.

**Grupul țintă** a inclus categorii de persoane vulnerabile precum:

* persoane cu dizabilități;
* persoane de etnie romă;
* tineri care părăsesc sistemul de stat de protecție a copilului;
* persoane dependente.

**Obiectivul general** al proiectului cod **SMIS 23511, ID 63444 - Împreună pentru un început sigur,** implementat de Direcția de Asistență Socială și Medicală Cluj Napoca (denumit în continuare **proiectul DASM)**, este reprezentat de dezvoltarea unui model integrat de incluziune socială și profesională a persoanelor de etnie romă și a persoanelor cu dizabilități.

**Obiectivele specifice**, care au contribuit la îndeplinirea obiectivului general constau în:

OS1: Asigurarea accesului la servicii de informare, mediere și consiliere profesională a persoanelor de etnie romă și a celor cu dizabilități.

OS2: Facilitarea accesului la programe de formare profesională în vederea calificării/recalificării a persoanelor de etnie romă și a persoanelor cu dizabilități.

OS3: Informarea și sensibilizarea managerilor publici și privați, reprezentanți ai ONG-urilor, angajați ai APL cu privire la problematica persoanelor de etnie romă și a persoanelor cu dizabilități.

**Categoriile de activități** planificate în faza de aplicație au inclus:

* Instruirea echipei de implementare;
* Analiza nevoilor grupurilor vulnerabile;
* Furnizarea ofertelor individualizate de formare profesională - dezvoltarea competențelor de bază și certificarea acestora, analiza aptitudinilor și înclinațiilor profesionale ale persoanelor vulnerabile;
* Furnizarea serviciilor de informare, consiliere vocațională și mediere pe piața muncii - evaluare ofertelor de pe piața muncii și orientarea persoanelor vulnerabile în funcție de potențialul acestora;
* Furnizarea programelor de formare profesională;
* Dezvoltarea relațiilor de cooperare între angajatori, asociații/patronate, organizații sindicale, ONG-uri și ați actori relevanți în domeniu în vederea identificării și susținerii oportunităților de ocupare pentru persoanele vulnerabile;
* Derularea campaniilor de informare și sensibilizare pentru schimbarea atitudinii sociale față de grupurile vulnerabile, țintite asupra angajatorilor și angajaților acestora, comunităților locale și asupra factorilor de decizie la nivel local și regional.

**Grupul țintă** a inclus categorii de persoane vulnerabile precum:

* Persoane de etnie romă;
* Persoane cu dizabilități; și
* Echipa de implementare.

# **ANALIZĂ**

1. Context și relevanță

Cele 2 proiecte selectate au la baza combaterea fenomenului de excluziune socială și facilitarea accesului pe piața muncii a persoanelor aparținând grupurilor vulnerabile, ca urmare a manifestării unor situații prin care participarea acestora pe piața muncii este îngreunată.

**Proiectul CIPS** are la baza problemele legate de marginalizarea și excluziunea socială și profesională a grupurilor vulnerabile – romi, tineri proveniți din sistemul instituționalizat, persoane cu dizabilități. Problemele pe care aceste categorii de persoane le întâmpină duc la o participare scăzută a acestora pe piața muncii, o serie de factori predominând:

* nivel educațional scăzut și lipsa calificărilor;
* existența stereotipurilor și a atitudinilor discriminatorii;
* nivel ridicat al șomajului sau nivel redus al veniturilor;
* servicii sociale slab dezvoltate și slaba colaborare a actorilor implicați în procesul de incluziune socială și profesională a grupurilor vulnerabile.

**Proiectul DASM** are la bază principalele probleme pe care persoanele de etnie romă le prezintă ca urmare a existenței unui nivel înalt al sărăciei, al excluziunii sociale și a marginalizării, survenind decalaje în dezvoltarea comunităților de romi și fiind menținută atitudinea discriminatorie față de aceste persoane. Slaba participare a persoanelor de etnie romă pe piața muncii accentuează aceste fenomene, fiind întâlniți frecvent factori precum:

* inactivitate profesională și lipsa experienței derulării unei activități profesionale cu forme legale – derularea de activități sub forma muncii ziliere, generând surse de venit ocazionale și condiții de viață precare, ca urmare a supraviețuirii din ajutoare sociale;
* nivel educațional redus și lipsa calificărilor profesionale;
* lipsa documentelor de identitate;
* reticența de a-și căuta un loc de muncă, ca urmare a unor eșecuri anterioare.

Totodată, proiectul are în vedere și necesitățile persoanelor cu dizabilități referitoare la accesul pe piața muncii, cu toate că dețin capacitate de muncă și prezintă potențial:

* lipsa adaptării ofertelor locurilor de muncă în funcție de calificările și abilitățile pe care persoanele cu dizabilități le prezintă;
* acces la informație redus și dificultăți în accesibilitatea instituțiilor publice;
* autoexcludere din diverse activități sociale, lipsa motivației și a încrederii în sine.

Proiectele selectate au avut ca obiectiv comun înlesnirea participării pe piața muncii a grupurilor vulnerabile, prin creșterea gardului de angajabilitate ca urmare a diverselor activități de pregătire profesională și a sprijinului oferit în vedere identificării unui loc de muncă și a menținerii acestui, dar și adaptarea locurilor de muncă în conformitate cu necesitățile specifice fiecărei categorii (persoane cu dizabilități).

În cazul proiectul DASM , unul dintre obiective a fost și schimbarea atitudinii grupurilor vulnerabile cu privire la muncă, valorificarea potențialului și recunoașterea abilităților deținute, în cazul persoanelor de etnie romă.

1. Actori implicați și resurse utilizate

**Actorii** implicați în cadrul proiectelor au inclus instituțiile publice din domeniul ocupării și incluziunii sociale a persoanelor deținute, a persoanelor de etnie romă și a persoanelor cu dizabilități.

**Resursele** necesare în implementarea proiectelor au vizat:

**Resurse umane** implicate în derularea activităților proiectelor. Acestea au inclus o echipă extinsă de personal cu atribuții în managementul proiectului, din partea fiecărui partener, dar și o echipa extinsă de voluntari, experți, specialiști și asistenți sociali, responsabili de activitățile de asistență, consiliere și orientare profesională, formarea profesională, etc..

**Resurse financiare** utilizate în implementarea proiectelor au fost:

**Proiect CIPS:**

* Fonduri nerambursabile UE: 15.697.034,00 lei
* Contribuție națională: 0,00 lei
* Contribuție beneficiar: 1.476.963,00 lei
* **Buget total: 18.254.965,00 lei**

**Proiect DASM:**

* Fonduri nerambursabile UE: 13.455.513,00 lei
* Contribuție națională: 1.266.056,00 lei
* Contribuție beneficiar: 300.440,00 lei
* **Buget total: 17.805.712,00 lei**

**Resurse materiale** au constat în birouri și mobilier de birou, calculatoare și dispozitive hardware periferice, telefon, fax, aplicații informatice, clădiri - săli de curs sau pentru activitatea de consiliere și orientare și după caz autovehicule, etc.

1. Mecanisme de implementare

Derularea proiectelor în condiții optime s-a datorat expertizei și experienței deținute de către partenerii proiectelor în desfășurarea activităților concepute pentru persoanele vulnerabile.

Totuși, accentul pus asupra derulării cursurilor de calificare în vaste domenii, a condus la situații în care evaluarea corectă a necesităților de pe piața muncii să nu fie asigurată sau la situații în care să nu fie analizată măsura în care cursurile era potrivite nevoilor, abilităților sau așteptărilor grupurilor țintă. Astfel, peroanele vulnerabile au fost calificate, însă ocuparea ulterioară a acestora nu s-a realizat.

Ca și în cazul altor proiecte ce au făcut obiectul unui studiu de caz, birocrația a dus la supra încărcarea beneficiarilor de finanțare, solicitând timp suplimentar în derularea activităților prevăzute.

1. Eficacitate și impact

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

Prin activitățile planificate în cadrul proiectelor selectate s-a urmărit facilitarea accesului și încurajarea participării pe piața muncii a persoanelor vulnerabile, pentru ca un număr cât mai mare de persoane beneficiare ale intervențiilor să fie capabile de a identifica un loc de muncă și a fi angrenate în activități profesionale recunoscute legal.

În acest sens au fost propuse abordări integrate în concordanță cu nevoile particulare ale acestor grupurilor țintă:

* Informarea, consilierea și medierea profesională (evaluare ofertelor de pe piața muncii și orientarea persoanelor vulnerabile în funcție de potențialul acestora).
* Organizarea cursurilor de formare profesională, pentru calificarea persoanelor;
* Înființarea Centrelor de Incluziune Socială (incluzând formarea profesională a personalului), și sprijinirea prin activitățile derulate în cadrul acestora a persoanelor vulnerabile;
* Derularea de campanii în rândul persoanelor vulnerabile pentru prevenirea disfuncțiilor sociale precum consumul de droguri, alcool, comiterea de infracționalități (proiectul CIPS).
* Formarea profesională a personalului din sistemul de incluziune socială.

Proiectele și-au propus și realizarea de studii în domeniu (privind nevoile, atitudinea față de muncă a grupului țintă, barierele care restricționează accesul pe piața muncii a acestora, nevoile de formare profesională, percepția managerilor față de accesul pe piața muncii și păstrarea locurilor de muncă de către persoanele vulnerabile), pentru o mai bună înțelegere a ceea ce presupune inserția pe piața muncii a persoanelor vulnerabile (proiectul DASM).

Proiectele avea în vedere și crearea de rețele de susținere a procesului de inserție socială a persoanelor vulnerabile prin implicarea actorilor relevanți în domeniu: angajatori, patronate, organizații sindicale, ONG-uri, a autorităților responsabile în domeniu, etc. vizând obținerea celor mai bune rezultate menite să asigure reușita reintegrării în comunitate și pe piața muncii a acestor persoane.

Măsurile POSDRU au fost binevenite, fiind o reală oportunitate la acel moment, iar pentru o unele persoane a fost asemenea unui rampe de pornire pentru dezvoltarea profesională. În ceea ce privește angrenarea pe piața muncii, unele persoane s-au angajat ca urmare a POSDRU și au profesat în domeniul în care au fost calificați, dar o mare parte din participanții la cursuri au emigrat și activează în alte domenii, în străinătate.

Pentru **asigurarea bunăstării persoanelor vulnerabile** ar fi fost extrem de util încurajarea intervențiilor care vizează și dezvoltarea personală a persoanelor vulnerabile, îmbunătățirea stimei de sine, creșterea interesului față de modul în care arată, schimbarea mentalităților, stimularea interesului față de diversele acțiuni derulate pentru îmbunătățirea situației proprii (pentru succesul oricărei intervenții interesul trebuie să fie manifestat de beneficiarul final), prin consiliere psihologică.

Intervențiile de facilitare a accesului pe piața muncii trebuie corelate cu cele de tipul a doua șansă, având în vedere nivel redus al școlarizării în rândul persoanelor vulnerabile, calificarea fiind ultima etapă de urmat. În cazul persoanelor cu dizabilități se menține și nevoia de accesibilizare a spațiilor publice și de adaptare a mijloacelor de transport, dar mai ales adaptarea locurilor de muncă, aspecte asupra cărora POSDRU a avut o influență redusă.

Sunt necesare abordări integrate, prin colaborarea tuturor serviciilor sociale (inclusiv acțiunile de asigurare a nevoilor de bază), însă pentru reușita unei intervenții inițial trebuie identificați factorii care au stat la baza vulnerabilității și aplicarea de intervenții particularizate, pentru ca persoanele în cauză să depășească situația vulnerabilă. Prin POSDRU, persoanele vulnerabile au fost implicate în mare parte, în cadrul acelorași tipuri de intervenții, cu toate că prezentau nevoi specifice, ceea ce nu a dus la o îmbunătățire a situației critice în care acestea se aflau. În acest sens, sunt necesare strategii bine puse la punct, pe o perioadă mai îndelungată și implicarea autorităților locale, regionale și centrale cu atribuții în domeniul incluziunii sociale.

**Nivelul de îndeplinirea a indicatorilor**

Gradul de realizare[[15]](#footnote-16) al indicatorilor asumați în cadrul **proiectului CIPS** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 300 | 331 | 110,33% |
| Numărul participanților la programele de calificare/recalificare destinate grupurilor vulnerabile, din care: persoane de etnie romă | 60 | 65 | 108,33% |
| Numărul participanților la programele de calificare/recalificare destinate grupurilor vulnerabile, din care: tineri care părăsesc sistemul de stat de protecție a copilului | 10 | 15 | 150% |
| Numărul de persoane dependente sprijinite  | 100 | 113 | 113% |
| Număr de participanți la instruire – acces pe piața muncii | 30 | 0 | 0% |
| Număr de persoane care au beneficiat de consiliere/orientare – acces pe piața muncii | 900 | 1171 | 130,11% |
| Număr de participanți FSE – femei | 450 | 1240 | 275,56% |
| Număr de participanți FSE - persoane cu dizabilități | 30 | 50 | 166,67% |
| Număr de participanți FSE – persoane de etnie roma | 180 | 299 | 166,11% |
| Număr de locuri de muncă nou create – acces pe piața muncii  | 30 | 30 | 100% |
| Indicatori adiționali  |  |  |  |
| Număr ore consiliere individuală pentru grupurile vulnerabile | 900 | 1171 | 130,11% |
| Număr ore formare profesională pentru grupurile vulnerabile | 5940 | 7800 | 131,31% |
| Centre de incluziune socio-profesională | 6 | 558 | 9300% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 30% | 95,77% |  |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 20% | 20,82% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: tineri care părăsesc sistemul de stat de protecție | 3% | 4,10% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 15% | 7,17% | - |
| Număr de participanți la instruire care au găsit un loc de muncă în termen de 6 luni - acces pe piața muncii | 30 | 6 | 20% |
| Parteneri transnaționali implicați în proiect - acces pe piața muncii | 1 | 1 | 100% |

Indicatorii de output (de program și cei adiționali) au fost depășiți. Gradul de realizare al indicatorilor de program variază între 100% și 275%, cu o excepție în care gradul de realizare este de 0% (indicatorul *Număr de participanți la instruire – acces pe piața muncii).* În cazul indicatorilor adiționali gradul de realizare variază între 130% și 9300% (indicatorul Centre de incluziune socio-profesională). Țintele indicatorilor de rezultat au fost atinse și depășite, cu excepția indicatorilor *Ponderea persoanelor care în termen de 6 luni după participarea la programe integrate şi-au găsit un loc de muncă (%)* ( valoare realizată de 7,17% fața de ținta de 15%) și *Număr de participanți la instruire care au găsit un loc de muncă în termen de 6 luni - acces pe piața muncii* (grad de realizare de 20%).

Gradul de realizare[[16]](#footnote-17) al indicatorilor asumați în cadrul **proiectului DASM** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 500 | 510 | 102% |
| Numărul participanților la programele de calificare/recalificare destinate grupurilor vulnerabile, din care: persoane de etnie romă | 300 | 301 | 100% |
| Numărul participanților la programele de calificare/recalificare destinate grupurilor vulnerabile, din care: persoane cu dizabilități | 200 | 209 | 104,50% |
| Număr de persoane care au beneficiat de consiliere/orientare – acces pe piața muncii | 5000 | 4625 | 92,50% |
| Număr de participanți FSE - persoane cu dizabilități | 1585 | 970 | 61,20% |
| Număr de participanți FSE – persoane de etnie roma | 3415 | 3653 | 106,97% |
| Indicatori adiționali |
| Manageri publici și privați, reprezentanți ONG, angajați APL informați cu privire la limitările persoanelor din grupurile vulnerabile în ceea ce privește accesul pe piața muncii | 72 | 418 | 580,60% |
| Participanți seminarii și workshopuri  | 132 | 183 | 138,64% |
| Conferințe  | 3 | 3 | 100% |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/recalificare pentru grupurile vulnerabile care obțin certificare | 80% | 100% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 60% | 100% | - |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane cu dizabilități  | 40% | 100% | - |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 10% | 10,48% | - |
| Indicatori adiționali | **Planificat** | **Realizat** | **Grad de realizare**  |
| Centru de informare și consiliere  | 1 | 1 | 100% |

Gradul de realizare a indicatorilor de output (de program) variază între aproximativ 61% și 107% (țintele indicatorilor: *Număr de persoane care au beneficiat de consiliere/orientare – acces pe piața muncii* și *Număr de participanți FSE - persoane cu dizabilități,* nu au fost atinse), iar în cazul indicatorilor de output (adiționali) variază între aproximativ 100% și 580%, pe când țintele indicatorilor de rezultat (de program și cei adiționali) au fost depășite.

**Îndeplinirea efectelor așteptate și neașteptate ale intervenției**

Printre **efectele așteptate** generate de intervențiile POSDRU, DMI 6.2 putem menționa:

* Îmbunătățirea infrastructurii sociale și creșterea calității serviciilor de informare și consiliere profesională.
* Creșterea accesului persoanelor vulnerabile la servicii de ocupare.
* Creșterea accesului la formare pentru persoane lipsite de calificare/ slab calificate.
* Creșterea şi dezvoltarea aptitudinilor şi calificărilor persoanelor aparținând grupurilor vulnerabile.
* Dezvoltarea şi promovarea formelor alternative de ocupare, adaptate la nevoile persoanelor vulnerabile.
* Creșterea nivelului de informare și conștientizare a cetățenilor cu privire la discriminarea grupurilor vulnerabile.
* Scăderea discriminării în rândul societății civile și deschiderea angajatorilor de a angaja persoane vulnerabile, cu toate că reticența persistă în cazul unor situații izolate.
* Îmbunătățirea practicilor, procedurilor și instrumentelor de asistentă socială și intervenție individualizată post-penală, în cazul persoanelor care au părăsit sistemul penitenciar.

Intervențiile au generat și **efecte neașteptate**:

* Creșterea motivației, a stimei și încrederii în sine a persoanelor vulnerabile, ca urmare a derulării diverselor activități în cadrul proiectelor și a socializării.
* Stârnirea curiozității persoanelor vulnerabile și a dorinței de a fi implicate în activități similare.
* Conștientizarea de către persoanele vulnerabile a importanței educației și pregătirii profesionale.
* Schimbarea percepției persoanelor vulnerabile față de derulare unor activități profesionale în condiții legale.

Principalul efect neașteptat negativ a fost participarea la programele de formare profesională doar pentru a beneficia de subvenția acordată în acest sens și nicidecum dorința de a-și dezvolta anumite competențe, dar mai ales de a identifica un loc de muncă pentru asigurarea nevoilor traiului de zi cu zi.

Cu toate că prin POSDRU a generat manifestarea de efecte, care la o primă vederea trebuiau să asigure facilitatea accesului și participarea pe piața muncii a persoanelor vulnerabile, durabilitatea acestora este greu de apreciat, neexistând situații/informații care să dovedească ocuparea și menținerea acestora pe piața muncii, mai ales în condițiile în care anumite persoane nu fost motivate în a munci (așa cum este cazul persoanelor calificate care nu au profesat ulterior finalizării proiectelor sau au profesat pentru o perioadă scurtă și care odată cu încetarea acordării subvențiilor/stimulentelor să fi încetat orice formă de activitate).

1. Complementaritatea cu alte intervenții

Proiectul derulat de către ANFOM este complementar cu activitățile derulate la nivel instituțional care vizează stimularea ocupării forței de muncă, prevenirea șomajului, pregătirea profesională a persoanelor aflate în căutarea uni loc de muncă, cu precădere în rândul persoanelor încadrate ca aparținând categoriilor vulnerabile.

În ceea ce privește proiectul implementat de Direcția de Asistență Socială și Medicală este complementar cu intervențiile concepute pentru persoanele vulnerabile, cu precădere persoanele de etnie romă și persoanele cu dizabilități și care vizează drepturile și beneficiile acestora, sprijin în vederea accesării resurselor comunitare, re/integrare socială și accesul pe piața muncii.

1. Costurile implicate pe categorii de activități

În cazul proiectului CIPS cele mai mari cheltuieli sunt reprezentate de cheltuielile aferente activităților externalizate 50,64%, urmate de cheltuielile cu personalul 24,62%.

În cazul proiectului DASM subvențiile și bursele reprezintă 31,69%, cheltuielile cu personalul 20,89%, iar cheltuielile de tip FEDR 14,80%.

Cheltuielile aferente managementului de proiect sunt în pondere scăzută 2,40% pentru proiectul CIPS, respectiv 2,98% pentru proiectul DASM.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Ulterior finalizării proiectelor, activitățile prevăzute de informare, consiliere profesională, acompaniere, mediere, formare, etc., urmau a fi continuate prin intermediul Centrelor de Incluziune Socială înființate și nu numai, dorindu-se abordarea măsurilor active de ocupare în asemenea manieră încât echilibrul între oferta de forță de muncă și pregătirea persoanelor aparținând grupurilor vulnerabile în concordanta cu nevoile pieței muncii, să fie asigurat.

Partenerii urmau să asigure resursele financiare, logistice și umane, necesare în vederea derulării activităților, cu implicarea autorităților locale și regionale, ONG-urilor și entităților de cult relevante.

1. Lecții învățate

POSDRU a reprezentat un prim exercițiu în implementarea proiectelor cu finanțare europeană, experiența dobândită fiind folositoare în tot ceea ce presupune managementul de proiect, managementul parteneriatului și depășirea blocajelor apărute, indiferent de factorii care au favorizat aspectele problematice.

# **CONCLUZII**

Intervențiile POSDRU au fost binevenite pentru îmbunătățirea situației persoanelor vulnerabile, având în vederea nivelul de școlarizare scăzut al acestora, lipsa calificărilor și faptul că aceste categorii au nevoie de îndrumare în ceea ce privește accesul pe piața muncii. Accentul pus pe cursurile de formare profesională a ajutat în vederea calificării și dezvoltării unor abilități în rândul persoanelor aparținând grupurilor vulnerabile, însă aportul în vederea participării pe piața muncii este greu de apreciat în condițiile în care nu a existat obligativitatea angajării, cu atât mai mult cu cât există premisa că POSDRU a oferit o mulțime de cursuri și nu a asigurat evaluarea corecta a nevoilor din piață și nici nu a analizat în ce măsură cursurile erau potrivite pentru grupul țintă.

Eficiența POSDRU poate fi considerată ca fiind redusă, raportându-ne la serviciile sociale deficitare ale sistemului de asigurare a sprijinului în rândul persoanelor vulnerabile (ca de exemplu furnizarea serviciilor sociale de ocupare: îndrumare, mediere, acompaniere, în mod constant) sau în rândul angajatorilor (prin stimulente financiare pentru o perioadă mai îndelungată) și în lipsa asigurării nevoile de bază a persoanelor vulnerabile (condiții mai bune de trai, infrastructură, etc.). De asemenea, neputând fi analizată durabilitatea efectelor, ca urmare la lipsei mecanismelor de urmărire a evoluției profesionale a persoanelor vulnerabile, este posibil ca efectele manifestate să fi fost limitate, producându-se pe o perioadă scurtă și neavând un impact real asupra situațiilor grupurilor țintă.

**Anexa 8.7. Buget executat – Studiu de caz 7**

|  |  |  |
| --- | --- | --- |
| Categorie cheltuieli | CIPS (23505) | DASM (23511) |
| **Valoare** | **Procentaj** | **Valoare** | **Procentaj** |
| Valoare totală | 11.347.754,64 | n/a  | 7.204.281,82 | n/a  |
| Cheltuieli aferente activităților externalizate | 5.747.029,26 | 50,64% | 1.329.445,49 | 18,45% |
| Cheltuieli aferente managementului de proiect | 272.159,66 | 2,40% | 214.360,94 | 2,98% |
| Cheltuieli cu cazarea, transportul si diurna pentru participanți | 319.014,91 | 2,81% | 16.805,08 | 0,23% |
| Cheltuieli cu cazarea, transportul si diurna pentru personal | 280.002,05 | 2,47% | 91.003,72 | 1,26% |
| Cheltuieli cu personalul | 2.794.310,11 | 24,62% | 1.505.111,12 | 20,89% |
| Cheltuieli de comunicare, informare si publicitate pentru proiect, care rezulta din obligația beneficiarului | 92.110,64 | 0,81% | 20.824,00 | 0,29% |
| Cheltuieli de tip FEDR | 449.657,67 | 3,96% | 1.066.230,83 | 14,80% |
| Cheltuieli financiare si juridice | 0,00 | 0,00% | 0,00 | 0,00% |
| Cheltuieli generale de administrație | 255.423,94 | 2,25% | 179.083,96 | 2,49% |
| Cheltuieli pentru închirieri, amortizări și leasing | 87.694,87 | 0,77% | 90.068,90 | 1,25% |
| Subvenții și burse | 0,00 | 0,00% | 2.283.003,00 | 31,69% |
| Taxe | 0,00 | 0,00% | 0,00 | 0,00% |
| TVA eligibil | 1.050.351,53 | 9,26% | 408.344,78 | 5,67% |

# **Studiu de caz 8 - Axa prioritară 6. Promovarea incluziunii socialeDMI 6.2. „Îmbunătăţirea accesului și a participării grupurilor vulnerabile pe piața muncii”**

# **INTRODUCERE, SCOPUL STUDIULUI DE CAZ, JUSTIFICAREA SELECȚIEI ȘI METODOLOGIA UTILIZATĂ**

Prezentul studiu de caz este unul simplu, tratând proiectul ***Hai să dăm mână cu mână, să pășim în viață ÎMPREUNĂ,*** implementat în cadrul Axei prioritare 6. Promovarea incluziunii sociale, DMI 6.2 „Îmbunătăţirea accesului și a participării grupurilor vulnerabile pe piața muncii”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare pe care le redăm mai jos:

1. Care este progresul înregistrat din perspectiva obiectivelor specifice, de la momentul adoptării PO?
2. În ce măsură progresul observat este atribuit POSDRU?
3. În ce măsură există și alte efecte, pozitive sau negative?
4. În ce măsură efectul depășește granița zonei sau a sectorului sau afectează alte grupuri, nevizate de intervenție?
5. În ce măsură sunt efectele durabile pe o perioadă mai lungă de timp?
6. Ce mecanisme facilitează efectele? Care sunt caracteristicile cheie contextuale pentru aceste mecanisme?
7. În ce măsură sunt justificate costurile implicate, având în vedere schimbările /efectele /rezultatele înregistrate?
8. Dacă și în ce măsură lucrurile ar fi putut fi făcute mai bine?

În cadrul Axei Prioritare 6, DMI 6.2. au fost contractate 144 de proiecte, care cumulează o valoare totală a proiectelor de aproximativ 1 miliard 400 milioane lei. Valoarea finanțării nerambursabile UE variază între aproximativ 1 milion 200 de mii de lei și 147 milioane lei, reprezentând aproximativ 47,32% din alocarea aferentă axei prioritare 6.

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 6. Instrumente de evaluare DMI 6.2.*, atașată Raportului Inițial. Argumentul principal care stă la baza justificării selecției acestui proiect îl reprezintă tipologia grupului țintă (grupuri vulnerabile reprezentate de persoane tinere cu dizabilități și tineri proveniți din centrele de plasament).

Metodologia utilizată în prezentul studiu de caz combină analiza documentară (documente de proiect puse la dispoziție de către autoritatea contractantă, materiale de informare despre proiect disponibile online) cu observații preluate din sondajului de opinie și interviul cu reprezentantul ANPDCA.

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri  | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 9948/ 40813 | Hai să dăm mână cu mână, să pășim în viață ÎMPREUNĂ | Asociația Tineri Întreprinză tori CONCORDIA | P1. Association Multimedia Emploi – AME, FranțaP2. Asociația Centrul Regional de Inițiere şi Servicii din Sighetu Marmației P3. Asociația Institutul pentru Politici Sociale din București P4. Asociația Femeilor Rome din București P5. Asociația pentru Comunitate şi Familie 2006 din Constanța P6. Asociația Profesională Neguvernamentală de Asistenţă̆ Socială ASSOC din Baia Mare  | Multi-regional (județele București, Brașov, Maramureș, Constanța) | 2.660.364,99 | 2.188.602,00 | 31.08.2009 - 31.08.2012 |

# **PREZENTAREA PROIECTULUI**

**Obiectivul general** al proiectului îl reprezintă configurarea unui sistem de sprijin integrat pentru promovarea participării la viața socială şi accesul pe piața muncii al tinerilor proveniți din instituțiile de plasament și al tinerilor cu dizabilități.

**Obiectivele specifice asumate în cadrul proiectului sunt:**

**OS1:** Sprijinirea şi încurajarea persoanelor tinere provenite din centrele de plasament şi a celor cu dizabilități în descoperirea metodelor de a interacționa cu societatea, dezvoltarea responsabilității proprii şi a unui stil de viată̆ bine adaptat din punct de vedere social.

**OS2:** Înființarea unui centru online de formare profesională pentru a facilita accesul la educație în principal al tinerilor din zonele rurale și al celor cu dificultăți de deplasare.

**OS3:** Încurajarea şi sprijinirea antreprenoriatului prin consiliere profesională, juridică și prin sprijin financiar acordat tinerilor cu spirit întreprinzător în vederea demarării unei afaceri.

**OS4:** Crearea unei platforme pentru dialogul între tineri – persoane cu dizabilități și tineri proveniți din centrele de plasament – şi între persoane fără̆ „handicapuri fizice, morale sau sociale” – populația majoritară. Reducerea prejudecaților și a barierelor sociale, atât în rândul populației cât şi al angajatorilor.

**OS5:** Dezvoltarea standardelor de calitate a serviciilor de integrare pe piața muncii asigurate de furnizorii de servicii sociale.

**Categorii de activități planificate:**

* Activități de management și monitorizare a proiectului;
* Activități de promovare și informare;
* Organizarea a 4 tabere (a câte 7 zile) pentru 45 de tineri din fiecare regiune proveniți din centrele de plasament (25) și tineri cu dizabilități (20);
* Activități de training și seminar cu tineri proveniți din centrele de plasament din cele 4 regiuni;
* Cursuri de educație și formare profesională (11 calificări) pentru tineri din toate cele 4 regiuni și curs pentru formatorii din economia socială (organizat de colaborator extern);
* Înființarea unui centru online de formare profesională în regiunea 2 (presupune achiziționarea unei locații);
* Organizarea a 4 târguri de joburi (câte unul în fiecare regiune);
* Activități de consiliere și consultanță pentru dezvoltarea antreprenorialului;
* Seminarii, workshopuri și masă rotundă cu partenerii proiectului;
* Activități legate de evaluarea impactului intervențiilor din proiect.

**Grupul țintă** este reprezentat de comunități vulnerabile din mediul rural și urban care includ persoane tinere cu dizabilități și persoane care provin din sistemul instituționalizat de protecție a copilului.

1. **ANALIZĂ**
2. Context și relevanță

Proiectul este propus în contextul unei analize realizate de beneficiar, a cărei concluzie este că grupurile țintă selectate în proiect reprezintă unele dintre categoriile cele mai expuse riscului de excluziune socială din rândul persoanelor vulnerabile.

Conform cererii de finanțare, principala problemă vizată de proiect se referă la fenomenul discriminării, care are drept consecință excluderea de pe piața muncii a persoanelor cu dizabilități și a tinerilor proveniți din centrele de plasament. Proiectul identifică nevoia de a crea și implementa servicii alternative care să ghideze și să autonomizeze aceste grupuri vulnerabile, mediind între aceștia și angajatori, dar ținând cont în principal de nevoile și circumstanțele primilor (adaptare rezonabilă).

Totodată, proiectul identifică o serie de disfuncționalități la nivel de regiuni și își propune ca, prin programele integrate pe care le oferă, să contribuie la diminuarea acestora, astfel: reducerea muncii nefiscalizate și a numărului mare de lucrători sezonieri din rândul tinerilor, reconversia profesională a tinerilor cu calificări care nu sunt cerute de piața muncii locală, îmbunătățirea calității serviciilor de integrare și a celor suport prin ghiduri în care se elaborează standarde – de exemplu, pentru adaptarea locurilor de muncă pentru persoanele cu dizabilități, propuneri pentru îmbunătățirea cadrului normativ prin diversificarea acordurilor contractuale (antreprenoriat, muncă asistată la domiciliu, acorduri alternative). Mai mult, cursurile și programele care fac obiectul proiectului sunt oferite în cadrul unui centru online, lucru menit să faciliteze accesul la formare profesională și dezvoltare, în special pentru tinerii cu dizabilități, astfel încât aceștia să poată contracta munca la domiciliu, în special în domeniul IT.

În contextul unei slabe și foarte slabe pregătirii a mediului educațional românesc pentru integrarea copiilor și tinerilor cu dizabilități (în cererea de finanțare se arată că mai mult de 21.000 de copii, indiferent de tipul dizabilității, încă frecventează școli „speciale” segregate), aceștia sunt expuși unui sistem care oferă educație de calitate slabă, sub nivelul standardelor acceptate. Ghidurile elaborate de experți din cadrul proiectului vin să propună o serie de măsuri care țintesc crearea de oportunități pentru a promova accesul egal pe piața muncii al tinerilor cu dizabilități.

1. Actori implicați și resurse utilizate

**Diversitatea instituțională a proiectului este limitată.** Proiectul reprezentă un parteneriat exclusiv între ONG-uri, dintre care 5 sunt organizații cu experiență și expertiză în lucrul cu diferite categorii de persoane vulnerabile, iar unul reprezintă o organizație franceză (partener transnațional), cu experiență de dezvoltarea de programe europene și servicii de recrutare care includ *matchmaking* și dezvoltarea de stagii de practică.

**Ca stakeholderi ai proiectului** au fost identificați: experți în formare profesională, acompaniere și asistență socială angajați sau colaboratori pe durata proiectului, beneficiarii proiectului constând în persoane din grupuri vulnerabile, din categoriile menționate mai sus, angajatori, patronate, organizații sindicale, ONG-uri (asociații şi fundații), administrații locale, regionale și centrale, în special agenții și instituții cu rol de elaborarea de strategii și cu rol executiv în domeniile vizate, publicul larg.

**Resursele utilizate în implementarea proiectului au constat în:**

**Resurse umane** implicate în derularea activităților proiectelor. Acestea au i

nclus echipa de management a proiectului (5 persoane) și echipa extinsă formată din experți și coordonatori. personal cu atribuții legate direct de activitățile de recrutare, consiliere, formare profesională.

**Resurse financiare** utilizate în implementarea proiectelor au fost:

* Fonduri nerambursabile UE: 2.188.602 lei
* Contribuție națională: 205.800 lei
* Contribuție beneficiar: 50.994 lei
* **Buget total: 2.660.364,99 lei**

**Resursele materiale** puse la dispoziția proiectului au constat în birouri funcționale, dotate cu conexiune la internet, puse la dispoziție de parteneri pe întreaga durată a proiectului și baze de date.

1. Mecanisme de implementare

Ca **mecanism de implementare**, sunt de notat câteva **aspecte** pe care beneficiarul le prezintă ca mecanisme de **succes pentru intervențiile planificate în cadrul proiectului**:

* Activitățile de mentorat, training și consiliere psiho-pedagogică au fost oferite tinerilor post-instituționalizați și celor cu dizabilități în contextul unor „tabere” regionale;
* Includerea membrilor familiei pentru tinerii cu dizabilități și expunerea acestora la activități de informare și conștientizare asupra procesului de integrare socială a acestor tineri;
* Complementar centrului de formare profesională online (localizat în Brașov), a fost creat și un centru acreditat de evaluare a competențelor.

Nu sunt suficiente informații pentru a putea identifica **problemele întâmpinate** în implementarea proiectului sau pentru a aprecia în detaliu nivelul logicii de intervenție. **Obiectivele specifice propuse răspund într-un grad rezonabil nevoilor identificate în rândul grupurilor țintă**, iar activitățile planificate au fost definite coerent, în concordanță cu obiectivele specifice ale proiectului

1. Eficacitate și impact

Nu sunt disponibile informații suficiente pentru a putea analiza eficacitatea, eficiența și impactul proiectului.

**Nivelul de îndeplinirea a indicatorilor**

În lipsa documentației relevante, nu se poate menționa nivelul de îndeplinire a indicatorilorproiectului,dar se pot face două aprecieri pe marginea țintelor planificate aferente indicatorilor selectați. Astfel, se remarcă:

* **o sub-dimensionare a categoriei persoane cu dizabilități** pentru un proiect a cărui misiune o reprezintă oferirea unui sistem integrat de sprijin pentru tinerii din grupurile vulnerabile, incluzând tinerii cu dizabilități;
* **erori de abordare a țintelor** legate de indicatorii de rezultat care nu sunt redate sub formă de ponderi.

Țintele indicatorilor[[17]](#footnote-18) asumați în cadrul proiectului se regăsesc în tabelul de mai jos, însă lipsa disponibilități raportului final de implementare face imposibilă observarea realizării țintelor, respectiv a gradului de realizare.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Numărul participanților la programele de calificare/recalificare destinate grupurilor vulnerabile | 476 | **-** | **-** |
| Numărul participanților la programele de calificare/recalificare destinate grupurilor vulnerabile, dintre care: persoane de etnie romă | 120 | **-** | **-** |
| Numărul participanților la programele de calificare/recalificare destinate grupurilor vulnerabile, dintre care: persoane cu dizabilități | 94 | **-** | **-** |
| Numărul participanților la programe de calificare / recalificare destinate grupurilor vulnerabile, dintre care: tineri care părăsesc sistemul de stat de protecție a copilului | 262 | **-** | **-** |
| Numărul persoanelor dependente sprijinite | 1248 | **-** | **-** |
| Numărul persoanelor dezavantajate sprijinite | 933 | **-** | **-** |
| Numărul persoanelor dezavantajate sprijinite, dintre care femei | 910 | **-** | **-** |
| Numărul persoanelor dezavantajate sprijinite, dintre care persoane de etnie romă | 440 | **-** | **-** |
| Numărul persoanelor dezavantajate sprijinite, dintre care persoane cu dizabilități | 110 | **-** | **-** |
| Numărul persoanelor dezavantajate sprijinite, dintre care tineri care părăsesc sistemul de stat de protecție | 128 | **-** | **-** |
| Numărul persoanelor dezavantajate sprijinite, dintre care dintre care alte persoane dezavantajate | 593 | **-** | **-** |
| Numărul de locuri de muncă protejate | 252 | **-** | **-** |
| Indicatori de rezultat | **Planificat** | **Realizat** | **Grad de realizare** |
| Ponderea participanților la programele de calificare/ recalificare pentru grupurile vulnerabile | 476  | **-** | **-** |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane de etnie romă | 120 | **-** | **-** |
| Ponderea participanților la programele de calificare/recalificare pentru grupurile vulnerabile care obțin certificare, din care: persoane cu dizabilități | 94 | **-** | **-** |
| Ponderea participanților la programele de calificare/ recalificare pentru grupurile vulnerabile care obțin certificare, dintre care: tineri care părăsesc sistemul de stat de protecție | 262 | **-** | **-** |
| Ponderea persoanelor care în termen de 6 luni după participarea la programe integrate şi-au găsit un loc de muncă (%) | 333 | **-** | **-** |
| Indicatori adiționali de output | **Planificat** | **Realizat** | **Grad de realizare** |
| Numărul persoanelor care participă la programe de formare pentru formatori | 200 | **-** | **-** |
| Numărul tinerilor care vor beneficia de consiliere socio-profesională | 780 | **-** | **-** |
| Numărul experților care vor acorda consiliere socio-medico-profesională | 52 | **-** | **-** |
| Numărul tinerilor din cele 2 grupuri dezavantajate care iau parte la studii și expertiză | 440 | **-** | **-** |
| Numărul studenților viitori formatori în economia socială (voluntari) | 12 | **-** | **-** |
| Indicatori adiționali de rezultat | **Planificat** | **Realizat** | **Grad de realizare** |
| Numărul persoanelor din cele 2 grupuri dezavantajate care vor lua parte la seminarii | 240 | **-** | **-** |
| Numărul membrilor/persoanelor din cele 2 grupuri dezavantajate care vor beneficia de consiliere | 320 | **-** | **-** |
| Numărul tinerilor viitori manageri | 56 | **-** | **-** |
| Numărul formatorilor care vor absolvi cursurile de formatori în economia socială | 100 | **-** | **-** |
| Numărul persoanelor din parteneriatul trans-național care participă la schimbul internațional de bune practici | 301 | **-** | **-** |

Referitor la rezultatele anticipate ale intervențiilor planificate în proiect, se remarcă formulări vagi, ca de exemplu „folosirea cu succes a activității de mentor, în acordarea de ajutor tinerilor dezavantajați” sau formulări inadecvate, cu un grad de generalitate ridicat și nerealiste raportat la nivelul proiectului („o piață a muncii calificată în 4 regiuni”).

1. Complementaritatea cu alte intervenții

Proiectul este complementar cu activitățile derulate de către beneficiarul de finanțare, în domeniul incluziunii tinerilor (post instituționalizați, dizabilități), putând fi enumerate: campanii de informare cu privire la oportunitățile și cerințele de angajare a tinerilor absolvenți; desfășurarea taberelor de tineret în mediul rural; asistență pe calculator pentru persoanele cu dizabilități, tineret în acțiune – schimb de experiență pentru tineret.

1. Costurile implicate pe categorii de activități

Din valoarea totală bugetată, ponderea cea mai mare a cheltuielilor este reprezentată de cheltuielile cu personalul 50,97% relevând faptul că activitățile s-au desfășurat cu personal propriu.

Cheltuielile de tip FEDR reprezintă 15,77%, iar cheltuielile aferente managementului de proiect sunt în pondere scăzută, reprezentând 3,59%.

1. Sustenabilitate, propagare și posibilități de multiplicare a acțiunilor care au dus la succesul intervențiilor

Conform cererii de finanțare, ulterior finalizării proiectului activitățile derulate vor deține caracter de continuitate, după cum urmează:

* Derularea activităților în structuri de informare și sprijin pentru tineri post instituționalizați și cu dizabilități;
* Creșterea sensibilizării publicului larg cu privire la situația tinerilor vulnerabili;
* Dezvoltarea serviciilor dedicate grupului vulnerabil: reabilitare, dezvoltare abilități personale și de adaptare;
* Susținerea și încurajarea integrării în societate și pe piața muncii prin utilizarea modalităților alternative;
* Dezvoltarea formelor alternative de ocupare în sectorul public;
* Dezvoltarea rețelelor de cooperare, pentru a crea modele inovatoare de integrare pe piața muncii a grupurilor vulnerabile și pentru a spori cooperarea dintre diverșii actori implicați în procesul de incluziune socială și de ocupare, la nivel local, regional, naţional și internațional;
* Derularea activităților prin intermediul Centrului de Formare Online, astfel încât tinerii din centrale de plasament și cei cu dizabilități să îți îmbunătățească competențele de gestionare a propriei vieți și vor beneficia de sprijin pentru definirea studiilor și a activității profesionale.

Sustenabilitatea financiară urma a fi asigurată prin atragerea de fonduri nerambursabile, prin implementarea unor proiecte similare, prin derularea cursurilor de formare profesională cu plată, dar și a activităților de consiliere și consultanță (juridică, financiară, etc.), de către partenerii proiectului, dar și prin atragerea de sprijin financiar din partea autorităților publice și a mediului de afaceri.

1. **CONCLUZII**

Prin implementarea proiectului se creează premisele îmbunătățirii situațiilor a două categorii de persoane vulnerabile - tineri proveniți din sistemul de protecție a copilului / tineri din centrele de plasament, respectiv tineri cu dizabilități. Aceste categorii sunt expuse riscului de excluziune socială, mai ales în contextul în care deplasarea acestora este imposibilă ca urmare a existenței unui handicap, manifestându-se și fenomenul inaccesibilității pieței muncii. Proiectul aduce în prim plan o abordare inovativă, prin activitățile derulate exclusiv online, ceea ce facilitează accesul larg al persoanelor încadrate în grupul țintă, menite să le dezvolte acestora competențele, prin oferirea de servicii integrate, dar și prin încurajarea formelor alternative de angajare.

**Anexa 8.8. Buget executat – Studiu de caz 8**

|  |  |
| --- | --- |
| Categorie cheltuieli | Hai să dăm mână cu mână, să pășim în viață ÎMPREUNĂ (9948) |
| **Valoare** | **Procentaj** |
| Valoare totală | 2.458.421,38 | n/a  |
| Cheltuieli aferente activităților externalități | 89.718,93 | 3,65% |
| Cheltuieli aferente managementului de proiect | 88.318,55 | 3,59% |
| Cheltuieli cu cazarea, transportul si diurna pentru participanți | 153.542,76 | 6,25% |
| Cheltuieli cu cazarea, transportul si diurna pentru personal | 125.370,46 | 5,10% |
| Cheltuieli cu personalul | 1.253.045,34 | 50,97% |
| Cheltuieli de comunicare, informare si publicitate pentru proiect, care rezulta din obligația beneficiarului | 28.381,22 | 1,15% |
| Cheltuieli de tip FEDR | 387.735,13 | 15,77% |
| Cheltuieli financiare si juridice | 32.258,34 | 1,31% |
| Cheltuieli generale de administrație | 158.075,15 | 6,43% |
| Cheltuieli pentru închirieri, amortizări și leasing | 96.230,75 | 3,91% |
| Subvenții și burse | 22.724,75 | 0,92% |
| Taxe | 23.020,00 | 0,94% |
| TVA eligibil | 0,00 | 0,00% |

# **Abordare metodologică privind realizarea studiilor de caz**

1. Abordare

Studiile de caz au fost incluse în metodologia de evaluare în principal pentru a investiga și a oferi o înțelegere a mecanismului de producere a efectelor, diferențele între tipurile de investiții, între tipurile de beneficiari și modul în care aceste diferențe și factorii externi influențează lanțul cauzal și îndeosebi rezultatele și impactul, dar și pentru a înțelege în ce măsură lucrurile ar fi putut fi făcute mai bine. Nu în ultimul rând, studiile de caz au rolul de a permite o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung se produc.

Conform Ofertei Tehnice (OT), au fost prevăzute 8 studii de caz. Conform metodologiei de evaluare, studiul de caz a fost planificat ca metodă de evaluare pentru întrebările de evaluare (IE) 2 – 8, urmărind să fundamenteze concluziile privind efectele intervențiilor, durabilitatea rezultatelor și mecanismele de implementare și de producere a efectelor.

1. Criterii de selecție a studiilor de caz

Selecția proiectelor incluse în studiile de caz s-a bazat pe un set de criterii, rezultat în urma analizei inițiale a portofoliului de proiecte, după cum urmează:

* **Tipologia operațiunilor finanțate prin DMI**: S-a avut în vedere ca studiile de caz să cuprindă toate tipurile de intervenții, incluzând proiecte din toate tipurile de apeluri acoperite de DMI 6.2:
* Dezvoltarea programelor specifice, inclusiv stimulente pentru angajatori, pentru (re)integrarea pe piața muncii a grupurilor vulnerabile, în special a populației rome, persoanelor cu dizabilități şi tinerilor peste 18 ani care au părăsit sistemul de stat de protecție a copilului;
* Programe de formare pentru dezvoltarea competențelor şi calificărilor de bază pentru grupurile vulnerabile;
* Măsuri de acompaniere în vederea identificării şi menținerii unui loc de muncă (sprijin pentru membrii de familie aflați în îngrijire, servicii de asistență şi alte activități asociate care permit individului să participe pe piața muncii);
* Sprijin special pentru dezvoltarea unor noi locuri de muncă protejate în întreprinderi.

Sunt acoperite toate apelurile cu un singur proiect, iar din apelurile cu mai multe proiecte, sunt selectate mai multe proiecte relevante.

* ***Dimensiunea proiectelor (finanțării) este acoperită echilibrat***. Astfel, sunt incluse toate proiectele strategice cu valori mari, dar și proiecte cu valori medii sau cele mai mici valori din cadrul apelurilor competitive, astfel încât să fie asigurată reprezentativitatea acestora.
* ***Dimensiunea grupului țintă***: Au fost selectate atât proiecte care s-au adresat unui număr mare de beneficiari din categorii diverse (persoane vulnerabile, experți etc.), cât și proiecte care s-au concentrat pe tratarea unui grup restrâns de persoane dintr-o anumită categorie sau localitate/regiune.
* ***Distribuția regională:*** S-a avut în vedere acoperirea tuturor regiunilor, precum și a mediilor urban și rural. S-a acordat atenție și identificării proiectelor care să evidențieze intervenții în zone defavorizate.

În plus față de aceste criterii, selecția a ținut cont de următoarele aspecte, pentru a evita duplicarea proiectelor selectate și pentru a asigura o cât mai bună reprezentare a intervențiilor:

* ***Diversitatea grupurilor țintă***. S-a avut în vedere asigurarea reprezentării mai multor categorii de grupuri țintă, grupate în următoarele tipuri:

|  |  |
| --- | --- |
| Tip | Categorie de grup țintă |
| Persoane vulnerabile | Persoane cu dizabilitățiPersoane de etnie romăPersoane aflate în detențieTineri post instituționalizațiPersoane dependenteAlte persoane din medii defavorizate, lipsite de calificare/slab calificate |
| Personal al entităților beneficiare | Personal al agențiilor publice/private care furnizează servicii sociale şi de ocupare a grupurilor vulnerabilePersonal al organizațiilor societății civileAlte categorii de personal angajat în cadrul Centrelor de Incluziune |
| Experți | Experți în incluziune socială și ocuparePersonal implicat în dezvoltarea și managementul programelor care vizează dezvoltarea strategiilor privind ocuparea grupurilor vulnerabile și incluziunea pe piața muncii |
| Alte categorii | Personal al autorităților publice locale |

* ***Diversitatea instituțională a beneficiarilor***. Se va avea în vedere asigurarea reprezentării mai multor categorii de beneficiari, din următoarele tipuri:

|  |  |
| --- | --- |
| Tip | Categorie de beneficiar |
| Autorități/instituții publice centrale/naționale | Ministerul Muncii și Protecției Sociale;Agenția Națională pentru Ocuparea Forței de MuncăAutoritatea Națională pentru drepturile Persoanelor cu Dizabilități, Copii și AdopțiiAgenții, structuri subordonate administrației publice centrale și alte organisme publice cu atribuții în ocupare și incluziune socială |
| Autorități/instituții/ unități publice de la nivel local | Consilii județene și locale, primăriiDirecții de Asistență Socială și Protecția Copilului |
| Persoane juridice de drept privat și utilitate publică | Entități cu rol în incluziune socială și dezvoltare regională |
| Organizații non-guvernamentale | Organizații non-guvernamentale cu atribuții în formarea și incluziunea persoanelor vulnerabile |
| Întreprinderi indiferent de natura capitalului şi forma de organizare şi asociații ale acestora | Furnizori de formare sau angajatori care creează locuri de muncă pentru persoanele din grupuri vulnerabile |

Pe lângă diversitatea beneficiarilor, studiile de caz au urmărit să acopere și parteneriatele între diferite categorii de beneficiari.

Lista studiilor de caz și proiecte selectate pentru realizarea acestora

Pe baza concluziilor analizei portofoliului de proiecte au fost selectate următoarele proiecte ca obiect al studiilor de caz:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. crt. | Tipologie | Tip intervenție | Apel | Cod SMIS | Titlu proiect | Denumire beneficiar | Tip beneficiar: lider parteneriat/tip parteneri | Valoare proiect | Aria de acoperire |
| 1. | Simplu | Consiliere vocațională, formare și integrare pentru comunități rurale - grant | POSDRU/115/6.2 ÎMBUNĂTĂŢIREA ACCESULUI ŞI A PARTICIPĂRII GRUPURILOR VULNERABILE PE PIAŢA MUNCII | 45519 | Participarea pe piața muncii a grupurilor vulnerabile din județul Timiș | Direcția Generală de Asistență Socială și Protecția Copilului Timiș | unitate subordonată sau coordonată de către o autoritate a administrației publice locale | 2.240.344 | V |
| 2. | Multiplu | Consiliere vocațională, formare și integrare grup vulnerabil, inclusiv sprijin financiar - grant | POSDRU/116/6.2ÎMBUNĂTĂŢIREA ACCESULUI ŞI A PARTICIPĂRII GRUPURILOR VULNERABILE PE PIAŢA MUNCII | 47434 | Inovație și cooperare transnaționala pentru îmbunătățirea accesului și participării grupurilor vulnerabile din jud. Vaslui pe piața muncii | Direcția Generală de Asistență Socială și Protecția Copilului a județului Vaslui | unitate subordonată sau coordonată de către o autoritate a administrației publice locale | 1.941.318,56 | NE |
| 47440 | Soluții complete de evaluare, formare si integrare pe piața muncii a grupurilor vulnerabile din județul Vaslui | Direcția Generala de Asistență Socială și Protecția Copilului a județului Vaslui | unitate subordonată sau coordonată de către o autoritate a administrației publice locale | 2.239.071,2 | NE |
| Formare grup vulnerabil, formare specialiști – apel dedicat | POSDRU/169/6.2 FORMARE PROFESIONALĂ PENTRU ÎMBUNĂTĂȚIREA PARTICIPĂRII GRUPURILOR VULNERABILE PE PIAȚA MUNCII | 57510 | Instruire pentru furnizarea de servicii moderne | Ministerul Muncii, Familiei si Protecției Sociale | autoritate a administrației publice centrale | 175.726.171 | București |
| 3. | Simplu | Acces la formare, integrare, reinserție romi pe piața muncii - strategic | POSDRU/15/6.2 ÎMPREUNĂ PE PIAȚA MUNCII | 3991 | Împreuna pe piața muncii | Agenția Națională pentru Romi | unitate subordonată sau coordonată de către o autoritate a administrației publice locale | 18.162.375 | Național |
| 4.  | Multiplu | Acces la formare, integrare, reinserție pe piața muncii - strategic | POSDRU/165/6.2 ÎMBUNĂTĂŢIREA ACCESULUI ŞI A PARTICIPĂRII GRUPURILOR VULNERABILE PE PIAŢA MUNCII | 50454 | Sprijin pentru persoanele dependente | Asociația pentru Dezvoltare și Promovare Socio-economică | organism neguvernamental nonprofit | 6.532.102 | Sud Muntenia |
|  |  | Servicii integrate de ocupare și formare - strategic | POSDRU/185/6.2SPRIJIN PENTRU INTEGRAREA GRUPURILOR VULNERABILE PE PIAȚA MUNCII | 58458 | Decență si respect pentru vulnerabili | Ministerul Muncii, Familiei si Protecției Sociale | autoritate a administrației publice centrale | 14.957.439 | Național  |
|  5.  | Simplu  | Acces la formare, integrare, reinserție pe piața muncii - strategic | POSDRU/165/6.2 ÎMBUNĂTĂŢIREA ACCESULUI ŞI A PARTICIPĂRII GRUPURILOR VULNERABILE PE PIAŢA MUNCII | 49578 | Motivare pentru Ocupare | Fundația Motivation Romania | organism neguvernamental nonprofit | 10.174.670 | BI |
| 6. | Multiplu | Servicii integrate de ocupare și formare - strategic | POSDRU/96/6.2 ÎMPREUNĂ PE PIAȚA MUNCII | 22459 | Tranziția spre libertate prin Centre regionale de Incluziune Socială | Centrul Roman pentru Educație și Dezvoltare Umana | persoană juridică de drept privat și utilitate publică | 20.063.891 | SE, Sud Muntenia, NV, BI, Centru |
| 23537 | Îmbunătățirea accesului grupurilor vulnerabile pe piața muncii | Primaria sectorului 4 | unitate administrativ teritorială/primărie/ consiliu local | 16.898.922 | SE, Sud Muntenia, BI |
| 23541 | COMBAT - Consiliere, Ocupare, schimbarea Mentalităților, eliminarea Barierelor, Accesibilizare, Training. | Autoritatea Națională pentru Persoanele cu Handicap | unitate subordonată sau coordonată de către o autoritate a administrației publice locale | 18.608.726,5 | Național |
| Servicii integrate de ocupare și formare - strategic | POSDRU/185/6.2SPRIJIN PENTRU INTEGRAREA GRUPURILOR VULNERABILE PE PIAȚA MUNCII | 58452 | Un pas înainte pentru integrarea pe piața muncii a grupurilor vulnerabile! | Ministerul Muncii, Familiei si Protecției Sociale | autoritate a administrației publice centrale | 13.326.112,9 | Național |
| 58456 | Vulnerabili redivivus | Ministerul Muncii, Familiei si Protecției Sociale | autoritate a administrației publice centrale | 17.183.639 | Național |
| 7. | Multiplu  | Servicii integrate de ocupare și formare - strategic | POSDRU/96/6.2 ÎMPREUNĂ PE PIAȚA MUNCII | 23505 | CIPS Centre de Incluziune Profesională și Socială | Agenția Națională pentru Ocuparea Forței de Muncă | unitate subordonată sau coordonată de către o autoritate a administrației publice locale | 18.254.965 | Național |
| 23511 | Împreună pentru un început sigur! | Direcția de Asistență Socială și Medicală | organism neguvernamental nonprofit, de utilitate publică, cu personalitate juridică, care funcționează în domeniul dezvoltării regionale | 17.805.712 | NV |
| 8.  | Simplu | Promovarea incluziunii - strategic | POSDRU/70/6.2 ÎMPREUNĂ PE PIAȚA MUNCII | 9948 | Hai să dăm mână cu mană, sa pășim în viață ÎMPREUNĂ | Asociația Tineri Întreprinzători Concordia | organism neguvernamental nonprofit | 2.660.364,99 | NV |

1. *Aceasta conține, conform RTF, 1300 de beneficiari față de estimarea inițială de 225.* [↑](#footnote-ref-2)
2. *Conform RTF 12, aferent cererii de rambursare finale nr. 12, din 26.03.2015* [↑](#footnote-ref-3)
3. *Anexa nr. 33/ 14.12.2015*. [↑](#footnote-ref-4)
4. *Conform Raportului tehnic de implementare nr. 6, aferent cererii rambursare finale, din 05.11.2015* [↑](#footnote-ref-5)
5. *Conform Raportului misiunii de verificare la fata locului, din 18.09.2014* [↑](#footnote-ref-6)
6. *Conform RTF nr. 7, aferent cererii de rambursare finale nr. 7, din 11.01.2012* [↑](#footnote-ref-7)
7. *Conform Raportului Tehnic de Implementare nr. 17, aferent cererii de rambursare nr. 15, din 27.11.2015* [↑](#footnote-ref-8)
8. *Conform Raportului Tehnic de Implementare nr. 14, aferent cererii de rambursare finale nr. 14, din 14.01.2016* [↑](#footnote-ref-9)
9. *Conform Raportului Tehnic de Implementare RTF 17, aferent cererii de rambursare finale nr. 17, din 28.12.2014* [↑](#footnote-ref-10)
10. *Conform raportului misiunii de verificare ex-post, din 21.06.2017, valoarea obținută conform RTF final este de 111, gradul de realizare fiind de 9%* [↑](#footnote-ref-11)
11. *Conform raportului misiunii de verificare ex-post, din 21.06.2017, valoarea obținută conform RTF final este de 74, gradul de realizare fiind de 6%* [↑](#footnote-ref-12)
12. *Conform raportului misiunii de verificare ex-post, din 21.06.2017, valoarea obținută conform RTF final este de 124, gradul de realizare fiind de 248%* [↑](#footnote-ref-13)
13. *Conform Raportului Tehnic de Implementare, nr. 6, aferent cererii de rambursare intermediară nr. 6, din 29.04.2014* [↑](#footnote-ref-14)
14. *Conform Raportului Tehnic de Implementare, nr. 15, aferent cererii de rambursare finală nr. 15, din 25.06.2014* [↑](#footnote-ref-15)
15. *Conform Raportului Tehnic de Implementare, nr. 8, aferent cererii de rambursare finale, din 24.09.2014* [↑](#footnote-ref-16)
16. *Conform Raportului Tehnic de Implementare, nr. 7, aferent cererii de rambursare finale, din 18.12.2014* [↑](#footnote-ref-17)
17. *Conform cererii de finanțare*  [↑](#footnote-ref-18)